3. การประกอบธุรกิจของแต่ละสายผลิตภัณฑ์

3.1 สายธุรกิจโทรคมนาคมไร้สาย

ดำเนินการโดย บริษัท แอดวานซ์ อินโฟร์ เซอร์วิส จำกัด (มหาชน) (ADVANC) บริษัทย่อยและบริษัทร่วมและกลุ่มบริษัทในเครือ (ท่านสามารถดูรายละเอียดได้ในแบบ 56-1 ของ ADVANC ที่ www.sec.or.th ) โดยธุรกิจหลัก คือ การดำเนินการทางด้านเครือข่ายและการให้บริการโทรศัพท์เคลื่อนที่ในย่าน 2 ความถี่ รวมทั้งการนำเข้าและจัดจำหน่ายเครื่องลูกข่าย และอุปกรณ์เสริมต่างๆ คือ 

-   ย่านความถี่ 900 เมกกะเฮิร์ต (MHz) ดำเนินการโดย ADVANC
    ภายใต้สัญญาร่วมการงานสัญญาสัมปทาน แบบ บีทีโอ (Buld-Transfer-Operate หรือ
    BTO) จากบริษัท ทศท คอร์ปอเรชั่นจำกัด (มหาชน) (องค์การโทรศัพท์แห่งประเทศไทย -
    ทศท.) ในปี พ.ศ. 2533 เพื่อดำเนินการทางด้านเครือข่ายและให้บริการโทรศัพท์เคลื่อนที่
    ในระบบเซลลูล่าร์ 900 MHz เป็นระยะเวลา 20 ปี ต่อมาเมื่อปี พ.ศ. 2539 สัมปทานนี้
    ได้รับการขยายเวลาเป็น 25 ปี

-   ย่านความถี่ 1800 เมกกะเฮิร์ต (MHz)ดำเนินการโดยบริษัท ดิจิตอล โฟน จำกัด (DPC)
    ภายใต้สัญญาร่วมการงาน แบบ BTO จากบริษัท กสท โทรคมนาคม จำกัด (มหาชน)
    (การสื่อสารแห่งประเทศไทย - กสท.) เป็นระยะเวลา 16 ปีสิ้นสุดปี พ.ศ. 2556

ภายใต้สัญญาร่วมการงาน ADVANC และ DPC ต้องสร้างเครือข่ายเซลลูล่าร์
และโอนกรรมสิทธิ์ในเครือข่ายให้แก่ผู้ให้สัมปทาน
จากนั้นจึงสามารถดำเนินงานสร้างรายได้จากเครือข่ายนั้น
โดยจะต้องจ่ายผลประโยชน์ตอบแทนรายปีให้ ทศท. และ กสท.
เป็นอัตราร้อยละของรายได้ค่าบริการโทรศัพท์เคลื่อนที่หรืออย่างน้อยเท่ากับเงินขั้นต่ำที่ระบุในสัญญา
ในปัจจุบันรายได้จากการให้บริการแบบชำระค่าบริการหลังการใช้ (Postpaid) ADVANC
จัดแบ่งในอัตราร้อยละ 25 ของรายได้ดังกล่าวให้แก่ ทศท. และรัฐบาลในรูปของภาษีสรรพสามิต
(Excise Tax) ส่วนรายได้ที่ได้รับจากการให้บริการแบบชำระค่าบริการล่วงหน้า (Prepaid)
ADVANC จัดแบ่งให้แก่ ทศท. และรัฐบาลในรูปของภาษีสรรพสามิต ในอัตราร้อยละ 20 สำหรับ
DPC แบ่งรายได้จากการให้บริการแก่ กสท. และรัฐบาลในรูปภาษีสรรพสามิตในอัตราร้อยละ 20

1. ลักษณะผลิตภัณฑ์และบริการ

ในปี 2547 ADVANC ในฐานะผู้ให้บริการโทรศัพท์เคลื่อนที่ ได้ให้บริการ 4 ประเภท คือ

1)  บริการแบบชำระค่าบริการหลังการใช้ ( Postpaid subscription service)

2)  บริการแบบชำระค่าบริการล่วงหน้า ( Prepaid subscription service )

3)  บริการสื่อสารไร้สาย /บริการสื่อสารด้วยข้อมูล (Wireless/Non-voice
    communications service )

4)  บริการสำหรับลูกค้านิติบุคคล (Enterprise business service)

ในแต่ละประเภทบริการต่างๆ
จะจัดเป็นแพ็คเก็จเพื่อตอบสนองความต้องการและการใช้บริการที่แตกต่างกันตามรูปแบบการใช้ชีวิต
(ไลฟ์สไตล์) ของลูกค้าแต่ละคน

1) บริการแบบชำระค่าบริการหลังการใช้ (Postpaid Subscription Service)

บริการแบบชำระค่าบริการหลังการใช้เป็นการสมัครใช้บริการแบบมีสัญญาซึ่งลูกค้าจะต้องลงทะเบียนและชำระค่าธรรมเนียมรายเดือน
(monthly fee) ค่าใช้บริการโทรศัพท์ (airtime) ค่าใช้บริการสื่อสารไร้สาย
และบริการสื่อสารด้วยข้อมูล ค่าธรรมเนียมรายเดือนและค่าใช้บริการต่างๆ
จะถูกเรียกเก็บเมื่อสิ้นรอบการเรียกเก็บเงินภายหลังการใช้บริการแล้ว ADVANC
ได้เปิดช่องทางการชำระเงินอย่างกว้างขวางครอบคลุมทั่วประเทศ เช่น ศูนย์บริการเอไอเอส
ศูนย์บริการเทเลวิซ (ตัวแทนจำหน่ายของ ADVANC) และห้างร้านตัวแทนจำหน่ายชั้นนำต่างๆที่
ADVANC ได้เลือกสรรอย่างดี ในปี 2547
บริการแบบชำระค่าบริการหลังการใช้จัดอยู่ภายใต้ชื่อบริการสองอย่าง คือ “GSM Advance
Evolution” และ “GSM 1800”

2) บริการแบบชำระค่าบริการล่วงหน้า (Prepaid Subscription Service)

บริการแบบชำระค่าบริการล่วงหน้าไม่มีการลงทะเบียนหรือการชำระค่าธรรมเนียมรายเดือน
ภายหลังการซื้อ ผู้ใช้บริการสามารถเปิดใช้หมายเลขและโทรศัพท์ได้ทันที
เมื่อยอดเงินที่มีถูกใช้ไปผู้ใช้บริการสามารถเติมเงินได้อย่างสะดวกสบายผ่านช่องทางต่างๆ
บริการแบบชำระค่าบริการล่วงหน้าภายใต้ชื่อ “วัน-ทู-คอล!” มีจุดขายอยู่ที่ความเป็นอิสระ หรือ
“Freedom”
บริการนี้เป็นที่ชื่นชอบของกลุ่มผู้ใช้บริการที่ต้องการอิสระในการกำหนดจัดการค่าใช้จ่ายการใช้งานของตนเอง
และการชำระเงินตามที่ใช้ เช่น กลุ่มคนหนุ่มสาว และกลุ่มที่ใช้งานโทรศัพท์น้อย ในปี 2547
แพ็คเก็จใหม่สำหรับบริการแบบชำระเงินล่วงหน้าในชื่อ “สวัสดี” ได้เปิดตัวขึ้นเป็นอีกหนึ่งบริการจาก
วัน-ทู-คอล! เพื่อนำเสนอและให้บริการแก่กลุ่มลูกค้าที่มีการใช้งานน้อย
ด้วยค่าใช้จ่ายรายเดือนเพียง 150 บาท
ซึ่งเมื่อเทียบกับค่าใช้จ่ายรายเดือนโดยเฉลี่ยลูกค้าในแพ็คเก็จ “Freedom Freestyle”
จะอยู่ระหว่าง 300-600 บาท “สวัสดี”
ได้รับการตอบรับอย่างดีจากกลุ่มลูกค้าที่อยู่ในเขตชนบทที่ต้องการเพียงการสื่อสารด้วยเสียง
และลูกค้าที่ต้องการมีโทรศัพท์ เคลื่อนที่เพราะเหตุผลด้านความปลอดภัย

ทั้งนี้ ADVANC
มีรายได้จากบริการแบบชำระค่าบริการหลังการใช้งานและแบบชำระค่าบริการล่วงหน้าคิดเป็นร้อยละ
87 ของรายได้รวม

3) บริการสื่อสารไร้สาย/บริการสื่อสารด้วยข้อมูล (Wireless/Non-voice communications
service)

บริการสื่อสารไร้สาย และสื่อสารด้วยข้อมูลของ ADVANC จัดอยู่ภายใต้ชื่อบริการ “mobileLIFE”
ในปี 2547

ADVANC ได้พัฒนาการให้บริการนี้ไปอีกขั้น จากการเป็นแว็บท่า “mobileLIFE WAP portal”
ซึ่งได้เริ่มขึ้นในปี 2546 สู่การพัฒนาให้ “mobileLIFE WAP portal” นี้
เป็นเสมือนแหล่งช้อปปิ้งใหม่ที่เรียกว่า “mobileLIFE Plaza” ซึ่งทำหน้าที่เป็นศูนย์รวม
บริการหลากหลายของการสื่อสารด้วยข้อมูล การสื่อสารไร้สาย และสาระต่างๆมากมาย
ลูกค้าที่มีอุปกรณ์ที่รองรับบริการด้านนี้จะสามารถเข้าใช้บริการเหล่านี้ได้เพียงนิ้วสัมผัส
“mobileLIFE Plaza” แบ่งเป็น 6 หมวดหมู่ คือ “funLIFE” “LIFEstyle” “sportLIFE”
“bizLIFE” “LIFEinfo” และ “LIFEconnect”
แต่ละหมวดหมู่จะมีตัวการ์ตูนเป็นสัญลักษณ์เรียกว่า “mGANG” การ์ตูนแต่ละตัวซึ่งมีชื่อว่า X ,
Molly, Ken, Kris, Doc และ Booboo
จะเป็นเสมือนตัวแทนของลูกค้าที่ใช้บริการในแต่ละหมวดหมู่
ตลอดจนการเป็นผู้นำเสนอบริการเหล่านั้นด้วย

4) ธุรกิจการให้บริการลูกค้านิติบุคคล (Enterprise business service)

ในปี 2547 ADVANC ได้ให้บริการลูกค้านิติบุคคลภายใต้ชื่อ “ADVANC Smart Solution”
โดยเฉพาะสำหรับลูกค้าองค์กรและกลุ่มธุรกิจ SME “ADVANC Smart Solution”
ได้รวบรวมบริการต่างๆ ซึ่งจัดทำขึ้นเพื่อให้เหมาะสมที่สุดสำหรับผู้ประกอบธุรกิจในแต่ละประเภท
ด้วยเหตุที่ลูกค้านิติบุคคลมีความต้องการการสื่อสารไร้สายที่แตกต่างกันไปตามสภาพของอุตสาหกรรมแต่ละอย่าง
ADVANC จึงได้ทุ่มเทเพื่อสรรหาการผสมผสานที่ลงตัวที่สุดสำหรับบริการ
ที่ไม่เพียงแต่จะช่วยเพิ่มผลผลิตทางธุรกิจแต่ยังให้ประโยชน์คุ้มค่าที่สุดอีกด้วย

5) การจำหน่ายเครื่องโทรศัพท์เคลื่อนที่

ในการจำหน่ายเครื่องโทรศัพท์เคลื่อนที่ทั้งระบบ Postpaid และ Prepaid (1-2-Call!)
รวมถึงชุด Starter Kit และบัตรเติมเงินของสินค้า Prepaid นั้น ทางบริษัท ดิจิตอลโฟน จำกัด
จะเป็นผู้จำหน่ายให้กับตัวแทนจำหน่ายของบริษัท ทั้งตัวแทนจำหน่ายในระบบแฟรนไชส์ ภายใต้ชื่อ
“เทเลวิซ” ตัวแทนจำหน่ายทั่วไป (Dealer) การจำหน่ายตรง (Direct Sales)
และการจำหน่ายให้แก่ลูกค้ากลุ่มบริษัทต่าง ๆ (Corporate Sales)
นอกจากนี้หลังจากมีการเปิดเสรีการจำหน่ายเครื่องโทรศัพท์เคลื่อนที่
ได้มีผู้จัดจำหน่ายอิสระเพิ่มขึ้นมากมาย ที่ขายเครื่องโทรศัพท์เคลื่อนที่ในระบบดิจิตอล GSM
โดยมีรายได้จากการจำหน่ายเครื่องโทรศัพท์เคลื่อนที่ในสัดส่วนร้อยละ 12 ของรายได้รวม

2. ภาวะอุตสาหกรรมและการแข่งขัน

ช่วงที่เรียกว่า “การเติบโตอย่างสร้างสรรค์” ( Creative Growth)
ได้ดำเนินต่อไปอย่างต่อเนื่องในระยะเวลาส่วนใหญ่ของปี 2547
ผู้ให้บริการโทรศัพท์เคลื่อนที่ต่างแข่งขันกันในการเสนอแคมเปญที่สร้างสรรค์
และแปลกใหม่เพื่อดึงดูดผู้ใช้บริการรายใหม่เข้าสู่เครือข่ายของตน
ตามกลุ่มพฤติกรรมและวิถีการดำเนินชีวิต
อย่างไรก็ตามร่องรอยของการแข่งขันทางด้านราคาก็ยังพบได้ในช่วงครึ่งปีหลัง
ผู้ให้บริการหลายรายแข่งกันลดราคาค่าใช้บริการต่อนาที
ด้วยหวังที่จะชักจูงผู้ใช้บริการเข้าสู่เครือข่ายของตน
ความรุนแรงของการแข่งขันด้านราคาจะไม่มากนัก โดยเฉพาะเมื่อเทียบกับปี 2545
เมื่อผู้ให้บริการต่างใช้กลยุทธ์ด้านราคาแบบต่างๆ อย่างรุนแรง เช่น
การเสนอขายเครื่องโทรศัพท์ในราคาต่ำกว่าทุน

ธุรกิจนี้ในปี 2547 มีอัตราเจริญเติบโตของผู้ใช้บริการประมาณ 20%
จำนวนผู้ใช้บริการของตลาดโดยรวมเพิ่มขึ้นประมาณ 4.4 ล้านคน
เมื่อถึงสิ้นปีมีจำนวนผู้ใช้บริการประมาณ 26.5 ล้านคน หรือมีอัตราผู้ใช้บริการต่อจำนวนประชากร
(penetration rate) ประมาณ 41% ผู้ให้บริการรายใหญ่สองราย คือ ADVANC และ ดีแทค
ยังคงครองส่วนแบ่งตลาดของผู้ใช้บริการที่ยังคงใช้บริการอยู่ ถึงประมาณ 87%

[]

ในครึ่งปีแรกของ “การเติบโตอย่างสร้างสรรค์”
เห็นได้จากแพ็คเก็จอัตราค่าบริการและแคมเปญทางการตลาดที่ออกติดต่อกันของผู้ให้บริการรายใหญ่
ที่มีร่องรอยของความพยายามในการเสนออัตราค่าบริการอย่างสร้างสรรค์
และการส่งเสริมการขายที่ไม่ได้เป็นการตัดราคาโดยตรง
แคมเปญเหล่านี้ได้รับการพัฒนาขึ้นโดยค่าใช้จ่ายรายเดือนต่ำ
เพื่อทำให้การใช้บริการโทรศัพท์เคลื่อนที่นั้นมีราคาย่อมเยาขึ้น
หรือน่าสนใจขึ้นสำหรับผู้ใช้บริการรายใหม่ ซึ่งส่วนใหญ่คือกลุ่มผู้ใช้งานน้อย
การกำหนดอัตราค่าใช้บริการและการนำเสนอแพ็คเก็จตามความต้องการและพฤติกรรมของกลุ่มลูกค้ายังคงดำเนินต่อไป
เพื่อให้ผู้ใช้บริการได้มีอิสระในการเลือกแพ็คเก็จค่าบริการที่เหมาะกับพฤติกรรมการใช้งานของตนและยังได้รับส่วนลดค่าบริการตามสมควรด้วย
ซึ่งทำให้ผู้ให้

บริการสามารถเพิ่มฐานลูกค้าได้โดยไม่เสียส่วนต่างของกำไร
ทำให้มองได้ว่าเป็นการพัฒนาในแง่บวกสำหรับอุตสาหกรรมโดยรวม

อีกนัยของ “การเติบโตอย่างสร้างสรรค์”
สามารถเห็นได้จากความพยายามของผู้ให้บริการในการสร้างสรรค์ผลิตภัณฑ์และบริการใหม่ๆ
ด้วยพลังของบริษัทพันธมิตร ผลิตภัณฑ์และบริการต่างๆ
จากกลุ่มบริษัทถูกนำมารวมเข้าด้วยกันและนำออกสู่ตลาดเพื่อผลประโยชน์ของลูกค้า

“การเติบโตอย่างสร้างสรรค์” ในแง่ของรายได้ในปี 2547
คือความพยายามของผู้ให้บริการในการส่งเสริมบริการใหม่ๆ
ซึ่งเห็นได้จากการทุ่มเทอย่างต่อเนื่องในการพัฒนาบริการสื่อสารด้วยข้อมูล บางรายได้มีการพัฒนา
WAP Portal เพื่อช่วยให้ลูกค้าเข้าสู่บริการข้อมูลและอินเตอร์เน็ตได้อย่างสะดวกมากขึ้น
รายอื่นอาจจะกำลังหาตำแหน่งของตนเองในการแข่งขันในด้านบริการข้อมูล
บางรายยังคงทุ่มเทกับการสร้างโอกาสใหม่ๆ ในธุรกิจอย่างใหม่นี้
และมุ่งไปยังแหล่งรายได้ใหม่ด้วยการลงทุนเพิ่มในเครือข่ายการให้บริการข้อมูลเพื่อเป็นแพลตฟอร์มสำหรับบริการสื่อสารไร้สายแบบมัลติมีเดียความเร็วสูงในอนาคตอันใกล้
บางรายอาจจะหลงทางไปบ้าง และลืมที่จะเร่งพัฒนาหาแหล่งรายได้ใหม่
เพราะการแข่งขันทางด้านราคาของการบริการด้วยเสียงแบบพื้นฐานกลับมาหลอกหลอนอีกครั้งในครึ่งหลังของปี
ไม่ว่าอย่างไรก็ตาม
การผลักดันจากผู้ให้บริการสำหรับบริการสื่อสารข้อมูลก็ได้รับผลตอบแทนด้วยแนวโน้มที่ดี
ทั้งจากแนวโน้มจากการใช้งานและรายได้ ซึ่งคาดว่าจะดียิ่งขึ้นต่อไปในอนาคต

อย่างไรก็ดี การแข่งขันด้านราคาก็ยังคงกลับมาในตลาด โดยเฉพาะอย่างยิ่งในครึ่งหลังของปี 2547
เพื่อเป็นการตอบโต้ความสำเร็จของผู้ให้บริการรายหนึ่ง
ในการเปิดตัวแพ็คเก็จค่าบริการพรีเพดที่เสนอค่าใช้จ่ายรายเดือนในอัตราต่ำเพื่อเจาะตลาดกลุ่มผู้ใช้งานน้อย
ผู้ให้บริการอีกสองรายได้นำเสนอแพ็คเก็จส่งเสริมการขายซึ่งเป็นการตัดราคาค่าใช้บริการต่อนาทีอย่างรุนแรง
รายแรกนั้นกำหนดให้ผู้ใช้บริการได้รับอัตราค่าใช้บริการต่อนาทีที่ต่ำได้ในช่วงเวลาที่เลือกเท่านั้น
ซึ่งช่วงเวลาเหล่านี้เชื่อกันว่าเป็นช่วงเวลาที่เครือข่ายมีการใช้งานไม่หนาแน่นนัก
ผู้ใช้บริการสามารถเลือกได้เพียงช่วงเวลาเดียวที่จะได้รับการคิดค่าใช้บริการต่อนาทีในอัตราต่ำ
อย่างไรก็ตาม
รายที่สองมีข้อเสนอที่รุนแรงกว่าด้วยการตัดราคาค่าใช้บริการต่อนาทีในช่วงที่เครือข่ายไม่มีการใช้งานหนาแน่นนี้
โดยที่ผู้ใช้บริการไม่ต้องเลือกช่วงเวลา
อีกนัยหนึ่งคือผู้ใช้บริการสามารถเพลิดเพลินกับค่าใช้บริการต่อนาทีในอัตราต่ำได้ตลอด 20
ชั่วโมงซึ่งเป็นช่วงเวลาที่มีการใช้งานน้อย ซึ่งในที่สุดคาดว่าอัตราดังกล่าวจะเสนอให้ใช้ได้ตลอด 24
ชั่วโมง โดยรวมถึงช่วงเวลา Peak Hour ด้วย

อีกส่วนหนึ่งที่มีการแข่งขันด้านราคาอย่างรุนแรง คือ แพ็คเก็จค่าบริการกลุ่มลูกค้านิติบุคคล
ได้มีรายงานหลายครั้งถึงการตัดราคาเพื่อให้ได้ลูกค้าองค์กรและ SME
ผู้ให้บริการรายหนึ่งทุ่มเทเพื่อพัฒนาและนำเสนอแพ็คเก็จและบริการที่จัดทำขึ้นเฉพาะสำหรับลูกค้าองค์กรและ
SME อย่างต่อเนื่อง เพื่อเพิ่มความสะดวกและประสิทธิภาพในการทำงานให้แก่ลูกค้า

จากการที่อัตราการเติบโตของฐานลูกค้าในตลาดรวมเพิ่มขึ้นอย่างต่อเนื่อง
ธุรกิจโทรศัพท์เคลื่อนที่ในประเทศไทยเมื่อสิ้นปี 2547 มีอัตราผู้ใช้บริการต่อจำนวนประชากร
(penetration rate) ประมาณ 41% ซึ่งเพิ่มขึ้นจาก 34% เมื่อสิ้นปีก่อน
จากการประเมินพฤติกรรมการใช้บริการของลูกค้า
และการตอบสนองอย่างดีต่อผลิตภัณฑ์และบริการใหม่ๆ
รวมทั้งสภาวะทางเศรษฐกิจของประเทศที่ปรับตัวดีขึ้นอย่างต่อเนื่อง
เป็นเหตุผลที่ทำให้เชื่อได้ว่าธุรกิจโทรศัพท์เคลื่อนที่ในประเทศไทยจะยังคงก้าวสู่การขยายตลาดได้ต่อไป
ตลาดที่น่าจะยังมีศักยภาพในการขยายตัวต่อไปน่าจะเป็น
กลุ่มที่ใช้งานน้อยและกลุ่มผู้ที่เป็นเจ้าของเครื่องหลายเครื่องหลายหมายเลข
ดังนั้นการเติบโตของฐานลูกค้าจึงเป็นสิ่งที่คาดว่าน่าจะยังเป็นไปได้

การจำหน่ายและช่องทางการจำหน่าย

ในการจดทะเบียนเลขหมายโทรศัพท์เคลื่อนที่เพื่อให้ลูกค้าเข้าใช้บริการในระบบเครือข่าย
ส่วนใหญ่จะดำเนินการไปพร้อมกับการจำหน่ายเครื่องโทรศัพท์เคลื่อนที่ ซึ่ง ADVANC
มีช่องทางการจำหน่ายสำหรับเครื่องโทรศัพท์ในระบบดิจิตอล GSM Advance, 1-2-Call!
และดิจิตอล GSM 1800 ดังนี้

(1) การจำหน่ายผ่านตัวแทนจำหน่าย

ADVANC มีหลักเกณฑ์ในการแต่งตั้งตัวแทนจำหน่ายโดยพิจารณาจากทำเลที่ตั้งศักยภาพ
และสถานะทางการเงินเป็นสำคัญ
เพื่อให้มีความเชื่อมั่นในระดับหนึ่งว่าตัวแทนจำหน่ายนั้นมีศักยภาพเพียงพอในการดำเนินธุรกิจและดูแลลูกค้าได้อย่างต่อเนื่อง
นอกจากนี้สำหรับพื้นที่ต่างจังหวัด
การแต่งตั้งตัวแทนจำหน่ายจะแต่งตั้งผู้ที่มีความคุ้นเคยในพื้นที่และเป็นนักธุรกิจรายใหญ่ของพื้นที่
เป็นสำคัญ ตัวแทนจำหน่ายจะแบ่งเป็น 3 ประเภท ดังนี้

-   ตัวแทนจำหน่ายในระบบแฟรนไชส์ ภายใต้ชื่อ “เทเลวิซ”

ADVNC มีตัวแทนจำหน่ายในระบบแฟรนไชส์จำนวนทั้งสิ้นมากกว่า 100 ราย
โดยมีร้านค้าย่อยมากกว่า 300 แห่งทั่วประเทศ โดยจะให้สิทธิตัวแทนจำหน่าย
ในระบบแฟรนไชส์ในการดำเนินการ ภายใต้สัญญาให้สิทธิใช้เครื่องหมายการค้าจำหน่ายสินค้า
และบริการโดยมีอายุสัญญา 1 ปี คือ สิทธิในการจำหน่ายสินค้า ภายใต้เครื่องหมายการค้าของบริษัท
และสิทธิในการให้บริการรับจดทะเบียนเลขหมาย ให้บริการเกี่ยวกับงานทะเบียนต่างๆ
และเป็นผู้ให้บริการรับชำระค่าบริการหรือค่าใช้จ่ายอื่นใด

ADVANC จะเป็นผู้กำหนดเงื่อนไข และควบคุมภาพและมาตรฐานของการให้บริการ
แนวทางในการดำเนินการของตัวแทนจำหน่าย เช่น การเลือกและพัฒนาสถานที่
การโฆษณาและส่งเสริม การขาย และการให้บริการต่างๆ เพื่อให้ได้มาตรฐานตามที่บริษัทกำหนด

ในการเข้าเป็นตัวแทนจำหน่ายในระบบแฟรนไชส์
ต้องมีการชำระค่าสิทธิในการใช้เครื่องหมายการค้าเริ่มแรก 100,000 บาท
และถ้ามีการขยายเขตการจำหน่ายต้องชำระค่าสิทธิเพิ่มอีกจำนวน 50,000 บาทต่อเขตจำหน่าย

-   ตัวแทนจำหน่ายทั่วไป (Dealer)

ADVANC มีตัวแทนจำหน่ายจำนวนทั้งสิ้นกว่า 400 ราย
โดยตัวแทนจำหน่ายทั่วไปนี้ได้รับแต่งตั้งให้เป็นผู้จำหน่ายสินค้าของ ADVANC ได้แก่
เครื่องโทรศัพท์เคลื่อนที่ โทรศัพท์ติดตามตัว ชุด Starter Kit และบัตรเติมเงิน
รวมทั้งอุปกรณ์เสริมต่างๆ

นอกเหนือจากรายได้จากการจำหน่ายสินค้าและบริการแล้ว ตัวแทนจำหน่ายทั้ง 2 ประเภท
จะได้รับค่าตอบแทนจากการลงทะเบียนให้ลูกค้า
เป็นสมาชิกการใช้บริการโทรศัพท์เคลื่อนที่ในระบบดิจิตอล GSM Advance, GSM1800
รวมถึงการสนับสนุนกิจกรรมทางการตลาด ตามอัตราที่ ADVANC กำหนด

-   ตัวแทนจำหน่ายระบบ 1-2-Call!

นอกเหนือจากการจำหน่ายผลิตภัณฑ์ 1-2-Call! ผ่านระบบตัวแทนจำหน่ายเดียวกันกับดิจิตอล GSM
Advance และ GSM1800 แล้ว ADVANC ยังได้จำหน่ายบัตรเติมเงิน
ผ่านช่องทางการจำหน่ายรูปแบบใหม่ เพื่ออำนวยความสะดวกให้กับลูกค้าในการซื้อบัตรเติมเงิน
โดยการขยายช่องทางการจัดจำหน่ายไปในธุรกิจอื่นๆ ที่ไม่ใช่ร้านขายโทรศัพท์เคลื่อนที่โดยตรง เช่น
ร้านขายหนังสือ ร้านสะดวกซื้อ สถานีบริการน้ำมัน ร้านจำหน่ายซีดี-เทป เป็นต้น โดย ADVANC
จัดทำสัญญาแต่งตั้งตัวแทนจำหน่ายให้จำหน่ายผลิตภัณฑ์ 1-2-Call!

-   ตัวแทนจำหน่ายระบบ GSM 1800

DPC มีการจำหน่ายผลิตภัณฑ์โทรศัพท์เคลื่อนที่ระบบ GSM 1800 ผ่านตัวแทนจำหน่ายกว่า 500 ราย
ซึ่งเป็นตัวแทนจำหน่ายรายเดียวกับที่ได้กล่าวข้างต้น

(2) การขายตรง

ADVANC ไม่มุ่งเน้นการแข่งขันกับตัวแทนจำหน่ายในระบบแฟรนไชส์ ตัวแทนจำหน่ายทั่วไป
แต่จะเน้นการบริการให้แก่กลุ่มลูกค้าสถาบันซึ่งอาจมีความต้องการใช้งานโทรศัพท์เพิ่มเติม
โดยจะมีการซื้อเป็นจำนวนมากภายใต้เงื่อนไขที่แตกต่างตามลักษณะธุรกิจ
โดยจะมีการจดทะเบียนในนามนิติบุคคล เป็นต้น อย่างไรก็ตาม
จุดมุ่งหมายหลักจะเป็นการเพิ่มรายได้จากบริการเสริมภายใต้แบรนด์ “Smart Solution”
ซึ่งเป็นการเสนอบริการที่สามารถเพิ่มมูลค่าทางด้านธุรกิจให้กับลูกค้าองค์กรของ ADVANC

3. การจัดหาผลิตภัณฑ์หรือบริการ

ความสามารถในการรองรับจำนวนลูกค้าของระบบเครือข่ายโทรศัพท์เคลื่อนที่ ขึ้นอยู่กับความสามารถ
ในการดำเนินการจัดหาและติดตั้งอุปกรณ์ของ ADVANC และบริษัทย่อย
เพื่อขยายความสามารถในการ
รองรับจำนวนผู้ใช้บริการและขยายพื้นที่การให้บริการโทรศัพท์เคลื่อนที่ให้มากขึ้น

จากการที่ ADVANC ได้รับอนุญาตให้สามารถดำเนินการให้บริการผ่านเครือข่ายร่วม (Network
Roaming) ได้ ADVANC และ DPC จึงได้ร่วมกันปรับแต่ง
และพัฒนาระบบเครือข่ายโทรศัพท์เคลื่อนที่ของทั้ง 2 บริษัท ให้เสมือนเป็น
เครือข่ายร่วมที่สามารถรองรับการใช้บริการได้ทั้งในระบบ GSM 900MHz และ GSM 1800MHz
(Dual-band Network) ได้อย่างราบรื่น โดยใช้ข้อดีของทั้งสองระบบ และทั้งสองคลื่นความถี่
ให้เกิดประโยชน์สูงสุด ทั้งนี้เพื่อประสิทธิภาพ ประสิทธิผล และคุณภาพ
ของการให้บริการต่อผู้ใช้บริการ ที่สูงยิ่งขึ้นไปอีก

แผนผังแสดงความสามารถในการรองรับลูกค้าของเครือข่าย GSM ของ ADVANC และ DPC

[]

+--------------------------+------------+--------------+--------------+
|                          | ธันวาคม     | ธันวาคม 2546  | ธันวาคม 2547  |
|                          | 2545       |              |              |
+--------------------------+------------+--------------+--------------+
| ลูกค้า GSM Advance         | 2.234      | 1.916        | 1.948        |
+--------------------------+------------+--------------+--------------+
| ลูกค้า GSM 1800            | 0.289      | 0.200        | 0.172        |
+--------------------------+------------+--------------+--------------+
| ลูกค้า 1-2-Call!           | 8.136      | 11.124       | 13.064       |
+--------------------------+------------+--------------+--------------+
| ความสามา                 | 11.200     | 13.440       | 16.990       |
| รถของระบบในการรองรับลูกค้า* |            |              |              |
+--------------------------+------------+--------------+--------------+
| จำนวนสถานีฐานสะสม         | 7,893      | 9,029        | 9,691        |
+--------------------------+------------+--------------+--------------+

หน่วยล้านราย ยกเว้นจำนวนสถานีฐานสะสม

* ความสามารถของระบบในการรองรับลูกค้า ณ สิ้นปี 2547 คือค่าความสามารถของเครือข่ายร่วม

GSM 900 และ GSM 1800 MHz

เพื่อให้บริการเครือข่ายที่สูงด้วยคุณภาพ ADVANC
จึงต้องเพิ่มความสามารถของระบบในการรองรับการขยายตัวของลูกค้า
โดยการเพิ่มจำนวนสถานีฐานเพื่อรองรับการใช้งานที่มากขึ้น
และขยายพื้นที่การให้บริการที่ครอบคลุมมากขึ้น โดยเฉพาะในเขตชุนชนใหม่ที่เกิดขึ้น ADVANC
เลือกใช้อุปกรณ์เครือข่ายโดยสั่งซื้อโดยตรงจากผู้ผลิตอุปกรณ์โทรคมนาคมชั้นนำจากทั่วโลก เช่น
Ericsson, Nokia, NEC, Siemens, Nortel, DMC และ Huawei
เป็นยี่ห้อหลักของอุปกรณ์เครือข่าย
และคัดเลือกเทคโนโลยีและอุปกรณ์เครือข่ายที่เหมาะสมมาติดตั้งเพื่อบรรลุถึงคุณภาพและการใช้ประโยชน์สูงสุดของเครือข่าย

4. งานที่ยังไม่ได้ส่งมอบ

ไม่มี

5. การวิจัยและพัฒนา

ในฐานะผู้ใช้เทคโนโลยี ส่วนงานวิจัยและพัฒนาของ ADVANC
ได้คิดค้นการทำแผนภูมิของเทคโนโลยีใหม่ๆที่สามารถนำมาประยุกต์ใช้
เพื่อตอบความประสงค์และความต้องการของลูกค้า ADVANC
มีความกระตือรือร้นอยู่เสมอที่จะนำอุปกรณ์เครื่องมือเครื่องใช้และเทคโลโลยีใหม่ล้ำสมัยมานำเสนอแก่ลูกค้าในรูปแบบที่ลูกค้าสามารถเห็นถึงประโยชน์ของบริการและสามารถใช้ได้จริง

ในการพัฒนาบริการใหม่ๆ ADVANC จะยึดมั่นในแนวคิด DNA หรือ Device, Network และ
Application
สำหรับบริการที่จะพัฒนาให้เกิดขึ้นได้ในเชิงพาณิชย์จะต้องอาศัยการรวมกันของสามสิ่งดังกล่าวนี้
อย่างแรก อุปกรณ์ที่รองรับบริการใหม่นี้ (Device)
จะต้องซื้อหาได้ในท้องตลาดโดยมีราคาพอสมควร จากนั้นเครือข่าย (Network)
ที่จำเป็นสำหรับการใช้งานกับอุปกรณ์นั้นจะต้องเป็นที่ยอมรับและพิสูจน์แล้วว่าเชื่อถือได้และสามารถทำงานร่วมกันได้
สุดท้าย Application นั้นจะต้องตอบสนองความต้องการและความประสงค์ของลูกค้า
หรือสามารถสร้างประโยชน์อย่างพอเพียงให้แก่ลูกค้า เช่น ให้ความสนุก ความรวดเร็ว
ให้บริการแบบ real-time ใช้ง่าย ติดต่อถึงกันและกันได้ พกพาได้ และทำให้ชีวิตสะดวกสบายขึ้น

เมื่อเทคโนโลยีใหม่ๆ ได้รับการพัฒนาและสามารถนำมาประยุกต์ใช้เป็นบริการใหม่ๆ ได้
เทคโนโลยีใหม่นี้จะถูกประเมินบนพื้นฐานของแนวคิด DNA โดยทีมงาน “Future Lab”
ซึ่งประกอบด้วยผู้เชี่ยวชาญทั้งทางด้านวิศวกรรม การตลาด และการเงิน ภายใน “Future Lab”
บริการใหม่ที่เกิดจากการรวมกันของ DNA
จะถูกพิจารณาอย่างละเอียดรอบคอบถึงความเป็นไปได้เชิงธุรกิจ
โดยไม่ขัดแย้งกับแผนการออกบริการและกลยุทธ์ของ ADVANC
หลังจากนั้นบริการใหม่จะผ่านการทดลองอย่างถี่ถ้วนโดยชุดทำงานเฉพาะเพื่อให้แน่ใจถึงความเป็นไปได้ในเชิงพาณิชย์
ในระยะของการติดตั้งการเปิดใช้งานมักจะถูกจำกัดอยู่ในบริเวณที่มีกลุ่มลูกค้าเป้าหมายอยู่หนาแน่น
จากนั้นจึงค่อยๆ
ขยายออกไปทั่วประเทศหากบริการนั้นแสดงถึงศักยภาพเชิงพาณิชย์และมีแรงขับเคลื่อน
ภายหลังการเปิดบริการจะต้องมีการติดตามอย่างใกล้ชิดเพื่อประเมินผลและการปรับปรุง

ขบวนการวิจัยและพัฒนาเป็นสิ่งจำเป็นเพื่อให้มั่นใจในการเพิ่มพูนมูลค่าแก่ผู้ถือหุ้น
ปัจจัยที่เป็นกุญแจของความสำเร็จในการทำให้การลงทุนได้ผลตอบแทนมากที่สุดคือ
การนำเทคโนโลยีมานำเสนอด้วยความสุขุมรอบคอบในเวลาที่สมควร

สำหรับปี 2547 ที่ผ่านมา ADVANC
มีค่าใช้จ่ายในการวิจัยและพัฒนาซึ่งรวมมูลค่าเงินลงทุนบางส่วนด้วย เป็นจำนวน 2,572 ล้านบาท

6. ทรัพย์สินที่ใช้ในการประกอบธุรกิจ

สัญญาร่วมการงาน

ต้นทุนโครงการภายใต้สัญญาร่วมการงานเป็นสินทรัพย์ที่ลงทุนโดย ADVANC และบริษัทย่อย
และโอนกรรมสิทธิ์ให้แก่หน่วยงานรัฐผู้เป็นเจ้าของสัญญาร่วมการงานนั้น โดย ADVANC
และบริษัทย่อยจะได้สิทธิในการใช้สินทรัพย์นั้นในการดำเนินกิจการตลอดอายุสัญญาร่วมการงานนั้น
สัญญาร่วมการงานของบริษัท และบริษัทย่อย
ประกอบไปด้วยสัญญาร่วมการงานที่ทำกับหน่วยงานของรัฐ
เพื่อให้สามารถดำเนินธุรกิจภายใต้สิทธิของหน่วยงานรัฐนั้นๆ

ต้นทุนโครงการภายใต้สัญญาร่วมการงาน ณ วันที่ 31 ธันวาคม 2547 ประกอบด้วย

+------------------------+----------+--------------+-------+---------+
| ประเภทสินทรัพย์           | ต้นทุน     | จำนวนปี       | จำน   | มูลค     |
|                        |          |              | วนปีที่ต | ่าทางบัญชี |
|                        | (ล้านบาท) | ตัดจำหน่าย     | ัดจำหน |         |
|                        |          |              | ่ายแล้ว | (       |
|                        |          |              |       | ล้านบาท) |
+------------------------+----------+--------------+-------+---------+
| ต้นทุนโครงการของ ADVANC  |          |              |       |         |
+------------------------+----------+--------------+-------+---------+
| อุปกรณ์เครือข่ายระบบดิจิตอล  | 7        | 10 ปี ไม่เกินปี  | 1 –   | 47      |
| GSM                    | 6,507.47 | 2558         | 10    | ,377.27 |
+------------------------+----------+--------------+-------+---------+
| อุปกรณ์เครือข่ายระบบอนาลอก | 1        | สิ้นสุด กันยายน  | 1 –   | -       |
| NMT                    | 3,735.31 | 2545         | 10    |         |
+------------------------+----------+--------------+-------+---------+
| อุปกรณ์เครือข่ายสื่อสัญญาณ    | 1        | 10 ปี ไม่เกินปี  | 1 –   | 12      |
|                        | 9,872.51 | 2558         | 10    | ,375.11 |
+------------------------+----------+--------------+-------+---------+
| อื่นๆ                    | 8,706.46 | 10 ปี ไม่เกินปี  | 1 –   | 6       |
|                        |          | 2558         | 10    | ,606.86 |
+------------------------+----------+--------------+-------+---------+
| ต้นทุนโครงการของ ADC     |          |              |       |         |
+------------------------+----------+--------------+-------+---------+
| เครื่องมือและอุปกรณ์        | 1,504.25 | 10           | 1 –   | 658.88  |
|                        |          |              | 10    |         |
+------------------------+----------+--------------+-------+---------+
| รวม                    | 12       |              |       | 68      |
|                        | 0,326.00 |              |       | ,400.50 |
+------------------------+----------+--------------+-------+---------+
| ต้นทุนโครงการของ DPC     |          |              |       |         |
+------------------------+----------+--------------+-------+---------+
| อุปกรณ์เครือข่ายระบบดิจิตอล  | 1        | 10           | 1 - 6 | 8       |
| GSM                    | 4,121.49 |              |       | ,639.65 |
| และอุปกรณ์เครือข่ายสื่อสัญญาณ |          |              |       |         |
+------------------------+----------+--------------+-------+---------+
| รวมต้นทุนโครงการของ      | 13       |              |       | 75      |
| ADVANC และบริษัทย่อย      | 4,447.49 |              |       | ,657.77 |
+------------------------+----------+--------------+-------+---------+

สัญญาร่วมการงานหลักๆ ของ ADVANC และบริษัทย่อย สามารถสรุปได้ดังนี้
(รายละเอียดของสัญญาร่วมการงานอยู่ในเอกสารแนบ 3)

-   บริษัท แอดวานซ์ อินโฟร์ เซอร์วิส จำกัด (มหาชน)

  สัญญาอนุญาตให้ดำเนินกิจการให้บริการโทรศัพท์เคลื่อนที่ (Cellular Mobile Telephone)

+--------------+---+----------------------------------------------------+
| คู่สัญญา        | : | บริษัท ทศท คอร์ปอเรชั่น จำกัด (มหาชน) (ทศท)              |
|              |   |                                                    |
|              |   | บริษัท แอดวานซ์ อินโฟร์ เซอร์วิส จำกัด (มหาชน) (ADVANC)    |
+--------------+---+----------------------------------------------------+
| อายุของสัญญา   | : | 25 ปี เริ่มตั้งแต่วันที่ 1 ตุลาคม 2533 ถึง 30 กันยายน 2558     |
+--------------+---+----------------------------------------------------+
| ลักษณะของสัญญา | : | 1. ADVANC ได้รับอนุญาตจาก ทศท                         |
|              |   | ให้มีสิทธิดำเนินกิจการให้บริการโทรศัพท์เคลื่อนที่ Cellular       |
|              |   | Mobile Telephone ทั้งระบบ NMT และ GSM ในย่านความถี่ 900 |
|              |   | MHz ทั่วประเทศ โดยต้องจ่ายผลประโยชน์ตอบแทนให้ ทศท        |
|              |   | ตามอัตราที่ตกลง                                       |
|              |   |                                                    |
|              |   | 2. ADVANC ได้รับอนุญาตจาก ทศท                         |
|              |   | ให้เป็นผู้ร่วมบริหารผลประโยชน์จากร                        |
|              |   | ะบบสื่อสัญญาณเชื่อมโยงและทรัพย์สินในส่วนที่เหลือจากการใช้งานของ |
|              |   | ADVANC ได้ โดยต้องจ่ายผลประโยชน์ตอบแทนให้ ทศท           |
|              |   | ตามอัตราที่ตกลง                                       |
|              |   |                                                    |
|              |   | 3. ADVANC ได้รับอนุญาตจาก ทศท                         |
|              |   | ในการให้บริการโทรศัพท์เคลื่อนที่แบบใช้บัตรจ่ายเงินล่วงหน้า       |
|              |   | (Pre-paid Card) โดยต้องจ่ายผลประโยชน์ตอบแทนให้ ทศท     |
|              |   | ตามอัตราร้อยละ 20 ของรายได้                           |
+--------------+---+----------------------------------------------------+

  --------------- --- ----------------------------------------------------
  การยกเลิกสัญญา    :   ทศท มีสิทธิบอกเลิกสัญญาได้ทันทีที่ ADVANC
                      ล้มละลายหรือปฏิบัติผิดสัญญาข้อหนึ่งข้อใดของสัญญา
                      และข้อผิดสัญญาดังกล่าว ADVANC
                      มิได้ดำเนินการแก้ไขให้แล้วเสร็จภายใน 90 วัน
                      นับแต่วันที่ได้รับแจ้งถึงข้อผิดสัญญาจาก ทศท เป็นลายลักษณ์อักษร โดย
                      ADVANC ไม่มีสิทธิเรียกร้องค่าเสียหายใด ๆ
                      และไม่มีสิทธิเรียกทรัพย์สินและเงินคืนจาก ทศท แต่อย่างใด

  --------------- --- ----------------------------------------------------

  บันทึกข้อตกลงต่อท้ายสัญญาอนุญาตให้ดำเนินกิจการบริการโทรศัพท์เคลื่อนที่ (Cellular Mobile
  Telephone) ลงวันที่ 27 มีนาคม 2533 (ครั้งที่ 7)

+---------------+---+--------------------------------------------------+
| คู่สัญญา         | : | บริษัท แอดวานซ์ อินโฟร์ เซอร์วิส จำกัด (มหาชน) (ADVANC)  |
|               |   |                                                  |
|               |   | บริษัท ทศท คอร์ปอเรชั่น จำกัด (มหาชน) (ทศท)            |
+---------------+---+--------------------------------------------------+
| วันที่ทำสัญญา     | : | วันที่ 20 กันยายน 2545                               |
+---------------+---+--------------------------------------------------+
| รายละเอียดกา   | : | 1. ทศท อนุญาตให้ ADVANC                            |
| รใช้เครือข่ายร่วม |   | นำเครือข่ายโทรศัพท                                  |
| (Roaming)     |   | ์เคลื่อนที่ตามสัญญาหลักให้ผู้ให้บริการรายอื่นเข้ามาใช้เครือข่ายร่วม |
|               |   | (Roaming) ได้ และ ตกลงอนุญาตให้ ADVANC              |
|               |   | เข้าไปใช้เครือข่ายร่วม (Roaming)                      |
|               |   | ของผู้ให้บริการรายอื่นได้เช่นเดียวกัน                      |
|               |   |                                                  |
|               |   | 2. การใช้เครือข่ายร่วม (Roaming) ADVANC              |
|               |   | มีสิทธิเรียกเก็บค่าใช้เครือข่ายร่วม (Roaming)              |
|               |   | ในอัตรานาทีละไม่เกิน 3 บาททั่วประเทศและ ADVANC         |
|               |   | มีสิทธิจ่ายค่าใช้เครือข่ายร่วม (Roaming) ในอัตรานาทีละไม่เกิน |
|               |   | 3 บาททั่วประเทศ โดยต้องทำหนังสือแจ้งให้ ทศท ทราบก่อน     |
|               |   |                                                  |
|               |   | 3. ADVANC                                        |
|               |   | ตกลงจ่ายเงินผลประโยชน์ตอบแทนจากการใช้เครือข่ายร่วม      |
|               |   | (Roaming) ให้ ทศท                                 |
|               |   |                                                  |
|               |   |   - ในกรณีที่ผู้ให้บริการรายอื่นเข้ามาใช้เครือข่ายร่วม         |
|               |   |   (Roaming) ในเครือข่ายของ ADVANC ADVANC           |
|               |   |   ตกลงจ่ายในอัตราร้อยละ (ระบุตามสัญญาหลัก)             |
|               |   |   ของรายได้ค่าใช้เครือข่ายร่วมที่เรียกเก็บจากผู้ให้บริการรายอื่น |
|               |   |                                                  |
|               |   |   - ในกรณีที่ ADVANC เข้าไปใช้เครือข่ายร่วม (Roaming)    |
|               |   |   ของผู้ให้บริการรายอื่น ADVANC ตกลงจ่ายในอัตราร้อยละ     |
|               |   |   (ระบุตามสัญญา                                    |
|               |   | หลัก)ของรายได้ค่าบริการและเงินอื่นใดที่เรียกเก็บจากผู้ใช้บริการ |
|               |   |   หักด้วยค่าใช้เครือข่ายร่วมที่ ADVANC                    |
|               |   |   ต้องจ่ายให้แก่ผู้ให้บริการรายอื่น                        |
+---------------+---+--------------------------------------------------+

  บันทึกข้อตกลงการใช้เครือข่ายร่วม (National Roaming)

+----------------+---+--------------------------------------------------+
| คู่สัญญา          | : | บริษัท แอดวานซ์ อินโฟร์ เซอร์วิส จำกัด (มหาชน) (ADVANC)  |
|                |   |                                                  |
|                |   | บริษัท ดิจิตอล โฟน จำกัด (DPC)                        |
+----------------+---+--------------------------------------------------+
| วันที่ทำสัญญา      | : | วันที่ 1 พฤศจิกายน 2545                              |
+----------------+---+--------------------------------------------------+
| รายละเอียดก     | : | 1.                                               |
| ารใช้เครือข่ายร่วม |   | เพื่อเพิ่มประสิทธิภาพ                                  |
| (Roaming)      |   | การให้บริการโทรศัพท์เคลื่อนที่แก่ผู้ใช้บริการของคู่สัญญาทั้งสองฝ่าย |
|                |   | นับตั้งแต่วันที่ 1 ตุลาคม 2545 เป็นต้นไป ADVANC ตกลงให้ DPC |
|                |   | เข้ามาใช้เครือข่ายโทรศัพท์เคลื่อนที่ของ ADVANC ได้ทั่วประเทศ  |
|                |   | และนับตั้งแต่วันที่ 1 พฤศจิกายน 2545เป็นต้นไป DPC ตกลงให้   |
|                |   | ADVANC เข้ามาใช้เครือข่ายโทรศัพท์เคลื่อนที่ของ DPC         |
|                |   | ได้ทั่วประเทศเช่นกัน                                  |
|                |   |                                                  |
|                |   | 2.                                               |
|                |   | คู่สัญญาแต่ละฝ่ายตกลงชำระค่าใช                         |
|                |   | ้เครือข่ายร่วมอันเกิดจากการได้ใช้เครือข่ายของคู่สัญญาอีกฝ่ายหนึ่ง |
|                |   | ในอัตรานาทีละ 2.10 บาท (สองบาทสิบสตางค์)             |
|                |   | ซึ่งเป็นอัตราที่ยังไม่รวมภาษีมูลค่าเพิ่ม                      |
+----------------+---+--------------------------------------------------+
| การยกเลิกสัญญา   | : | คู่สัญญาแต่ละฝ่ายมีสิทธิบอกเลิกบ                          |
|                |   | ันทึกข้อตกลงโดยแจ้งเป็นหนังสือให้อีกฝ่ายทราบล่วงหน้าไม่น้อยกว่า |
|                |   | 6 เดือน                                           |
+----------------+---+--------------------------------------------------+

-   บริษัท ดิจิตอล โฟน จํากัด (DPC)

  สัญญาต่างๆ ที่เกี่ยวข้องกับการดำเนินกิจการโทรศัพท์เคลื่อนที่ของ DPC มีดังนี้

  สัญญาให้ดำเนินการให้บริการวิทยุคมนาคมระบบเซลลูล่าร์ Digital PCN (Personal
  Communication Network) 1800

+---------------+---+---------------------------------------------------+
| คู่สัญญา         | : | บริษัท กสท โทรคมนาคม จำกัด (มหาชน) (กสท)             |
|               |   |                                                   |
|               |   | บริษัท ดิจิตอล โฟน จำกัด (DPC)                         |
+---------------+---+---------------------------------------------------+
| อายุของสัญญา    | : | 16 ปี (วันที่ 28 พฤษภาคม 2540 ถึง 15 กันยายน 2556)      |
+---------------+---+---------------------------------------------------+
| ลักษณะของสัญญา  | : | DPC ได้รับอนุญาตจาก กสท                              |
|               |   | ให้ดำเนินการให้บริการโทรศัพท์เคลื่อนที่ระบบดิจิตอล GSM 1800   |
|               |   | บางส่วนที่ได้รับโอนสิทธิจาก TAC                          |
|               |   | โดยต้องจ่ายผลประโยชน์ตอบแทนให้ กสท                    |
|               |   | เป็นร้อยละของรายได้ก่อนหักค่าใช้จ่าย ภาษีและค่าธรรมเนียมต่างๆ |
|               |   | ที่เกิดขึ้นจากการดำเนินการให้บริการ                       |
|               |   | ทั้งนี้ผลประโยชน์ดังกล่า                                 |
|               |   | วต้องไม่ต่ำกว่าผลประโยชน์ขั้นต่ำที่กำหนดตลอดระยะเวลาตามสัญญา |
+---------------+---+---------------------------------------------------+

+---------------+---+---------------------------------------------------+
| การยกเลิกสัญญา  | : | สัญญานี้สิ้นสุดลงหรือระงับสิ้นไปด้วยกรณีดังต่อไปนี้               |
|               |   |                                                   |
|               |   | - เมื่อสัญญาครบกำหนด                                 |
|               |   |                                                   |
|               |   | - เมื่อ กสท ยกเลิกสัญญา เนื่องจาก DPC ไม่ปฏิบัติตามสัญญา     |
|               |   | หรือปฏิบัติผิดสัญญาข้อหนึ่งข้อใดและทำให้ กสท ได้รับความเสียหาย  |
|               |   | และ DPC มิได้ดำเนินการให้แล้วเสร็จภายใน 90 วัน           |
|               |   | นับแต่วันที่ได้รับแจ้งเป็นหนังสือจาก กสท                     |
|               |   |                                                   |
|               |   | - เมื่อคู่สัญญาทั้ง 2 ฝ่ายตกลงกันเลิกสัญญา                   |
|               |   |                                                   |
|               |   | - เมื่อ DPC ล้มละลาย                                 |
|               |   |                                                   |
|               |   | - เมื่อ กสท บอกเลิกสัญญาในการที่ DPC ตกเป็นผู้ขาดคุณสมบัติ    |
|               |   | ตามกฎหมายว่าด้วยการประกอบธุรกิจของคนต่างด้าว และ กสท    |
|               |   | ได้แจ้งให้ DPC ทราบเป็นหนังสือล่วงหน้าเป็นเวลาไม่น้อยกว่า 90  |
|               |   | วัน                                                |
+---------------+---+---------------------------------------------------+

  สัญญาโอนสิทธิและหน้าที่ตามสัญญาให้ดำเนินการ

+---------------+---+--------------------------------------------------+
| คู่สัญญา         | : | บริษัท กสท โทรคมนาคม จำกัด ( มหาชน) (กสท)           |
|               |   |                                                  |
|               |   | บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) (TAC)   |
|               |   |                                                  |
|               |   | บริษัท ดิจิตอล โฟน จำกัด (DPC)                        |
+---------------+---+--------------------------------------------------+
| วันที่ทำสัญญา     | : | วันที่ 19 พฤศจิกายน 2539                             |
+---------------+---+--------------------------------------------------+
| ลักษณะของสัญญา  | : | TAC                                              |
|               |   | ยอมโอนสิทธิและหน้า                                  |
|               |   | ที่ตามสัญญาดำเนินการให้บริการวิทยุคมนาคมระบบเซลลูล่าระหว่าง |
|               |   | กสท กับ TAC “บางส่วน” ให้แก่ DPC โดยได้รับความยินยอมจาก |
|               |   | กสท โดย DPC ตกลงจ่ายผลตอบแทนให้แก่ TAC              |
|               |   | เป็นจำนวนเงินประมาณ 6,990 ล้านบาท                   |
+---------------+---+--------------------------------------------------+

-   บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด ( ADC )

  สัญญาอนุญาตให้ดำเนินกิจการบริการสื่อสารข้อมูลโดยใช้ระบบ Datakit Virtual Circuit
  Switch

+----------------+---+--------------------------------------------------+
| คู่สัญญา          | : | บริษัท ทศท คอร์ปอเรชั่น จำกัด (มหาชน) (ทศท)            |
|                |   |                                                  |
|                |   | บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (ADC) |
+----------------+---+--------------------------------------------------+
| อายุของสัญญา     | : | 25 ปี (วันที่ 25 กันยายน 2540 ถึง 24 กันยายน 2565 )     |
+----------------+---+--------------------------------------------------+

  ---------------- --- --------------------------------------------------------
  ลักษณะของสัญญา     :   ADC ได้รับอนุญาตให้ดำเนินกิจการบริการสื่อข้อมูลทุกประเภท โดยใช้ระบบ
                       Frame Relay และ Datakit Virtual Circuit Switch และ/หรือ
                       ระบบสื่อสารข้อมูลอื่นๆ ทั้งในระบบจุดต่อจุด (Point to Point)
                       และจุดต่อหลายจุด (Point to Multipoint)
                       โดยต้องจ่ายผลประโยชน์ตอบแทนให้ ทศท
                       ในลักษณะของการเพิ่มทุนจดทะเบียนจากเดิม 350 ล้านบาท เป็น 457.52
                       ล้านบาท โดยออกหุ้นเพิ่มทุนจำนวน 107.52 ล้านบาท ซึ่งคิดเป็นร้อยละ
                       23.5 ของทุนจดทะเบียนให้แก่ ทศท โดย ทศท
                       ไม่ต้องชำระเงินค่าหุ้นแต่อย่างใด

  การยกเลิกสัญญา     :   ทศท
                       มีสิทธิบอกเลิกสัญญาและมีอำนาจมอบกิจการตามสัญญานี้ให้ผู้อื่นดำเนินการต่อ
                       หากการดำเนินงานของ ADC มีเหตุให้ ทศทเชื่อว่า ADC
                       ไม่สามารถดำเนินกิจการตามสัญญาให้ลุล่วงไปได้ด้วยดี
                       หรือปฏิบัติผิดสัญญาข้อหนึ่งข้อใด โดย ADC ต้องรับผิดชอบค่าเสียหายให้แก่
                       ทศท และทรัพย์สินต่างๆ ให้ตกเป็นกรรมสิทธิ์ของ ทศท ADC
                       ไม่มีสิทธิบอกเลิกสัญญา เว้นแต่กรณีที่มีเหตุสุดวิสัยเกิดขึ้น ทำให้ ADC
                       ไม่สามารถปฏิบัติตามสัญญาได้
  ---------------- --- --------------------------------------------------------

  ข้อตกลงต่อท้ายสัญญาอนุญาตให้ดำเนินกิจการบริการสื่อสารข้อมูลโดยใช้ระบบ Datakit
  Virtual Circuit Switch (ครั้งที่ 4)

+----------------+---+--------------------------------------------------+
| คู่สัญญา          | : | บริษัท ทศท คอร์ปอเรชั่น จำกัด (มหาชน) (ทศท)            |
|                |   |                                                  |
|                |   | บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (ADC) |
+----------------+---+--------------------------------------------------+
| วันที่ทำสัญญา      | : | วันที่ 29 กันยายน 2547                               |
+----------------+---+--------------------------------------------------+

+----------------+---+--------------------------------------------------+
| รายละเอียด      | : | ทศท และ ADC ตกลงตามข้อตกลงท้ายสัญญาอนุญาตฯ ดังนี้       |
|                |   |                                                  |
|                |   | 1.  การกำหนดอัตราค่าเช่าบริการสื่อสารข้อมูล              |
|                |   |     อัตราค่าธรรมเนียม หรือเรียกเงินอื่นใดจากผู้เช่าใช้บริการ  |
|                |   |     ให้เป็นไปตามความเหมาะสมกับสภาวะของตลาด โดย ADC  |
|                |   |     ไม่ต้องขอความเห็นชอบจาก ทศท ก่อน                 |
|                |   |                                                  |
|                |   | 2.  ในการดำเนินกิจการบริการสื่อสารข้อมูล ADC            |
|                |   |     จะไม่ลงทุนสร้างเครือข่ายเอง จะเช่าวงจรสื่อสัญญาณจาก   |
|                |   |     ทศท หรือ จากผู้ร่วมการงานกับ ทศท เว้นแต่ในกรณีที่ ทศท  |
|                |   |     ไม่สามารถจัดหาวงจรสื่อสัญญาณให้ได้ ADC              |
|                |   |     มีสิทธิลงทุนสร้างเครือข่ายเอง                       |
|                |   |     หรือมีสิทธิเช่าจากผู้ให้บริการรายอื่นได้                 |
|                |   |                                                  |
|                |   | 3.  ทศท ตกลงให้ ADC                               |
|                |   |     สามารถให้บริการข้อมูลเสริมทางธุรกิจต่างๆ (Content)   |
|                |   |     ได้ เช่น ข้อมูลทางการเงิน ตลาดหลักทรัพย์ฯ เกมส์       |
|                |   |     และมัลติมีเดีย โดย ADC                           |
|                |   |     ต้องขอความเห็นชอบเป็นหนังสือจาก ทศท               |
+----------------+---+--------------------------------------------------+

7. โครงการในอนาคต

+---------------------+------------------------------------------------+
| โครงการ             | Buddy Broadband                                |
+---------------------+------------------------------------------------+
| ลักษณะของโครงการ     | โครงการ Buddy Broadband เป็นบริการใหม่ของบริษัทย่อย  |
|                     | ADC ที่เรียกว่าเป็น “ความบันเทิงสู่บ้านเรือน”             |
|                     | ซึ่ง                                             |
|                     | รวมบริการด้านบรอดแบนด์ทีวีพร้อมด้วยอินเตอร์เน็ตความเร็วสูง |
|                     | (ADSL) ผ่านทางเครือข่ายสายโทรศัพท์                  |
|                     | บริการบรอดแบนด์ทีวีนั้นรวมถึงโทรทัศน์ช่องปกติ และภาพยนตร์  |
|                     | เพลง ข่าว สารคดี 0รายการสาระและบันเทิงอื่นๆ          |
|                     | อีกมากจากผู้ร่วมให้บริการ (Content Partners) หลายราย |
|                     | โดยลูกค้าผู้ใช้บริการสามาร                           |
|                     | ถเลือกชมหลากหลายรายการจากโทรทัศน์ได้ตามเวลาที่ต้องการ |
|                     | และพร้อมกันนั้นสามารถใช้งา                          |
|                     | นอินเตอร์เน็ตความเร็วสูงและโทรศัพท์ควบคู่ไปในเวลาเดียวกัน |
|                     | บริการนี้มีแผนที่จะเปิดให้บริการในเดือนมีนาคม 2548        |
+---------------------+------------------------------------------------+
| ผลตอบแทนที่คาดหวัง     | ประมาณ 25-30% ของมูลค่าเงินลงทุน โดยการเพิ่มทุนใน ADC |
|                     | จำนวน 500 ล้านบาท                               |
+---------------------+------------------------------------------------+
| ปัจจ                 | (ก)                                            |
| ัยความเสี่ยงของโครงการ | ความเสี่ยงด้านการลงทุน                             |
|                     | ค่อนข้างต่ำเนื่องจากอุปกรณ์เครือข่ายบางส่วนใช้วิธีการเช่าจาก |
|                     | Supplier แทนการลงทุนทั้งหมด                       |
|                     | ทำให้สามารถบริหารความสามารถในการรองรับการใช้งาน    |
|                     | (Capacity) ได้อย่างมีประสิทธิภาพ                    |
|                     |                                                |
|                     | (ข)                                            |
|                     | ความเส                                         |
|                     | ี่ยงในส่วนความเสียหายหรือสูญหายของอุปกรณ์ติดตั้งในบ้านเรือน |
|                     | เนื่องจากในการให้บริการกับลูกค้านั้น                    |
|                     | จะไม่ได้คิดค่าติดตั้งหรือค่าชุดอุปกรณ์                     |
|                     | เพียงแต่เป็น                                      |
|                     | เสมือนการให้ยืมอุปกรณ์ที่ลูกค้าต้องส่งคืนเมื่อมีการยกเลิกบริการ |
|                     |                                                |
|                     | (ค) ความเสี่ยงที่น่าจะเป็นปัจจัยสำคัญที่สุด คือ ในด้าน       |
|                     | Content partner                                |
|                     | เนื่องจากกา                                      |
|                     | รที่จะมีบริการหลากหลายและตรงตามความต้องการของลูกค้านั้น |
|                     | ขึ้นอยู่กับการจัดหา Content partner ในหลากหลายรูปแบบ  |
+---------------------+------------------------------------------------+

3.2 สายธุรกิจดาวเทียมและธุรกิจต่างประเทศ

บริษัท ชินแซทเทลไลท์ จำกัด (มหาชน) (SATTEL) เป็นผู้ให้บริการในธุรกิจหลัก 4 กลุ่ม ได้แก่
ธุรกิจการให้เช่าช่องสัญญาณดาวเทียมและบริการที่เกี่ยวเนื่อง ธุรกิจอินเตอร์เน็ต ธุรกิจโทรศัพท์
และธุรกิจบริการจัดพิมพ์และเผยแพร่สมุดโทรศัพท์ โดยเป็นการลงทุนระยะยาว
ที่พิจารณาจากปัจจัยพื้นฐาน และแนวโน้มของธุรกิจเป็นสำคัญ (ท่านสามารถดูรายละเอียดได้ในแบบ
56-1 ของ SATTEL ที่ www.sec.or.th )

3.2.1 ธุรกิจการให้เช่าช่องสัญญาณดาวเทียมและบริการเกี่ยวเนื่อง

ธุรกิจการให้เช่าช่องสัญญาณดาวเทียมและบริการเกี่ยวเนื่อง ดำเนินการโดย SATTEL

1. ลักษณะของบริการ

(1) บริการใช้วงจรดาวเทียมหรือทรานสพอนเดอร์ (Satellite Transponder Services)

SATTEL ให้บริการและดำเนินโครงการดาวเทียมสื่อสารแห่งชาติ
ภายใต้สัมปทานจากกระทรวงเทคโนโลยีสารสนเทศและการสื่อสาร (MICT) เป็นระยะเวลา 30 ปี
สิ้นสุดปี พ.ศ. 2564 ปัจจุบัน มีดาวเทียมที่ให้บริการทั้งสิ้น 3 ดวง
ซึ่งมีพื้นที่ให้บริการครอบคลุมบริเวณทวีปเอเชีย ยุโรป ออสเตรเลีย และ อาฟริกา
โดยมีช่องสัญญาณในย่านความถี่ C Band 40 ช่อง และในย่านความถี่ Ku Band 10 ช่อง

วงจรดาวเทียมหรือทรานสพอนเดอร์ (Transponder)
ทำหน้าที่รับสัญญาณจากสถานีภาคพื้นดินผ่านจานสายอากาศ
และนำสัญญาณนั้นมาแปลงความถี่ให้ต่ำลงและขยายสัญญาณให้มีกำลังแรงขึ้น
เพื่อส่งสัญญาณกลับมาสู่สถานีรับสัญญาณปลายทางบนพื้นโลก ณ ตำแหน่งใดๆ ภายใต้พื้นที่ครอบคลุม
(Footprint) ของดาวเทียมไทยคม
เพื่อให้ผู้ใช้บริการสามารถเชื่อมต่อการสื่อสารในระยะทางที่ห่างไกล
หรือสำหรับการสื่อสารแบบกระจายสู่ผู้รับจำนวนมาก (Broadcasting)
ซึ่งการส่งสัญญาณผ่านดาวเทียมนี้
จะช่วยลดค่าใช้จ่ายของผู้ใช้บริการในการสร้างเครือข่ายภาคพื้นดินจำนวนมากเพื่อให้ครอบคลุมพื้นที่เป็นบริเวณกว้างหรือครอบคลุมหลายประเทศ

และเพื่อเป็นการอำนวยความสะดวกให้แก่ลูกค้าผู้เช่าช่องสัญญาณดาวเทียม SATTEL
ยังให้บริการเสริมต่างๆ (Value-Added Services) ที่เกี่ยวข้องกับการสื่อสารผ่านดาวเทียม
เช่น การรับ-ส่งสัญญาณดาวเทียม (Uplink-Downlink Services)
การจัดเตรียมรายการเพื่อออกอากาศ การบีบอัดสัญญาณโทรทัศน์ระบบดิจิตอล
การรับ-ส่งสัญญาณภาพผ่านดาวเทียม การถ่ายทอดสดผ่านดาวเทียม การบีบอัดสัญญาณ
การสื่อสารผ่านดาวเทียมระหว่างประเทศ การอินเตอร์เน็ตผ่านดาวเทียม
และบริการใหม่เพิ่มเติมคือ การหาข่าวผ่านระบบดาวเทียม และการเชื่อมต่อโครงข่ายโทรศัพท์มือถือ
และบริการส่งสัญญาณโทรทัศน์ความละเอียดสูง (HDTV) เป็นต้น รวมไปถึงบริการออกแบบ
ให้คำปรึกษา และจัดหาอุปกรณ์สำหรับการจัดตั้งเครือข่ายสื่อสารผ่านดาวเทียม
และการฝึกอบรมการใช้งานด้วย (System Integration, Engineering Consultancy and
Training Services)

อนึ่ง หลังจากมีเหตุขัดข้องของระบบพลังงานของไทยคม 3 เมื่อวันที่ 7 กุมภาพันธ์ 2546 ไทยคม 3
ได้เปิดให้บริการ Ku-Band จำนวน 5 ช่องสัญญาณ (จากเดิมมี 14 ช่องสัญญาณ
และได้ปิดหลังจากเหตุขัดข้อง 9 ช่องสัญญาณ) ต่อมาในเดือนมิถุนายน 2547 SATTEL ได้เปิด
ช่องสัญญาณ Ku-Band ของไทยคม 3 เพิ่ม 1 ช่อง เพื่อให้บริการแก่ผู้ให้บริการแพร่กระจายสัญญาณ
โดยการเปิดช่องสัญญาณในครั้งนี้ SATTEL ได้ปิดช่องสัญญาณ C-Band บนไทยคม 3 จำนวน 3 ช่อง
สำหรับดาวเทียมไทยคม 3 มีอายุการใช้งานคงเหลือตามบัญชี ณ สิ้นปี 2547 เป็นเวลา 6.4 ปี
และปัจจุบัน SATTEL
อยู่ระหว่างการศึกษาร่วมกับผู้เชี่ยวชาญในการประเมินผลกระทบที่มีต่ออายุการใช้งานของดาวเทียมไทยคม
3

สำหรับรายได้จากการให้บริการใช้วงจรดาวเทียม และบริการที่เกี่ยวเนื่องกับการให้บริการดังกล่าว
สำหรับปี 2547 รวมจำนวนประมาณ 2,624 ล้านบาท คิดเป็นสัดส่วนประมาณ 51%
ของรายได้รวมของ SATTEL

(2) บริการระบบไอพีสตาร์

ด้วย SATTEL ได้เล็งเห็นว่าการสื่อสารแบบอินเตอร์เน็ตความเร็วสูงผ่านดาวเทียม
และศักยภาพของดาวเทียมระบบอินเตอร์เน็ตโปรโตคอล (Internet Protocol : IP)
จะมีบทบาทเพิ่มขึ้นมากในอนาคต
จึงได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
ริเริ่มการพัฒนาโครงการดาวเทียมที่จะรองรับการสื่อสารผ่านอินเตอร์เน็ตโปรโตคอลได้อย่างเต็มรูปแบบเป็นรายแรก
ในชื่อโครงการไอพีสตาร์ (IPSTAR) ซึ่งเป็นนวัตกรรมที่ล้ำหน้า ซึ่งเป็นสิทธิบัตรเทคโนโลยีของ
SATTEL แล้ว จึงนับเป็นความภาคภูมิใจอย่างยิ่งของบริษัทคนไทยที่สามารถคิดค้นเทคโนโลยีชั้นสูง
เพื่อรองรับความต้องการการสื่อสารแบบอินเตอร์เน็ตความเร็วสูงในอนาคตได้

SATTEL ได้เริ่มดำเนินกิจกรรมทางการตลาดของระบบไอพีสตาร์
โดยได้ติดตั้งเกตเวย์ของดาวเทียมไอพีสตาร์รุ่นที่ 1 แล้วใน 7 ประเทศ ได้แก่ ประเทศไทย
สหภาพพม่า ไต้หวัน ออสเตรเลีย อินเดีย จีน และสาธารณรัฐประชาธิปไตยประชาชนลาว
และได้เปิดให้บริการในระยะแรกครอบคลุม 11 ประเทศ เช่น ประเทศไทย
สาธารณรัฐประชาธิปไตยประชาชนลาว สหภาพพม่า ออสเตรเลีย เป็นต้น
โดยการใช้อุปกรณ์ปลายทางภาคพื้นดินของระบบไอพีสตาร์ กับดาวเทียมไทยคม และดาวเทียมอื่นๆ
ที่มีอยู่ในปัจจุบัน ซึ่งช่วยให้ระบบการสื่อสาร โทรคมนาคมในแต่ละประเทศต่างๆ
โดยเฉพาะในภูมิภาคที่อยู่ห่างไกล หรือชุมชนที่มีการกระจายตัวมาก
เป็นไปโดยรวดเร็วและมีประสิทธิภาพ ขณะนี้ การก่อสร้างดาวเทียมไอพีสตาร์-1 ใกล้จะแล้วเสร็จ
และพร้อมที่จะส่งขึ้นสู่วงโคจร โดย SATTEL คาดว่าจะเริ่มให้บริการอย่างเต็มรูปแบบได้ภายในปี
2548

SATTEL เริ่มดำเนินกิจกรรมทางการตลาดของบริการไอพีสตาร์ในปี 2544
โดยในระยะแรกจะเป็นการให้บริการอุปกรณ์ปลายทางภาคพื้นดินไอพีสตาร์ที่สามารถใช้กับดาวเทียมไทยคมและดาวเทียมอื่นๆ
โดยที่บริการประเภทนี้เป็นเทคโนโลยีใหม่ที่จะช่วยเพิ่มประสิทธิภาพการรับส่งข้อมูลผ่านทรานสพอนเดอร์ได้มากกว่าการรับส่งข้อมูลปกติ
ดังนั้นบริการระบบไอพีสตาร์จึงเป็นการเพิ่มประสิทธิภาพของระบบดาวเทียมปัจจุบันและมีส่วนช่วยลดต้นทุนการบริการ

อุปกรณ์ปฏิบัติการภาคพื้นดินไอพีสตาร์ (IPSTAR Ground System)

อุปกรณ์ปฏิบัติการภาคพื้นดินไอพีสตาร์สามารถแบ่งออกได้เป็น 2 ส่วนหลักๆ คือ เกตเวย์ไอพีสตาร์
(IPSTAR Gateway) และอุปกรณ์รับส่งสัญญาณปลายทางไอพีสตาร์ (IPSTAR User Terminal)

เกตเวย์ไอพีสตาร์ (IPSTAR Gateway)
เป็นเกตเวย์ที่ถูกออกแบบขึ้นเพื่อให้มีความสามารถรองรับการทำงานได้หลายแอพพลิเคชั่น
(Applications)
และสามารถรองรับการให้บริการติดต่อสื่อสารแบบบรอดแบนด์ที่เข้าถึงผู้ใช้บริการไม่ว่าจะเป็นกลุ่มลูกค้าองค์กร
ผู้ให้บริการอินเตอร์เน็ต (ISP) หรือผู้ใช้บริการทั่วไป
บริการดังกล่าวนี้จะรวมถึงการให้บริการอินเตอร์เน็ต การให้บริการเครือข่ายภายในองค์กร
(Intranet Network) การประชุมทางไกล (Videoconference) การแพร่ภาพและเสียง
(Broadcast and Multicast Multimedia) การให้บริการรับส่งข้อมูล (Transaction
Service) และการให้บริการโทรศัพท์ (Telephony) ทั้งนี้
การใช้งานประเภทใดที่สามารถทำงานบนรูปแบบที่เป็น IP (Internet Protocol)
และสามารถรับการจัดการแบบ CoS/QoS (Class of Service/Quality of Service)
ได้แล้ว ก็จะสามารถใช้งานบนระบบของเกตเวย์ไอพีสตาร์รุ่นที่สอง (Second Generation
IPSTAR Gateway)
ซึ่งเป็นเกตเวย์ที่ออกแบบมาเพื่อใช้งานกับดาวเทียมไอพีสตาร์โดยเฉพาะได้อย่างมีประสิทธิภาพเช่นกัน

เครือข่ายของระบบไอพีสตาร์นั้นมีรูปแบบเป็นแบบสตาร์ (STAR Topology)
ในส่วนของภาคการส่งสัญญาณจากเกตเวย์ไปยังอุปกรณ์รับส่งปลายทาง
ข้อมูลจะถูกบรรจุในช่องสัญญาณที่เป็น Time Division Multiplexing (TDM) กล่าวคือ
เป็นเทคนิคการแบ่งเวลาใช้ช่องสัญญาณด้วยความเร็วสูงซึ่งจะมีมากกว่าหนึ่งช่องสัญญาณ
และเมื่อรวมกันเป็นสัญญาณขนาดใหญ่ (Wideband) โดยใช้เทคโนโลยี Orthogonal Frequency
Division Multiplexing (OFDM) ประกอบกับการออกแบบให้ใช้วิธีการเข้ารหัสโดยใช้ Turbo
Product Codes (TPCs) และการมอดดูเลตสัญญาณในชั้นที่สูงขึ้น (L-code Modulation)
จึงช่วยเพิ่มความสามารถในการรับและส่งสัญญาณได้สูงยิ่งขึ้น

สำหรับส่วนของภาคการส่งสัญญาณจากอุปกรณ์รับส่งสัญญาณปลายทางมายังเกตเวย์ (Gateway) นั้น
ข้อมูลที่ถูกบรรจุจะอยู่ในช่องสัญญาณแคบ (Narrow-Band)
และมีระบบการจัดส่งข้อมูลโดยใช้เทคนิคและรูปแบบในการส่งที่สามารถปรับเปลี่ยนตามคุณลักษณะและพฤติกรรมการใช้ช่องสัญญาณ
ตัวอย่างเช่น ALOHA สำหรับข้อความที่ส่งออกมาเพื่อที่จะทำการ logon เข้าสู่ระบบ และ
Slotted-ALOHA หรือ TDMA สำหรับการส่งข้อมูลอื่นๆ
ซึ่งช่วยให้การส่งข้อมูลถึงปลายทางอย่างมีประสิทธิภาพ

อุปกรณ์รับส่งสัญญาณปลายทางไอพีสตาร์ (IPSTAR User Terminal)
ไอพีสตาร์มีอุปกรณ์ปลายทางสำหรับผู้ใช้มากมายหลากหลายรูปแบบ
และพร้อมตอบสนองความต้องการต่างๆ ของลูกค้า
อุปกรณ์รับส่งสัญญาณดาวเทียมของไอพีสตาร์เป็นอุปกรณ์รับส่งสัญญาณดาวเทียมอย่างเบ็ดเสร็จครบวงจร
ทำให้เชื่อมต่อกับดาวเทียมบรอดแบนด์ได้อย่างประหยัด ติดตั้งได้ง่ายและใช้งานสะดวก SATTEL
ได้ออกแบบกล่องบรรจุหลายขนาดและรูปทรงเพื่อสนองตอบความต้องการของตลาด
โดยให้มีความเหมาะสมสำหรับการใช้งานของผู้ใช้กลุ่มต่างๆ ไม่ว่าจะเป็นบริษัท องค์กร
และอาคารที่มีคนอยู่หนาแน่น (MTU/MDUs) กิจการขนาดเล็กและขนาดกลาง
รวมทั้งใช้งานตามบ้านเรือนทั่วไป เช่น

-   รุ่น Professional Series เป็นอุปกรณ์ที่ออกแบบมาโดยเฉพาะและครบวงจร
    ใช้เชื่อมต่อข้อมูลรับส่งจากดาวเทียมและเครือข่ายคอมพิวเตอร์ที่เชื่อมต่อผ่านอีเทอร์เน็ตพอร์ต
    หรือผ่านสายยูเอสบีเข้ากับเครื่องคอมพิวเตอร์

-   รุ่น Consumer Series เป็นอุปกรณ์รุ่นประหยัด (integrated ASIC chipset)
    ที่ถอดแบบมาจากรุ่น Professional Series ออกแบบเพื่อ SOHO และผู้บริโภคทั่วไป

-   รุ่น Simplex Series (one-way) satellite modem
    ออกแบบมาเพื่อใช้งานในบ้านทั่วไป
    ซึ่งดาวน์โหลดข้อมูลผ่านดาวเทียมและอัพโหลดผ่านเครือข่ายภาคพื้นดิน
    อุปกรณ์รับ-ส่งสัญญาณรุ่นนี้มีโมเด็มในตัวเพื่อเชื่อมต่อกับผู้ให้บริการอินเตอร์เน็ต
    อุปกรณ์รุ่นนี้สามารถดาวน์โหลดได้ 1 Mbps

สำหรับรายได้จากการให้บริการระบบไอพีสตาร์ และการขายอุปกรณ์ของไอพีสตาร์ สำหรับปี 2547
รวมจำนวนประมาณ 552 ล้านบาท คิดเป็นสัดส่วนประมาณ 11% ของรายได้รวมของ SATTEL

2. การตลาดและการแข่งขัน

ดาวเทียมไทยคมเป็นดาวเทียมสื่อสารที่มีพื้นที่ให้บริการในระดับภูมิภาค (Regional System)
ที่เน้นกิจกรรมทางการตลาดในแถบเอเชียแปซิฟิก
ซึ่งแม้จะมีดาวเทียมที่ให้บริการในภูมิภาคนี้ถึงประมาณ 118 ดวง
แต่คู่แข่งที่สำคัญเป็นดาวเทียมที่มีพื้นที่ให้บริการในระดับภูมิภาคซึ่งได้แก่ Asia Satellite
Telecommunications (Asiasat), APT Satellite Holdings (Apstar), PanAmSat
Corporation (PanAmSat) และ Satelindo (Palapa)

นอกจากนี้ ยังแข่งขันกับบริการในการเชื่อมผ่านสัญญาณระหว่างเครือข่าย
โดยผ่านตัวกลางในการเชื่อมโยงอื่น ซึ่งโดยหลักได้แก่ สายเคเบิลใยแก้วนำแสง
ซึ่งนับว่าเป็นตัวกลางในการผ่านสัญญาณที่มีประสิทธิภาพสูง
และให้บริการในการติดต่อสื่อสารได้ทั้งสัญญาณภาพ เสียง หรือข้อมูล
ในคุณภาพและความจุของสัญญาณที่สูงมาก

3. ภาวะอุตสาหกรรม การแข่งขัน และช่องทางการจำหน่าย

(1) ภาวะอุตสาหกรรม

ภาพรวมของอุตสาหกรรมบริการสื่อสารดาวเทียม

การเชื่อมต่อเครือข่ายการสื่อสารแบบครอบคลุมพื้นที่ให้บริการในเขตชนบทห่างไกลมีข้อจำกัดในหลายๆ
ด้าน
เทคโนโลยีการสื่อสารผ่านดาวเทียมได้เข้ามามีบทบาทสำคัญในการเชื่อมต่อช่องว่างของการสื่อสารโดยการขจัดปัญหาภูมิประเทศ
โดยเชื่อมต่อเครือข่ายในส่วนที่เครือข่ายภาคพื้นดินเข้าไปไม่ถึง
เพื่อตอบสนองต่อพฤติกรรมการดำรงชีวิตที่เปลี่ยนไปของประชากรในยุคโลกาภิวัฒน์
การผสานเทคโนโลยีการสื่อสาร และสารสนเทศในโลกดิจิตอล
เป็นแรงผลักดันสำคัญในการช่วยกระตุ้นให้เกิดการพัฒนาแอพพลิเคชั่นใหม่ ๆ
สำหรับการสื่อสารในรูปอินเตอร์เน็ตความเร็วสูง (Broadband Internet)
ได้แก่การพัฒนาเนื้อหา (content)
ทางอินเตอร์เน็ตร่วมกับความสามารถในการถ่ายทอดสัญญาณภาพผ่านดาวเทียม
การขยายตัวของพาณิชย์อิเล็กทรอนิกส์ (e-commerce) การสื่อสารข้อมูลแบบมัลติมีเดีย
(multimedia) ผ่านเครือข่ายการสื่อสารโดยสัญญาณอินเตอร์เน็ตความเร็วสูงผ่านดาวเทียม

ภาวะอุตสาหกรรมการบริการบรอดแบนด์ทั่วโลก

ในปี 2547 ที่ผ่านมาจำนวนผู้ใช้บริการอินเตอร์เน็ตความเร็วสูง เพิ่มมากขึ้นเกิน 150
ล้านคนทั่วโลกหรือคิดเป็นอัตราการเติบโตเป็น 53% เมื่อเทียบกับระยะเวลาเดียวกันกับปี 2546
สัดส่วนทางการใช้บริการอินเตอร์เน็ตความเร็วสูงในแถบเอเชียแปซิฟิคคิดเป็น 43% หรือ 58.7
ล้านคน ในทวีปยุโรป ตะวันออกกลาง และอัพริกา มีสัดส่วนการใช้งานเป็น 27% หรือประมาณ
37.1 ล้านคน และส่วนในทวีปอเมริกา คิดเป็น30 % หรือ 40.6 ล้านคน (Source: Point
Topic, 2004 และ eMarketer, 2004)
โดยประเทศจีนเป็นประเทศที่มีอัตราการเติบโตการใช้บริการอินเตอร์เน็ตความเร็วสูงเป็นอันดับสองรองลงมาจากสหรัฐอเมริกา
คือเพิ่มขึ้นเป็นจำนวนสูงถึง 22.2 ล้านคนในปีที่ผ่านมา ตามมาด้วยญี่ปุ่นและเกาหลีใต้ ตามลำดับ

Northern Sky Research (NSR) พบว่าอัตราการเติบโตตั้งแต่ปี 2548
จะมีแนวโน้มความต้องการใช้บริการเทคโนโลยีอินเตอร์เน็ตความเร็วสูงผ่านดาวเทียมทั่วโลกเพิ่มมากขึ้นด้วย
ซึ่งกลุ่มผู้ใช้บริการผ่านดาวเทียมจะไม่จำกัดเฉพาะลูกค้ากลุ่มธุรกิจและองค์กรใหญ่ๆ
แต่ยังนำมาประยุกต์ให้ใช้บริการได้ทั้งผู้ใช้งานทั่วไปและกลุ่มธุรกิจขนาดกลางและเล็กและมีรูปแบบการบริการที่หลากหลายผ่านระบบไอพี
(IP Based Application) และคาดว่าในปี 2548
จะถือเป็นปีของดาวเทียมบรอดแบนด์เพราะเป็นปีที่ดาวเทียมบรอดแบนด์จะเริ่มเปิดให้บริการเชิงพาณิชย์อย่างเต็มรูปแบบโดยจะมีดาวเทียมบรอดแบนด์ขึ้นสู่วงโคจรและพร้อมจะให้บริการ
ได้แก่ ดาวเทียมไอพีสตาร์ซึ่งจะให้บริการในภาคพื้นเอเชีย ดาวเทียม WildBlue
ให้บริการในประเทศสหรัฐอเมริกา

ภาวะอุตสาหกรรมการบริการบรอดแบนด์ในภูมิภาคเอเชีย-แปซิฟิค

จากผลการสำรวจจากสถาบันวิจัยทางการตลาดพบว่าการเติบโตของตลาดการใช้บริการอินเตอร์เน็ตความเร็วสูงจะมีอัตราการเติบโตสูงถึง
43%
โดยเฉพาะประเทศจีนที่จะมีอัตราการเติบโตของจำนวนผู้ใช้งานอินเตอร์เน็ตคาดว่าจะเพิ่มขึ้นสูงถึง
42.5 ล้านคน (Source: Point Topic, 2004)
ส่วนเทคโนโลยีการสื่อสารผ่านดาวเทียมได้เข้ามามีบทบาทสำคัญในการเชื่อมต่อช่องว่างของการสื่อสารโดยการขจัดปัญหาภูมิประเทศในส่วนที่เครือข่ายภาคพื้นดินเข้าไปไม่ถึง
เพื่อตอบสนองต่อพฤติกรรมการดำรงชีวิตที่เปลี่ยนไปของประชากรในภูมิภาคนี้

โครงการไอพีสตาร์
มุ่งเนินการบริการเพื่อตอบสนองความต้องการใช้งานบริการอินเตอร์เน็ตความเร็วสูง
และยังสามารถให้บริการเสริมต่างๆ
ดังกล่าวข้างต้นได้หลากหลายที่คาดว่าจะมีส่วนช่วยสนับสนุนการเจริญเติบโตทางเศรษฐกิจ การศึกษา
และอื่นๆ

สภาวการณ์การใช้งานอุปกรณ์ปฏิบัติการภาคพื้นดิน

แม้ว่าดาวเทียมไอพีสตาร์จะถูกส่งขึ้นสู่วงโคจรในปี 2548 แต่ SATTEL
ได้นำระบบปฏิบัติการภาคพื้นดินไอพีสตาร์อันประกอบไปด้วยเกตเวย์
และอุปกรณ์รับส่งสัญญาณปลายทาง
มาใช้งานร่วมกับดาวเทียมทั่วไปในปัจจุบันได้อย่างมีประสิทธิภาพมาระยะเวลาหนึ่งแล้ว
โดยที่ระบบปฏิบัติงานภาคพื้นดินไอพีสตาร์รุ่นแรกนั้นกำลังปฏิบัติงานให้บริการอยู่ในหลายประเทศ
ไม่ว่าจะเป็นประเทศไทย พม่า ลาว ไต้หวัน ออสเตรเลีย จีน และอินเดีย
โดยปฏิบัติงานร่วมกับดาวเทียมในย่านความถี่ Ku-band หลายดวง ไม่ว่าจะเป็นดาวเทียมไทยคม,
ST-1, Insat3B, NSS-6, Chinastar-1 และ Intelsat-709
และในภายหลังจากที่ดาวเทียมไอพีสตาร์-1 ได้ถูกส่งขึ้นสู่วงโคจรเป็นที่เรียบร้อยแล้ว
ระบบภาคพื้นดินทั้งหมดที่ให้บริการอยู่จะถูกโอนย้ายเพื่อไปใช้ช่องสัญญาณของดาวเทียมไอพีสตาร์-1
ซึ่งจะเป็นการเริ่มต้นการให้บริการของระบบปฏิบัติการไอพีสตาร์รุ่นที่สองอย่างเป็นทางการ
หลังจากนั้น
อุปกรณ์รับส่งสัญญาณปลายทางที่จะถูกนำเสนอออกสู่ตลาดจะมีความหลากหลายทั้งในเรื่องรุ่นและความสามารถ
อุปกรณ์รุ่นใหม่ดังกล่าวจะเป็นอุปกรณ์ที่มีความสามารถรวมแบบครบครัน อุปกรณ์สำหรับใช้ในบ้าน
และอุปกรณ์ที่มีความสามารถในการรับสัญญาณภาครับเพียงอย่างเดียว นอกจากนี้
หากอุปกรณ์ดังกล่าวเป็นที่ต้องการของตลาดในปริมาณมากตามที่ SATTEL
ได้คาดการณ์จากการดำเนินการด้านการตลาดอย่างต่อเนื่องมาโดยตลอดแล้ว
ปริมาณการผลิตอุปกรณ์ในจำนวนที่มากขึ้น (Economies of Scale) และการพัฒนาชิพ (Chip)
ที่บรรจุอยู่ภายในอุปกรณ์ที่มีความล้ำหน้ามากกว่าเดิม (Technology Advancement)
จะส่งผลให้ต้นทุนการผลิตอุปกรณ์รับส่งสัญญาณปลายทางต่ำลง และทำให้ SATTEL
สามารถเพิ่มพูนศักยภาพในการแข่งขันในธุรกิจบรอดแบนด์เป็นอย่างมาก

การแข่งขันภายในอุตสาหกรรม

ดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาคที่เน้นกิจกรรมทางการตลาดในแถบเอเชียแปซิฟิก โดยมีคู่แข่งขันหลักในภูมิภาคนี้ ได้แก่ Asiasat, Apstar, PanAmSat, Palapa 

การแข่งขันของธุรกิจดาวเทียมในภูมิภาคเอเชียแปซิฟิก

1) ย่าน C-Band มีความต้องการใช้งานมากกว่าปริมาณทรานสพอนเดอร์ที่มีให้บริการในปัจจุบัน
ทั้งนี้เนื่องมาจากสาเหตุหลัก คือ ความถี่ในย่าน C-Band
เป็นความถี่ที่มีการนำมาใช้งานอย่างกว้างขวางเป็นเวลานานนับสิบปี
โดยเฉพาะอย่างยิ่งในการใช้งานเพื่อจุดประสงค์ในการติดต่อสื่อสารข้อมูล
จากสภาวะขาดแคลนดังกล่าวจึงทำให้การแข่งขันในตลาดการให้บริการทรานสพอนเดอร์
ดาวเทียมในย่าน C-Band นี้มีไม่มากนัก ผู้ให้บริการส่วนใหญ่จะไม่เน้นการแข่งขันด้านราคา
แต่จะเน้นจุดขายที่ คุณภาพความแรงของสัญญาณ (Effective Isotropic Radiated Power :
EIRP) และพื้นที่ให้บริการที่ครอบคลุม (footprint) จุดต่างๆ ตามที่ลูกค้าต้องการ

2) ย่าน Ku-Band มีความต้องการใช้งานน้อยกว่าปริมาณทรานสพอนเดอร์ที่มีให้บริการ
ถึงแม้ว่าความถี่ในย่าน Ku-Band สามารถให้ความแรงสัญญาณสูงกว่าย่าน C-Band หลายเท่า
ซึ่งมีผลให้ผู้ใช้สามารถใช้จานรับสัญญาณขนาดเล็กเพียง 60-90 เซนติเมตร
ในการรับสัญญาณตรงจากดาวเทียม หรือที่เราเรียกว่าการรับสัญญาณในระบบ Direct-to-Home
หรือ DTH
จึงช่วยเพิ่มความสะดวกให้แก่ผู้รับในการติดตั้งอุปกรณ์เพื่อรับชมรายการและมีค่าใช้จ่ายต่ำกว่ามาก
เมื่อเปรียบเทียบกับการรับชมผ่านจาน C-Band ซึ่งมีขนาด 2-3 เมตรขึ้นไป
แต่การใช้งานทรานสพอนเดอร์ย่านความถี่ Ku-Band
ก็ยังไม่แพร่หลายกว้างขวางนักเมื่อเทียบกับการใช้งาน C-Band
ทั้งนี้เนื่องมาจากสาเหตุหลายประการ

-   เป็นย่านความถี่ที่เริ่มมีการนำมาใช้งานเป็นเวลาไม่นานนัก
    ผู้ใช้บริการส่วนใหญ่ซึ่งคุ้นเคยกับการใช้งาน C-Band
    อยู่เดิมยังขาดความมั่นใจในคุณสมบัติของการใช้งาน

-   มีบางประเทศในภูมิภาคนี้ยังคงไม่อนุญาตให้มีการใช้งาน Ku-Band ในลักษณะเครือข่าย
    Direct-to-Home หรือ DTH ซึ่งการใช้งานเครือข่าย DTH
    นี้เป็นการนำเอาจุดเด่นของการใช้งานย่านความถี่ Ku- Band มาใช้ให้เกิดประโยชน์สูงสุด

  จากข้อจำกัดทั้งสองประการดังกล่าวข้างต้น จึงทำให้การใช้งาน ทรานสพอนเดอร์ ย่านความถี่
  Ku-Band จึงยังไม่แพร่หลายนักในปัจจุบัน
  ส่งผลให้สภาวะการแข่งขันของตลาดมีค่อนข้างสูงตามไปด้วย แต่อย่างไรก็ตาม
  แนวโน้มของของตลาด Ku-Band เริ่มดีขึ้น
  เนื่องจากประเทศอินเดียซึ่งเป็นตลาดสำคัญของบริการช่องสัญญานดาวเทียมไทยคม
  ได้อนุญาตให้ใช้ความถี่ Ku-Band ในการสื่อสารข้อมูล และอนุญาตให้ใช้ ระบบ DTH
  ได้อย่างเสรี นอกจากนี้ ปัจจุบันมีการเติบโตของ High Definition Television (HDTV)
  ในประเทศอเมริกา และ ยุโรป โดย HDTV
  เป็นโทรทัศน์ที่ให้ความละเอียดและความกว้างของภาพมากกว่าโทรทัศน์ที่ใช้งานในปัจจุบัน
  ซึ่งการพัฒนาอย่างต่อเนื่องของ HDTV จะนำไปสู่การเพิ่มขึ้นของจำนวนช่องรายการโทรทัศน์ และ
  ส่งผลให้มีความต้องการใช้งานทรานสพอนเดอร์เพิ่มขึ้น โดยคาดว่า HDTV
  จะเข้ามาในแถบเอเชียในเร็วๆ นี้

การแข่งขันของธุรกิจดาวเทียมในประเทศจีนและอินเดีย

SATTEL
ได้เริ่มให้บริการดาวเทียมบรอดแบนด์โดยได้มีการติดตั้งเกตเวย์ไอพีสตาร์ในประเทศอินเดียและประเทศจีน
เพื่อให้บริการดาวเทียมบรอดแบนด์โดยใช้ร่วมกับดาวเทียมในปัจจุบัน
เพื่อเป็นการให้บริการในช่วงแรกก่อนที่ดาวเทียมไอพีสตาร์พร้อมจะให้บริการได้ (IPSTAR First
Generation) เนื่องจากประเทศจีนและประเทศอินเดียเป็นฐานการตลาดที่ค่อนข้างใหญ่
และความต้องการของตลาดต่อบริการบรอดแบนด์มีเป็นจำนวนมากกว่าปริมาณการให้บริการที่ไอพีสตาร์สามารถเสนอให้ได้ในประเทศนั้นๆ
ดังนั้น SATTEL จึงมีโอกาสที่ดีในการสร้างตลาดของธุรกิจดาวเทียมบรอดแบนด์ นอกจากนี้ SATTEL
ได้มีการทำการประสานงานความถี่ กับประเทศจีนเป็นที่เรียบร้อยแล้ว
ดังนั้นจึงถือเป็นความคืบหน้าของ SATTEL
ในการเตรียมให้บริการโดยใช้ดาวเทียมไอพีสตาร์ต่อตลาดบรอดแบนด์ในประเทศจีน

(2) กลยุทธ์ทางการตลาด

ในปี 2547 ที่ผ่านมา SATTEL ได้เริ่มให้บริการบรอดแบนด์ในรูปแบบต่างๆ
มากมายด้วยสถานีบริการภาคพื้นดินไอพีสตาร์ (IPSTAR First Generation Gateway)
โดยได้มีการติดตั้งสถานีบริการภาคพื้นดินไอพีสตาร์ (IPSTAR First Generation Gateway)
โดยใช้งานร่วมกับดาวเทียมที่มีการใช้งานในปัจจุบัน (Conventional Satellite) ย่านความถี่
Ku Band ในหลายประเทศแถบเอเชีย-แปซิฟิค เช่น ประเทศไทย พม่า ออสเตรเลีย จีน อินเดีย
ลาว และไต้หวัน ซึ่งได้รับการตอบรับที่ดีจากกลุ่มบริษัทคู่ค้าจำนวนมาก
จากการให้บริการดังกล่าวทำให้ SATTEL
สามารถพัฒนาการให้บริการในระบบไอพีสตาร์ได้อย่างมีประสิทธิภาพและได้เรียนรู้จากคำแนะนำต่างๆ
เพื่อใช้เป็นแนวทางหลักสำหรับการดำเนินกลยุทธ์ทางการตลาดเพื่อให้บริการระบบภาคพื้นดินไอพีสตาร์ร่วมกับดาวเทียมไอพีสตาร์-1
ได้อย่างเต็มประสิทธิภาพต่อไป ทั้งนี้ SATTEL จะเริ่มให้บริการดาวเทียมไอพีสตาร์-1
อย่างเป็นทางการ
หลังจากดาวเทียมขึ้นสู่วงโคจรโดยจะใช้ระบบภาคพื้นดินของไอพีสตาร์รุ่นต่อเนื่องที่เรียกว่าสถานีบริการภาคพื้นดินไอพีสตาร์รุ่น
2 (IPSTAR Second Generation Gateway) ซึ่งมีประสิทธิภาพสูงกว่าเดิมมาก นอกจากนี้
SATTEL จะมุ่งเน้นไปที่การจัดหาผลิตภัณฑ์และบริการที่สอดคล้องกับราคาที่เหมาะสมเป็นหลัก
เพื่อให้ตอบสนองต่อความต้องการของผู้ใช้บริการให้ได้รับความคุ้มค่าทั้งทางด้านคุณภาพและราคามากที่สุดด้วยบริการที่มีคุณภาพระดับโลกตามมาตรฐาน
ISO9002 และส่งเสริมการให้บริการแบบครบวงจร (Solution Provider Services)
ตลอดจนสนับสนุนการสร้างสัมพันธ์ภาพอันดีอย่างต่อเนื่องกับกลุ่มบริษัทคู่ค้าในแต่ละภูมิภาค
โดยใช้กลยุทธ์ทางการตลาดดังนี้

-   ทางด้านสินค้าและผลิตภัณฑ์ SATTEL
    ได้ร่วมมือกับพันธมิตรที่เชี่ยวชาญด้านผลิตภัณฑ์ซอฟต์แวร์และฮาร์ดแวร์ในการพัฒนาและทดสอบสินค้าและผลิตภัณฑ์
    โดยมุ่งเน้นไปยังการสรรหานวัตกรรมใหม่ๆ
    อย่างต่อเนื่องให้สอดคล้องกับความต้องการทางการตลาดในแต่ละประเทศให้ได้มากที่สุดไปใช้

-   ทางด้านราคา ดาวเทียมไอพีสตาร์-1
    เป็นดาวเทียมที่มีความก้าวหน้าทางเทคโนโลยีมากมีจุดเด่นโดยเฉพาะในเรื่องประสิทธิภาพในการใช้ช่องสัญญาณดาวเทียม
    ( bandwidth capacity) อันจะมีผลทำให้ต้นทุนต่อเมกะบิตต่อวินาที (megabit per
    second - Mbps)
    จะน้อยกว่าต้นทุนของระบบดาวเทียมแบบเดิมที่มีพื้นที่ครอบคลุมและมีคุณสมบัติการใช้งานที่ใกล้เคียงกัน
    ประกอบกับอุปกรณ์รับ-ส่งสัญญาณรุ่นใหม่ของผู้ใช้บริการที่มีราคาต่ำซึ่งถือเป็นจุดขายที่สำคัญของไอพีสตาร์
    SATTEL
    มีความเชื่อมั่นว่าราคาค่าบริการผ่านดาวเทียมไอพีสตาร์จะสามารถแข่งขันกับบริการบรอดแบนด์อื่นๆ
    ที่มีอยู่ในท้องตลาดได้
    โดยเฉพาะในตลาดการบริการบรอดแบนด์ในเขตพื้นที่ชนบทและชานเมืองในเอเชียให้มีโอกาสใช้บริการสื่อสารโทรคมนาคมและอินเตอร์เน็ตได้ในราคาถูก

-   ทางด้านรายการส่งเสริมการขาย SATTEL
    สร้างกลยุทธ์ในการสร้างความแตกต่างในการให้บริการด้วยบริการเสริมอื่นๆ (Value Added
    Services) เข้ากับผลิตภัณฑ์และบริการที่มีอยู่ (Bundled Solution)
    เพื่อให้เกิดประสิทธิภาพในการใช้งานและลดค่าใช้จ่ายที่ไม่จำเป็นแก่ผู้ใช้บริการ

-   ทางด้านช่องทางการจัดจำหน่ายและการจัดสรร SATTEL ใช้วิธีการจัดหาตัวแทนขายตรง
    โดยจะแบ่งพื้นที่การขายและดูแลตลาดในแต่ละประเทศ ที่มีพื้นที่ให้บริการครอบคลุมเป็น 6
    ภูมิภาค ได้แก่ อินโดจีน จีน อินเดีย อินโดนีเซีย ออสเตรเลีย นิวซีแลนด์
    และไทยเพื่อให้บริการไอพีสตาร์ครอบคลุมทั้ง 14 ประเทศ ซึ่งกลยุทธ์หลักของ SATTEL
    คือการดำเนินงานจัดหาและร่วมมือกับผู้ให้บริการระดับชาติรายสำคัญๆ
    เพื่อสร้างรูปแบบทางธุรกิจร่วมกัน (business model) และโครงสร้างพื้นฐานของธุรกิจ
    (Platform)
    ตามนโยบายต่างๆที่จะช่วยสร้างพันธมิตรที่แข็งแกร่งให้เหมาะสมกับตลาดท้องถิ่นในตลาดแต่ละประเทศ

(3) ลักษณะของลูกค้าและความสัมพันธ์ระหว่างลูกค้ากับบริษัทฯ

SATTEL มีความสัมพันธ์อันดีกับลูกค้าที่ใช้บริการเสมอมา
มีการประสานงานและร่วมมือกันเพื่อเพิ่มประสิทธิภาพในการให้บริการตลอดมา ลักษณะของลูกค้า
สามารถแบ่งตามประเภทการใช้งานดาวเทียม และ ประเภทของธุรกิจได้ 3 ประเภท คือ
กลุ่มสื่อสาร กลุ่มแพร่ภาพกระจายสัญญาณ และกลุ่มอินเตอร์เน็ต

  หน่วย : ร้อยละ

+----------------+--------+--------+--------+--------+--------+--------+
|                | 2542   | 2543   | 2544   | 2545   | 2546   | 2547   |
+----------------+--------+--------+--------+--------+--------+--------+
| กลุ่มสื่อสาร       | 57.6   | 52.6   | 53.5   | 46.7   | 38.7   | 42.5   |
|                |        |        |        |        |        |        |
| กลุ่ม            | 42.4   | 43.4   | 37.9   | 42.1   | 50.4   | 47.5   |
| แพร่กระจายสัญญาณ |        |        |        |        |        |        |
|                | -      | 4.0    | 8.6    | 11.1   | 10.9   | 10.0   |
| กลุ่มอินเตอร์เน็ต   |        |        |        |        |        |        |
+----------------+--------+--------+--------+--------+--------+--------+

3. การจัดหาบริการ

(1) ขั้นตอนในการจัดหาผู้สร้างดาวเทียมและเกตเวย์

การจัดหาดาวเทียมและเกตเวย์เพื่อนำมาให้บริการของ SATTEL
จะเริ่มจากทีมงานด้านการตลาดจะเป็นผู้วิเคราะห์ความต้องการใช้บริการจากลูกค้า
โดยทีมวิศวกรของ SATTEL จะทำการศึกษาคุณสมบัติต่างๆ ของดาวเทียมและเกตเวย์
เพื่อให้ตรงกับความต้องการของลูกค้า
จากนั้นจะส่งสรุปข้อมูลของดาวเทียมที่ต้องการไปยังผู้สร้างดาวเทียมและผู้สร้างเกตเวย์หลายๆ ราย
เพี่อให้ทำคำเสนอสร้างดาวเทียมและเกตเวย์ ตามคุณสมบัติที่ต้องการมายัง SATTEL
เลือกผู้จัดสร้างดาวเทียมและเกตเวย์ที่เหมาะสม
โดยขั้นตอนในการจัดหาผู้สร้างดาวเทียมและเกตเวย์ข้างต้นจะใช้เวลาประมาณ 6-9 เดือน
และระยะเวลาโดยเฉลี่ยในการจัดสร้างดาวเทียมคือประมาณ 18 เดือน และประมาณ 6
เดือนสำหรับการสร้างเกตเวย์แต่ละเกตเวย์

(2) ขั้นตอนการให้บริการวงจรดาวเทียม

เมื่อตัวแทนของ SATTEL ได้รับทราบความต้องการใช้งานดาวเทียมจากลูกค้า SATTEL
จะพิจารณาเงื่อนไขทางเทคนิคของเครือข่ายประกอบกับความต้องการของลูกค้าเพื่อดูว่าบริการใดของ
SATTEL ไม่ว่าจะเป็นบริการหลัก คือ การให้บริการ ทรานสพอนเดอร์ หรือบริการเสริมอื่นๆ เช่น
บริการรับ-ส่งสัญญาณผ่านดาวเทียม หรือบริการบีบอัดสัญญาณ
จะสามารถตอบสนองความต้องการของลูกค้าได้ดีที่สุด

หลังจากที่ลูกค้าได้ลงนามในสัญญาการใช้ช่องสัญญาณดาวเทียมแล้ว
ลูกค้าจะต้องประสานงานกับฝ่ายวิศวกรรมสื่อสาร และฝ่ายบริการลูกค้าและเครือข่าย
ก่อนที่จะมีการส่งสัญญาณขึ้นบนดาวเทียมไทยคม
โดยขั้นตอนแรกลูกค้าจะต้องส่งข้อมูลทางเทคนิคเกี่ยวกับการใช้เครือข่าย เช่น
ขนาดจานสายอากาศที่ใช้ ความถี่และกำลังของสัญญาณ ให้กับฝ่ายวิศวกรรมสื่อสารเพื่อตรวจสอบดูว่า
การใช้กำลังส่งทั้งหมดของเครือข่ายไม่เกินจากสัญญาที่ได้เช่าไว้
และจานสายอากาศที่ใช้เป็นไปตามมาตรฐานที่ได้กำหนดไว้

จากนั้นทางฝ่ายวิศวกรรมสื่อสารจะออกเอกสารเพื่อเป็นข้อมูลในการขึ้นสัญญาณและความถี่ที่ใช้
ในการเข้าใช้งานช่องสัญญาณดาวเทียมไทยคมแต่ละครั้ง
ฝ่ายบริการลูกค้าและเครือข่ายจะประสานงานกับลูกค้า
เพื่อให้บริการทดสอบอุปกรณ์ภาคพื้นดินของลูกค้าก่อนที่จะนำมาใช้งาน
และเพื่อให้บริการทดสอบคุณภาพสัญญาณการใช้งานผ่านดาวเทียมไทยคม
เพื่อให้มั่นใจว่าสัญญาณที่ใช้งานผ่าน ดาวเทียมไทยคมของลูกค้าเป็นไปอย่างมีประสิทธิภาพ
และไม่ก่อให้เกิดปัญหาสัญญาณรบกวนไปยังผู้ใช้งานรายอื่นๆ และดาวเทียมข้างเคียง

(3) ขั้นตอนการให้บริการใช้ช่องสัญญาณดาวเทียมแบบเบ็ดเสร็จ

เป็นบริการที่ให้ความสะดวก รวดเร็ว และประหยัด
ต่อลูกค้าที่ต้องการใช้ช่องสัญญาณดาวเทียมของไทยคม ณ สถานที่ที่ลูกค้าต้องการ

4. งานที่ยังไม่ได้ส่งมอบ

ไม่มี

5. การวิจัยและการพัฒนา

เพื่อรองรับความต้องการใช้แบนวิดท์สำหรับอินเตอร์เน็ตความเร็วสูงที่จะเพิ่มขึ้นในอนาคต SATTEL
ได้ริเริ่มพัฒนาระบบดาวเทียมเพื่อให้บริการอินเตอร์เน็ตความเร็วสูงภายใต้ชื่อ ไอพีสตาร์
(IPSTAR) โดยได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
ใช้นวัตกรรมที่ล้ำหน้าและเทคโนโลยีการใส่รหัสดิจิตอลชั้นสูง
ซึ่งเป็นสิทธิบัตรเฉพาะของบริษัทผู้ร่วมโครงการได้แก่ Spacecode
(ซึ่งเป็นผู้ถือสิทธิบัตรของระบบดาวเทียมไอพีสตาร์) Nera และ ECC
(ซึ่งเป็นผู้ถือสิทธิบัตรในเทคโนโลยีบางส่วนของอุปกรณ์ปลายทางเกตเวย์และอุปกรณ์รับส่งสัญญาณ)
เพื่อสร้างดาวเทียมที่จะรับข้อมูลระบบดิจิตอลแบบอินเตอร์เน็ตความเร็วสูง(Broadband Internet
Platform) ปัจจุบัน SATTEL เป็นเจ้าของเทคโนโลยีสำคัญต่างๆ บางส่วนโดยผ่าน Spacecode
ซึ่งเป็นบริษัทย่อยของ SATTEL ในประเทศสหรัฐอเมริกา อนึ่งเทคโนโลยีที่สำคัญบางส่วน
Spacecode ได้ทำการจดสิทธิบัตรเรียบร้อยแล้ว

ระบบไอพีสตาร์ ได้ถูกปรับปรุงและใช้เทคโนโลยีใหม่ๆ ที่สำคัญต่างๆ
เพื่อให้เกิดประสิทธิภาพในการให้บริการสูงสุด ดังนี้

ตัวดาวเทียม

-   ใช้เทคโนโลยีการกระจายคลื่นแบบรังผึ้งเช่นเดียวกับที่ใช้ในระบบโทรศัพท์เคลื่อนที่ร่วมกับระบบจานสายอากาศดาวเทียมแบบใหม่
    ทำให้ดาวเทียมไอพีสตาร์ (IPSTAR) สามารถนำแถบความถี่กลับมาใช้ซ้ำๆ ได้
    จึงทำให้มีสมรรถนะในการขยายแถบความถี่ของสัญญาณสูงมากยิ่งขึ้น

-   ใช้ระบบบริหารกำลังส่งแบบไดนามิค
    ทำให้การส่งสัญญาณบนดาวเทียมเป็นไปอย่างมีประสิทธิภาพสูงสุดตลอดเวลา
    แม้สภาพอากาศจะมีการเปลี่ยนแปลงก็ตาม

อุปกรณ์ปลายทางเกตเวย์ และอุปกรณ์รับส่งสัญญาณ (User Terminal)

ใช้เทคโนโลยีใหม่ในการใส่รหัสและการมอดูเลต (modulate)
เพื่อเพิ่มสมรรถนะในการรับส่งสัญญาณ โดยใช้กำลังส่งที่ต่ำลง ทำให้สามารถลดขนาดจานสายอากาศ
กำลังส่ง ตลอดจนลดค่าใช้จ่ายในส่วนอุปกรณ์ปลายทางได้

ด้วยเทคโนโลยีการรับส่งสัญญาณแบบใหม่ที่จะนำมาใช้ดังกล่าว
ทำให้ระบบไอพีสตาร์มีระบบการสื่อสารที่มีสมรรถนะพิเศษ คือ

-   สามารถจัดสรรขนาดช่องสัญญาณ (bandwidth) เพื่อการใช้งานได้อย่างมีประสิทธิภาพสูงสุด
    โดยให้ผู้ใช้สามารถใช้งานร่วมกันได้
    ซึ่งเหมาะสมกับรูปแบบการใช้บริการอินเตอร์เน็ตแบบอัตราความเร็วในการรับและอัตราความเร็วในการส่งสัญญาณมีค่าต่างกัน
    (asymmetric)

-   ความสามารถในการปรับสภาพสัญญาณและกำลังส่งสัญญาณให้เหมาะสมกับตามสภาพอากาศต่างๆ
    โดย การควบคุมการปรับเปลี่ยนการใส่รหัส

SATTEL
ยังได้ทำการพัฒนาเทคโนโลยีระบบไอพีสตาร์อย่างต่อเนื่องโดยเฉพาะในส่วนที่เกี่ยวข้องกับอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน
(user terminal) คือ

-   การพัฒนาทางด้านฮาร์ดแวร์ SATTEL
    ได้ร่วมมือกับผู้ออกแบบระบบอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน (user
    terminal)
    ในต่างประเทศในการพัฒนาอุปกรณ์ดังกล่าวให้มีราคาและขีดความสามารถตรงกับความต้องการของลูกค้า
    และได้พัฒนาอุปกรณ์รับส่งสัญญาณมาถึงรุ่นที่ 3
    โดยอุปกรณ์รุ่นแรกจะเป็นการทดลองตลาดและทดสอบการใช้งานต่างๆ ของระบบ รุ่นที่ 2
    เป็นรุ่นที่ใช้งานอยู่ในปัจจุบัน โดยได้ปรับปรุงข้อบกพร่องต่างๆ ที่เกิดจากการใช้งานของรุ่นที่ 1
    ส่วนรุ่นที่ 3 จะเป็นรุ่นที่ใช้ ASIC (Application Specific Integrated Circuit)
    ซึ่งออกแบบเฉพาะสำหรับระบบ IPSTAR เพื่อลดต้นทุนในการผลิตและเพิ่มศักยภาพใหม่ๆ
    ให้กับอุปกรณ์ โดยรุ่นที่ 3 เริ่มให้บริการในเดือนธันวาคม ปี 2547

-   การพัฒนาทางด้านซอฟแวร์ SATTEL เห็นว่าซอฟแวร์เปรียบเสมือนหัวใจการทำงานของระบบ
    จึงได้ร่วมมือกับผู้ออกแบบระบบอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน (user
    terminal) ใน ต่างประเทศในการพัฒนาซอฟแวร์สำหรับอุปกรณ์รับส่งสัญญาณขึ้นเอง
    โดยทำการพัฒนาทั้งซอฟแวร์สำหรับควบคุมการทำงานของอุปกรณ์
    ซอฟแวร์สำหรับช่วยควบคุมจำนวนข้อมูลที่แต่ละผู้ใช้งานเรียกใช้ในกรณีที่มีผู้ใช้งานมากกว่า 1
    คนต่อใช้งานกับอุปกรณ์รับส่งสัญญาณเครื่องเดียวกัน
    เพื่อให้มั่นใจได้ว่าผู้ใช้งานแต่ละคนจะสามารถรับส่งข้อมูลได้อย่างไม่ติดขัด
    นอกจากนั้นยังพัฒนาซอฟแวร์สำหรับช่วยในการติดตั้งอุปกรณ์รับส่งสัญญาณ
    เพื่อให้การติดตั้งง่ายและไม่จำเป็นต้องใช้เครื่องมือราคาแพง และเนื่องทางSATTEL
    เห็นว่ามีการพัฒนาการใช้งานรูปแบบใหม่ๆ เกิดขึ้นตลอดเวลา
    จึงได้ออกแบบและพัฒนาระบบสำหรับพัฒนาระดับ (upgrade)
    ซอฟแวร์ภายในอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน (user terminal)
    ขึ้นมาเพื่อให้สามารถพัฒนาระดับ (upgrade)
    ซอฟแวร์เพื่อแก้ไขปัญหาที่เกิดจากการใช้งานหรือเพิ่มศักยภาพการใช้งานใหม่ๆ ให้กับระบบ
    โดยสามารถ พัฒนาระดับ (upgrade) ซอฟแวร์ผ่าน
    ดาวเทียมไปยังอุปกรณ์รับส่งสัญญาณของผู้ใช้ได้ทันที ซึ่งเป็นการเพิ่มความคล่องตัว
    ความเชื่อถือได้ และความพร้อมในการให้บริการใหม่แก่ลูกค้า

ทั้งนี้ ในปี 2547 SATTEL มีค่าใช้จ่ายในการวิจัยและพัฒนาจำนวน 168.28 ล้านบาท

6. ทรัพย์สินที่ใช้ในการประกอบธุรกิจ

(1) สิทธิการประกอบธุรกิจภายใต้สัญญาสัมปทาน

  SATTEL ได้รับสัมปทานดำเนินกิจการดาวเทียมสื่อสารในประเทศจากกระทรวงคมนาคม
  โดยมีสรุปสาระสำคัญของสัญญาดังนี้ (รายละเอียดตามเอกสารแนบ 3)

+--------------------+---+----------------------------------------------+
| ชื่อสัญญา             | : | ส                                            |
|                    |   | ัญญาดำเนินกิจการดาวเทียมสื่อสารภายในประเทศฉบับลงวันที่ |
|                    |   | 11 กันยายน 2534                               |
|                    |   | สัญญาแก้ไ                                      |
|                    |   | ขเพิ่มเติมสัญญาดำเนินกิจการดาวเทียมสื่อสารภายในประเทศ |
|                    |   | ฉบับที่ 1 ลงวันที่ 21 มีนาคม 2535                   |
|                    |   | สัญญาแก้ไ                                      |
|                    |   | ขเพิ่มเติมสัญญาดำเนินกิจการดาวเทียมสื่อสารภายในประเทศ |
|                    |   | ฉบับที่ 2 ลงวันที่ 3 มีนาคม 2536                    |
|                    |   | สัญญาแก้ไ                                      |
|                    |   | ขเพิ่มเติมสัญญาดำเนินกิจการดาวเทียมสื่อสารภายในประเทศ |
|                    |   | ฉบับที่ 3 ลงวันที่ 30 มกราคม 2541                  |
+--------------------+---+----------------------------------------------+
| คู่สัญญา              | : | กระทรวงคมนาคม (กระทรวงฯ)                     |
|                    |   |                                              |
|                    |   | บริษัท ชินวัตรคอมพิวเตอร์ แอนด์ คอมมิวนิเคชั่นส์ จำกัด    |
|                    |   |                                              |
|                    |   | เปลี่ยนชื่อเป็น บริษัท ชิน คอร์ปอเรชั่น จำกัด (มหาชน)    |
|                    |   | (บริษัทฯ)                                      |
|                    |   |                                              |
|                    |   | บริษัท ชินวัตร แซทเทลไลท์ จำกัด                    |
|                    |   |                                              |
|                    |   | เปลี่ยนชื่อเป็น บริษัท ชินแซทเทลไลท์ จำกัด (มหาชน)     |
|                    |   | (SATTEL)                                     |
+--------------------+---+----------------------------------------------+

+--------------------+---+----------------------------------------------+
| สาระสำคัญของสัญญา    | : | 1) SATTEL                                    |
|                    |   | มีสิท                                          |
|                    |   | ธิในการบริหารกิจการและให้บริการวงจรดาวเทียมเป็นเวลา |
|                    |   | 30 ปี นับจากวันที่ 11 กันยายน 2534                 |
|                    |   | โดยจะได้รับการคุ้มค                              |
|                    |   | รองสิทธิโดยไม่ให้บุคคลอื่นเข้าดำเนินกิจการแข่งขันเป็นเวลา |
|                    |   | 8 ปี (ความคุ้มครองดังกล่าวหมดเมื่อวันที่ 11 กันยายน     |
|                    |   | 2542)                                        |
|                    |   |                                              |
|                    |   | 2) SATTEL                                    |
|                    |   | ต้องยกกรรมสิทธิ์ของดาวเทียมทุกดวงให้เป็นของกระทรวงฯ  |
|                    |   | หลังจากส่งดาวเทียมเข้าส                          |
|                    |   | ู่ตำแหน่งวงโคจรและผ่านการทดสอบการใช้งานเรียบร้อยแล้ว |
|                    |   | ส่วนสถานีควบคุมดาวเทียมและอุปกรณ์ต่างๆ              |
|                    |   | ตกเป็นของกระทรวงฯ                             |
|                    |   | ทันทีหลังการจัดตั้งและทดสอบประสิทธิภาพ โดยกระทรวงฯ   |
|                    |   | จะมอบทรัพย์สินดังกล่าวให้ SATTEL                   |
|                    |   | ครอบครองเพื่อใช้ในการดำเนินกิจการต่อไป             |
|                    |   |                                              |
|                    |   | 3) SATTEL                                    |
|                    |   | จะต้องนำส่งรายได้ขั้นต่ำตลอดอายุระยะเวลาสัมปทาน 30 ปี |
|                    |   | รวมเป็นจำนวนเงินทั้งสิ้น 1,415 ล้านบาท              |
|                    |   | โดยปัจจุบันอัตราผลประโยชน์ตอบแทนที่ SATTEL          |
|                    |   | นำส่งกระทรวงฯ คือ ร้อยละ 15.5                   |
|                    |   | ของรายได้ก่อนหักค่าใช้จ่าย                         |
+--------------------+---+----------------------------------------------+

(2) บัตรส่งเสริมการลงทุน

SATTEL ได้รับส่งเสริมการลงทุนจากสำนักงานคณะกรรมการส่งเสริมการลงทุน สำหรับดาวเทียม
ไทยคม 1A ไทยคม 2 และ ไทยคม 3 ประเภท 7.5 กิจการบริการโทรคมนาคมดาวเทียม
โดยได้รับสิทธิประโยชน์ตามที่คณะกรรมการกำหนด โดยเฉพาะดาวเทียมไทยคม 3
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดระยะเวลา
8 ปี นับแต่วันที่เริ่มมีรายได้จากการประกอบกิจการนั้น คือ 1 ธันวาคม 2540 ถึง 30 พฤศจิกายน
2548 (เฉพาะรายได้ในส่วนที่ได้รับจากต่างประเทศ) และได้รับยกเว้นอากรขาเข้าสำหรับวัตถุดิบ
เช่น Master Tape ที่นำเข้ามาจากต่างประเทศเพื่อใช้ในกิจการเพื่อบริการแก่ลูกค้าต่างประเทศ

นอกจากนี้ เมื่อวันที่ 19 พฤศจิกายน 2546 SATTEL
ได้รับการส่งเสริมการลงทุนจากสำนักงานคณะกรรมการส่งเสริมการลงทุนสำหรับโครงการไอพีสตาร์
โดยจะได้รับยกเว้นภาษีเงินได้นิติบุคคลสำหรับกำไรสุทธิในส่วนที่เกิดจากรายได้ในส่วนที่ได้รับจากต่างประเทศเป็นระยะเวลา
8 ปี นับตั้งแต่วันที่เริ่มมีรายได้จากการประกอบกิจการนั้น

7. โครงการในอนาคต

(1) โครงการไอพีสตาร์ (“IPSTAR”)

โครงการไอพีสตาร์เป็นโครงการดาวเทียมดวงต่อไปของ SATTEL
เพื่อให้บริการเทคโนโลยีการให้บริการสัญญาณอินเตอร์เน็ตความเร็วสูงผ่านดาวเทียม
เป็นการนำเทคโนโลยีดาวเทียมมาผนวกกับเทคโนโลยีอินเตอร์เน็ตเพื่อให้สามารถใช้ในการใช้งานอินเตอร์เน็ตความเร็วสูงอย่างมีประสิทธิภาพสูง
ทำให้ข้อจำกัดในเรื่องของพื้นที่ให้บริการหมดไป
เนื่องจากสามารถให้บริการได้ทุกพื้นที่ที่ดาวเทียมมีพื้นที่ครอบคลุม โดยคาดว่าดาวเทียมไอพีสตาร์-1
จะเริ่มให้บริการได้ภายในประมาณกลางปี 2548 และมีพื้นที่ให้บริการครอบคลุม ทวีปเอเชีย
และทวีปออสเตรเลีย เนื่องจากเป็นภูมิภาคที่เปิดให้มีการแข่งขันได้โดยเสรี
รวมไปถึงแนวโน้มการขยายตัวของอุตสาหกรรมโทรคมนาคมและ SATTEL
มีความเชี่ยวชาญทางการตลาดในพื้นที่ จากการให้บริการดาวเทียมไทยคม 1A, 2 และ 3
อยู่ในปัจจุบัน จึงเป็นตลาดเป้าหมายที่สำคัญของโครงการไอพีสตาร์และจะเอื้ออำนวยให้ SATTEL
เพิ่มศักยภาพในการแข่งขันทางธุรกิจกับเครือข่ายโทรคมนาคมภาคพื้นดินได้อย่างมีประสิทธิภาพ โดย
SATTEL
คาดว่าจะเป็นผู้ให้บริการอินเตอร์เน็ตความเร็วสูงผ่านดาวเทียมรายแรกในแถบเอเชียแปซิฟิก

(2) โครงการดาวเทียมไทยคม 5

SATTEL กำลังอยู่ระหว่างการศึกษาและเตรียมการโครงการดาวเทียมไทยคม 5
เพื่อเป็นการขยายธุรกิจและเพิ่มศักยภาพในการให้บริการวงจรดาวเทียมในอนาคต
เนื่องจากความต้องการที่เพิ่มขึ้นอย่างต่อเนื่องของบริการถ่ายทอดสัญญาณวีดีโอ และการใช้งานระบบ
HDTV ซึ่งปัจจุบัน SATTEL
มีจำนวนช่องสัญญาณดาวเทียมไม่เพียงพอต่อการให้บริการแก่ลูกค้าในระยะยาว SATTEL
ได้ดำเนินการศึกษาความเป็นไปได้ของโครงการใน 3 ด้านที่สำคัญ คือ ด้านเทคนิค ด้านการตลาด
และ ด้านการเงิน

โดย SATTEL จะนำค่าสินไหมทดแทนของดาวเทียมไทยคม 3 จำนวน 33
ล้านเหรียญสหรัฐมาดำเนินการในการจัดสร้างดาวเทียมไทยคม 5 ซึ่งจะทำให้ SATTEL
สามารถลดภาระในการจัดหาแหล่งเงินทุนในการดำเนินการโครงการลงได้
โดยคาดว่าโครงการดาวเทียมไทยคม 5 จะมีมูลค่าโครงการประมาณ 90-100 ล้านเหรียญสหรัฐ

ธุรกิจการให้เช่าช่องสัญญาณดาวเทียมและบริการเกี่ยวเนื่อง ดำเนินการโดย CSL

บริการการสื่อสารดาวเทียม และบริการที่เกี่ยวเนื่อง ดำเนินการโดย บมจ. ซีเอส ล็อกซอินโฟ
(CSL) คือ บริการ Uplink/Downlink

1. ลักษณะของบริการและการให้บริการ

Uplink เป็นการนำสัญญาณที่สื่อสารจากภาคพื้นดินส่งขึ้นสู่ดาวเทียม
โดยใช้สถานีภาคพื้นดินซึ่งประกอบด้วยอุปกรณ์สำคัญ คือ จานสายอากาศ และอุปกรณ์ขยายสัญญาณ

Downlink เป็นการรับสัญญาณจากดาวเทียม โดยสถานีภาคพื้นดิน ซึ่งประกอบด้วยอุปกรณ์สำคัญ คือ
จานสายอากาศ และชุดรับสัญญาณ

สถานี Thaicom Teleport and DTH Center
ที่ลาดหลุมแก้วเป็นสถานีภาคพื้นดินที่ดำเนินการให้บริการ Uplink และ Downlink
ซึ่งการส่งสัญญาณขึ้นสู่ดาวเทียม (Uplink Service)
ผู้เป็นเจ้าของดาวเทียมจะต้องทราบและมีการยินยอมให้มีการดำเนินการส่งสัญญาณผ่านดาวเทียมของตน
มิฉะนั้น จะเป็นการละเมิดสิทธิ์และเป็นการลักลอบส่งสัญญาณ ซึ่ง CSL
เป็นผู้ได้รับสิทธิในการให้บริการส่ง-รับสัญญาณดาวเทียม (Uplink/ Downlink) จาก กสท.
เพื่อให้บริการส่ง-รับสัญญาณผ่านดาวเทียมไทยคม

  การให้บริการส่ง-รับสัญญาณโทรทัศน์ผ่านดาวเทียม (Uplink/Downlink) ของดาวเทียมไทยคม
  สามารถแบ่งการให้บริการตามย่านความถี่ของดาวเทียมได้ 2 ย่าน คือ ย่านความถี่ Ku-Band
  และ ย่านความถี่ C-Band ลักษณะของการรับสัญญาณ Input
  ตลอดจนกรรมวิธีในการแปลงความถี่และการส่งสัญญาณขึ้นดาวเทียมในบริการทั้ง 2
  ย่านจะมีลักษณะเหมือนกัน สิ่งที่
  แตกต่างกันคืออุปกรณ์ที่ใช้แปลงความถี่เท่านั้นซึ่งเป็นอุปกรณ์ประกอบอยู่ในระบบ

2. การตลาดและการแข่งขัน

ภาวะอุตสาหกรรมและการแข่งขัน

การให้บริการ Uplink/Downlink
เป็นบริการหรือเป็นธุรกิจต่อเนื่องกับบริการหรือธุรกิจให้เช่าช่องสัญญาณ ดาวเทียม อย่างไรก็ดี
ผู้ให้บริการเช่าช่องสัญญาณดาวเทียม อาจจะตั้งสถานี Teleport เอง เพื่อให้บริการ
Uplink/Downlink ขึ้นดาวเทียมของตน หรืออาจจะให้ผู้ให้บริการ Uplink/Downlink อิสระ
เป็นผู้ให้บริการก็ได้ ซึ่งก็มีผู้ที่ดำเนินธุรกิจให้บริการ Uplink/Downlink อิสระ ที่ให้บริการ
Uplink/Downlink เพียงอย่างเดียว โดยจะให้บริการ Uplink/Downlink
กับช่องสัญญาณบนดาวเทียมหลายๆ ดวง ซึ่งผู้ให้บริการอิสระเหล่านี้ จะไม่มี
ดาวเทียมเป็นของตนเอง

การให้บริการ Uplink/Downlink ของสถานี Thaicom Teleport and DTH Center
มุ่งเน้นให้บริการกับผู้ใช้ช่องสัญญาณบนดาวเทียมไทยคม โดยจะขายร่วมกันเป็น Turnkey Service
ซึ่งการให้บริการ Uplink/Downlink ควบคู่กันไป
จะเป็นจุดเด่นในการขายช่องสัญญาณบนดาวเทียมไทยคมได้อีกทางหนึ่ง

การตลาด

(1) กลยุทธ์การแข่งขัน CSL ขายบริการ Uplink/Downlink
ร่วมกับการขายช่องสัญญาณบนดาวเทียมไทยคม ในลักษณะ Turnkey Service
เพื่อให้ความสะดวกกับลูกค้าในแง่การติดต่อให้ลูกค้าติดต่อแบบ One Stop Shop
นั่นคือหากมีปัญหาการบริการสามารถติดต่อเพียงบริษัทเดียวและบริษัทไม่สามารถบอกปัดความรับผิดชอบได้ว่าไม่ใช่ปัญหาที่เกิดจากตน
ซึ่งจะเกิดขึ้นหากลูกค้าแยกซื้อบริการ Uplink /Downlink
จากบริการช่องสัญญาณบนดาวเทียมไทยคม ที่สำคัญในการขายบริการ Uplink /Downlink
ร่วมกับช่องสัญญาณบนดาวเทียมไทยคม
สามารถที่จะผลิตสินค้าและบริการที่เป็นรูปแบบเฉพาะหรือเรียกว่า Package Service

(2) กลุ่มลูกค้าเป้าหมาย แบ่งออกได้เป็น 4 กลุ่มหลัก โดยจะมุ่งเน้นไปยังพื้นที่ที่ Footprint
ในแต่ละย่านความถี่ (Ku-Band, C-Band) ของดาวเทียมไทยคมครอบคลุมถึง ซึ่งประกอบด้วย
กลุ่มสถานีโทรทัศน์ กลุ่มผู้ให้บริการ Pay TV สถาบันการศึกษา และ ผู้ให้บริการ อินเตอร์เน็ต

(3) นโยบายด้านราคา มีนโยบายกำหนดราคาค่าบริการ Uplink / Downlink
ให้ใกล้เคียงกับราคาตลาดและเน้นการขายบริการร่วมกับช่องสัญญาณดาวเทียมบนดาวเทียมไทยคมในลักษณะ
Turnkey Service

(4) การจำหน่ายและช่องทางการจำหน่าย วิธีการนำเสนอการขายบริการ Uplink/Downlink
ใช้วิธีจำหน่ายตรงร่วมกับช่องสัญญาณดาวเทียม

3 สิทธิและข้อจำกัดในการประกอบธุรกิจ

(1) สิทธิภายใต้สัญญาสัมปทาน

  CSL ได้รับสิทธิดำเนินงานรับส่งสัญญาณโทรทัศน์ผ่านดาวเทียม หรือ Uplink/Downlink
  และบริการอินเตอร์เน็ตผ่านดาวเทียมภายใต้สัญญาสัมปทานกับ กสท. เป็นระยะเวลา 22 ปี
  เริ่มตั้งแต่วันที่ 9 สิงหาคม

  2537 สิ้นสุดวันที่ 8 สิงหาคม 2559 โดย CSL
  มีหน้าที่ในการจัดหาอุปกรณ์เพื่อให้บริการและจะต้องโอนกรรมสิทธ์ในอุปกรณ์เพื่อการรับส่งสัญญาณให้แก่
  กสท. ทันทีที่ติดตั้งเสร็จ (รายละเอียดสัญญาตามเอกสารแนบ 3)

(2) บัตรส่งเสริมการลงทุน

  CSL ได้รับส่งเสริมการลงทุนจากสำนักงานคณะกรรมการส่งเสริมการลงทุนสำหรับการให้บริการ
  Uplink/Downlink
  โดยไม่ต้องนำรายได้ที่ได้รับจากต่างประเทศมารวมคำนวณเพื่อเสียภาษีเงินได้นิติบุคคลเป็นเวลา
  8 ปี โดยจะสิ้นสุดในปี 2549

3.2.2 ธุรกิจอินเตอร์เน็ต

บริการอินเตอร์เน็ต ดำเนินการโดยบมจ. ซีเอส ล็อกซอินโฟ (CSL)

1. ลักษณะของผลิตภัณฑ์หรือบริการ

บริษัท ซีเอส ล็อกซอินโฟ จํากัด (มหาชน) (CSL) เป็นบริษัทในเครือของ SATTEL
ซึ่งได้เข้าจดทะเบียนในตลาดหลักทรัพย์แห่งประเทศไทย เมื่อวันที่ 8 เมษายน 2547
และเปนผูใหบริการอินเตอรเน็ตในชื่อ ซีเอส ล็อกซอินโฟ (CS LoxInfo)
ภายใต้สัมปทานจากการสื่อสารแหงประเทศไทย
เพื่อใหบริการเครือขายอินเตอรเน็ตเชิงพาณิชย เปนเวลา 10 ป สิ้นสุดป พ.ศ. 2550
และเปนผู้ใหบริการรับ-สงสัญญาณโทรทัศน และอินเตอรเน็ตผานดาวเทียม เปนเวลา 22
ป สิ้นสุดป พ.ศ. 2559

CSL ให้บริการอินเตอร์เน็ตแก่ผู้ใช้บริการทั้งบุคคลทั่วไปและองค์กรต่างๆ ได้แก่
บริการอินเตอร์เน็ตผ่านคู่สายโทรศัพท์ (Dial-up) บริการอินเตอร์เน็ตผ่านสายวงจรเช่า
(Leased Line) และบริการอินเตอร์เน็ตความเร็วสูง (Broadband)
ผ่านดาวเทียมและเครือข่าย ADSL โดยมีพื้นที่ให้บริการครอบคลุมทั่วประเทศ โดยมีบริการ
อินเตอรเน็ตที่หลากหลายตามความตองการของผูใชบริการดังนี้

(1) บริการอินเตอรเน็ตผานคูสายโทรศัพท (Dial-up)

ใหบริการอินเตอรเน็ตสําหรับผูใชบริการที่มีสายโทรศัพทและอุปกรณโมเด็ม (Modem)
สามารถเชื่อมตอทาง โทรศัพทผานจุดเชื่อมตอ (Node) ในเครือขายของ CSL
ไดทั่วประเทศครอบคลุม 76 จังหวัด โดยไมเสียคาโทรศัพททางไกล สามารถเลือกใชได 2
แบบคือ บริการแบบชำระเงินลวงหนา (Prepaid) และ บริการแบบชําระเงินรายเดือน
(Monthly Postpaid)

(2) บริการอินเตอรเน็ตผานสายวงจรเชา (Leased Line)

เปนบริการเชื่อมตออินเตอรเน็ตในความเร็วที่สูงกวาการเชื่อมตอดวยโมเด็มและสายโทรศัพทของลูกคาที่เปน
องคกรหรือธุรกิจตางๆ ที่มีความจำเปนตองใชบริการอินเตอรเน็ต
โดยที่พนักงานในองคกรสามารถใชบริการ ตางๆ ทางอินเตอรเน็ตได
โดยไมจำเปนตองโทรเขาศูนยบริการอินเตอรเน็ต

(3) บริการอินเตอรเน็ตความเร็วสูง (Broadband)

ใหบริการอินเตอรเน็ตแกผูใชบริการที่ตองการรับสงขอมูลความเร็วสูงที่มีประสิทธิภาพมากกวาในระบบธรรมดา
ผานสายโทรศัพท์สามารถเชื่อมตออินเตอรเน็ตไดตลอด 24 ชั่วโมง
โดยไมจํากัดจํานวนชั่วโมงใชงาน และไมตองโทรเขาศูนยบริการอินเตอรเน็ต
สามารถเลือกใชไดหลายแบบ เช่น แบบ ADSL (Asymmetric Digital Subscriber
Line) และ แบบ ISDN (Integrated Service Digital Network) แบบไรสายฮ็อตสป็อต
(Hot Spot)

บริการเสริมบนอินเตอรเน็ต เช่น International Roaming, Net Security, Mail 4
Messaging เป็นต้น

บริการศูนย์ข้อมูลอินเตอร์เน็ต (Internet Data Center: IDC) คือศูนยขอมูลอินเตอรเน็ตแบบครบวงจร ซึ่งรวมถึงบริการดานฮารดแวรและซอฟทแวร บริการพัฒนาเว็บไซดบริการใหคําปรึกษาและจัดทําธุรกิจบนอินเตอรเน็ต

2. การตลาดและการแข่งขัน

(1) ภาวะอุตสาหกรรมและการแข่งขัน

ปัจจุบันประเทศไทยยังมีอัตราผู้ใช้อินเตอร์เน็ตต่อประชากรทั้งหมดประมาณร้อยละ 10.3
ซึ่งค่อนข้างต่ำเมื่อเปรียบเทียบกับประเทศอื่นๆ เช่น มาเลเซีย เกาหลี ญี่ปุ่น และ สหรัฐอเมริกา
อย่างไรก็ตามจากผลการสำรวจของศูนย์เทคโนโลยีอิเล็กทรอนิกส์และคอมพิวเตอร์แห่งชาติ
(NECTEC) จำนวนผู้ใช้อินเตอร์เน็ตในประเทศไทยเติบโตขึ้นอย่างมากในช่วงระยะเวลา 5
ปีที่ผ่านมา โดยมีอัตราเติบโตเฉลี่ยประมาณร้อยละ 204 ต่อปี
และยังคงมีการขยายตัวอย่างต่อเนื่องและคาดการณ์ว่าจำนวนผู้ใช้อินเตอร์เน็ตในปี 2546 มีประมาณ
6.5 ล้านคนและจะเพิ่มขึ้นเป็น 16.6 ล้านคนในปี 2551
เนื่องจากนโยบายของภาครัฐที่เอื้อให้เกิดการเพิ่มขึ้นของอัตราการใช้คอมพิวเตอร์และอัตราการใช้งานอินเตอร์เน็ต
เช่น
โครงการคอมพิวเตอร์เอื้ออาทรและการลดลงของอัตราค่าบริการอินเตอร์เน็ตอย่างต่อเนื่องและการพัฒนาเทคโนโลยีทางอินเตอร์เน็ตซึ่งก่อให้เกิดความสะดวกและสามารถใช้งานอินเตอร์เน็ตได้ในทุกพื้นที่แม้แต่พื้นที่ที่ห่างไกล

ปัจจุบันมีผู้ให้บริการอินเตอร์เน็ตเชิงพาณิชย์ (Internet Service Provider: ISP) รวม 18
ราย เป็นผู้ประกอบการรายใหญ่จำนวน 4 ราย ได้แก่ CSL, INET, KSC และ Asia Infonet
โดยมีส่วนแบ่งตลาดรวมกันมากกว่าร้อยละ 85 โดย CSL มีส่วนแบ่งการตลาดประมาณร้อยละ 40
ซึ่งคำนวณมาจากรายได้รวมของอุตสาหกรรม ปัจจุบันภาวะการแข่งขันค่อนข้างสูงและ ISP
ส่วนใหญ่ใช้กลยุทธ์ลดราคาชั่วโมงอินเตอร์เน็ตเพื่อ ดึงดูดลูกค้า ในขณะที่ CSL
จะหลีกเลี่ยงการตัดราคาและหันมาเน้นคุณภาพการให้บริการ
สำหรับภาวะการแข่งขันในตลาดอินเตอร์เน็ตบรอดแบนด์
ปัจจุบันเริ่มมีการแข่งขันสูงขึ้นแต่คาดว่าการแข่งขันอาจสูงขึ้นอีกในอนาคตเนื่องจากผู้ใช้บริการต้องใช้อินเตอร์เน็ตความเร็วสูงมากขึ้นในอนาคต

(2) การตลาด

กลยุทธ์การตลาด : CSL มุ่งเน้นการให้บริการอินเตอร์เน็ตระดับคุณภาพ (Premium Service)
ด้วยประสิทธิภาพสัญญาณที่มีความต่อเนื่องและมีความเร็วสูงตามประเภทของเทคโนโลยีของบริการนั้นๆ
มีบริการอินเตอร์เน็ตตอบสนองความต้องการที่หลากหลายของผู้ใช้บริการ
และมีบริการหลังการขายเพื่อให้คำปรึกษาแก่ลูกค้าตลอด 24 ชั่วโมง
มุ่งเน้นคุณภาพในการให้บริการพร้อมกับการสร้างผลิตภัณฑ์และบริการใหม่ๆ
อย่างต่อเนื่องและใช้เทคโนโลยีของดาวเทียมเพื่อเพิ่มศักยภาพในการแข่งขัน นอกจากนั้น
ยังเน้นการสร้างสัมพันธ์อันดีกับพันธมิตรทางธุรกิจและสร้างสัมพันธ์อันดีกับลูกค้า
โดยใช้วิธีการส่งเสริมและสนับสนุนการขายและจัดกิจกรรมทางการตลาดอย่างต่อเนื่อง โดย CSL
ไม่มีนโยบายการทำตลาดด้วยราคาที่ต่ำกว่าคู่แข่ง

การจำหน่ายและช่องทางการจัดจำหน่าย : CSL มีช่องทางการจัดจำหน่ายผ่านหลายช่องทาง เช่น
พนักงานขายตรง ผู้แทนจำหน่าย ร้านค้าจำหน่าย ตู้เบิกเงินสด (ATM)
โทรศัพท์เคลื่อนที่ผ่านเครือข่ายโทรศัพท์เคลื่อนที่ของ บมจ. แอดวานซ์ อินโฟ เซอร์วิส
(“ADVANC”) เว็บไซต์ของบริษัทฯ เป็นต้น

ลักษณะลูกค้าและความสัมพันธ์ระหว่างลูกค้า : CSL
สามารถแบ่งลูกค้าได้เป็นกลุ่มลูกค้าบุคคลทั่วไปและกลุ่มลูกค้าองค์กร

3. สิทธิและข้อจำกัดในการประกอบธุรกิจ

ในปี 2540 CSL ได้รับสิทธิจากการสื่อสารแห่งประเทศไทย (กสท.)
ให้เป็นผู้ให้บริการอินเตอร์เน็ตเชิงพาณิชย์ทั้งเครือข่ายภาคพื้นดินและผ่านดาวเทียมเป็นระยะเวลา
10 ปี สิ้นสุดปี 2550 และ Loxserve ซึ่งเป็นบริษัทย่อยของ CSL
ได้รับสิทธิดำเนินการให้บริการอินเตอร์เน็ตจาก กสท. เป็นระยะเวลา 10 ปี สิ้นสุดปี 2549 โดย
CSL และ Loxserve
มีหน้าที่ในการจัดหาอุปกรณ์เพื่อให้บริการและจะต้องโอนกรรมสิทธิ์ในอุปกรณ์เพื่อการรับส่งสัญญาณให้แก่กสท.
ภายหลังติดตั้งเสร็จ (รายละเอียดสัญญาตามเอกสารแนบ 3)

บริการอินเตอร์เน็ต ดำเนินการโดย บจ. ชิน บรอดแบนด์ อินเตอร์เน็ต (ประเทศไทย) (SBI)

1. ลักษณะของผลิตภัณฑ์หรือบริการ

(1) บริการให้คำปรึกษาและติดตั้งระบบสำหรับเครือข่ายบรอดแบนด์แบบครบวงจร (System
Integration)

SBI ดำเนินธุรกิจเป็นที่ปรึกษาและให้บริการติดตั้งระบบสำหรับเครือข่ายบรอดแบนด์แบบครบวงจร
โดยลักษณะให้บริการจะเริ่มตั้งแต่การรับฟังความต้องการของลูกค้า
เพื่อนำมาปฏิบัติให้ได้ตามความต้องการของบริการต่างๆ โดยเน้นบริการที่ใช้บรอดแบนด์
แอพพลิเคชั่นของ IPSTAR เช่น บริการ I*Meeting บริการ VDO Conference
การถ่ายทอดแบบ Broadcast/Multicast การรายงานข่าวเคลื่อนที่ผ่านดาวเทียม (Satellite
News Gathering) การถ่ายทอดการเรียนการสอนหรือการอบรมทางไกลผ่านดาวเทียม เป็นต้น

(2) บริการถ่ายทอดการประชุมผ่านดาวเทียมด้วยระบบดิจิตอล I*Meeting (Virtual
Meeting)

SBI ได้ดำเนินธุรกิจและให้บริการด้านการถ่ายทอดการประชุมผ่านดาวเทียมด้วยระบบดิจิตอล
โดยลักษณะการให้บริการจะเป็นการถ่ายทอดการประชุมจากส่วนกลางส่งผ่านระบบเครือข่ายดาวเทียมความเร็วสูง
iPSTAR เพื่อถ่ายทอดสัญญาณภาพและเสียงไปยังจุดรับสัญญาณต่างๆ ที่กระจายทั่วประเทศ
โดยวิทยากรที่ส่วนกลางสามารถมองเห็นภาพบรรยากาศของผู้ร่วมประชุมทั่วประเทศและผู้เข้าร่วมประชุมสามารถซักถามหรือร่วมอภิปรายได้ผ่านระบบ
Chat หรือโทรศัพท์ หรือส่งแฟกซ์เข้ามาที่ส่วนกลาง

(3) บริการเนื้อหา (Content) สำหรับเครือข่ายบรอดแบนด์ 

บริการ iPTV on demand บริการ Platform บริการ My Theatre เป็นต้น 

2. การตลาดและการแข่งขัน

(1) ภาวะอุตสาหกรรมและการแข่งขัน

บริการ I*Meeting และ System Integration

ปัจจุบันผู้ให้บริการด้านการถ่ายทอดสดการประชุมที่เป็นการสื่อสารแบบ 2 ทาง
ซึ่งในปัจจุบันยังไม่มีผู้ให้บริการรายอื่นที่ให้บริการเช่นเดียวกัน แต่มีบริการในลักษณะอื่นที่ใกล้เคียงกัน
อย่างไรก็ตาม SBI มีข้อได้เปรียบคู่แข่งขัน คือ มีการพัฒนาระบบมาเป็นเวลานาน
และมีความเข้าใจและเชี่ยวชาญในเทคโนโลยีเนื่องจากมีบริษัทใหญ่เป็นผู้ให้บริการเครือข่ายดาวเทียมความเร็วสูงไอพีสตาร์
จึงทำให้มีความแตกต่างจากผู้ให้บริการรายอื่น นอกจากนั้น ยังได้ให้บริการ System
Integration ที่เป็นการให้บริการที่เหมาะสมกับความต้องการของลูกค้าแต่ละราย เช่น
การติดตั้งชุดอุปกรณ์รับสัญญาณแบบสื่อสารทางเดียว
ให้เป็นช่องทางส่วนตัวของลูกค้าในการถ่ายทอดการประชุมภายใน เป็นต้น

สำหรับบริการ System Integration นั้น เป็นบริการที่มีผู้ให้บริการหลายเจ้าในตลาด
แต่ละเจ้าอาจจะมีประสิทธิภาพหรือความชำนาญในเทคนิคเฉพาะด้าน SBI
จึงอาศัยความได้เปรียบในด้านเทคโนโลยี บรอดแบนด์ โดยเฉพาะบรอดแบนด์ผ่านดาวเทียม
ซึ่งมีบริษัทในเครือด้วยกันอย่าง SSA หรือ CSLoxinfo เป็นผู้สนับสนุน
ทำให้มีความน่าเชื่อถือและมีความเชี่ยวชาญในด้านนี้โดยตรง อีกทั้งบริการที่มีค่อนข้างหลากหลาย
สามารถเป็นผู้ให้บริการที่ครบวงจรได้ในเจ้าเดียว เป็นการช่วยอำนวยความสะดวกให้ลูกค้าได้มาก

บริการเนื้อหา (Content) สำหรับเครือข่ายบรอดแบนด์ 

-   บริการ iPTV on demand เป็นบริการที่มีคู่แข่งได้แก่เว็บไซต์ของสถานีโทรทัศน์นั้นๆ เอง
    ที่ให้เข้ามาชมได้ฟรี ทั้งที่ชมสดและเว็บของผู้ให้บริการอื่นๆ
    ที่เป็นการเรียกชมย้อนหลังก็มีการเก็บค่าเข้าชมในราคาที่ต่ำกว่า iPTV
    นอกจากนั้นผู้ให้บริการอินเตอร์เน็ตเอง ก็หันมาร่วมมือกับเจ้าของเนื้อหาต่างๆ
    เพื่อเป็นบริการเสริมให้กับลูกค้าบรอดแบนด์ของตนอีกด้วย แต่ iPTV on demand
    มีข้อได้เปรียบที่เก็บรวบรวมเนื้อหาของรายการจากสถานีต่างๆ ไว้ให้ชมมากกว่า 15,000
    ชั่วโมง และยังคงเก็บรายการสำคัญๆ ไว้อย่างต่อเนื่อง
    จึงมีเนื้อหาให้เรียกชมมากและหลากหลายกว่าเว็บไซต์ของผู้ให้บริการอื่นๆ

-   บริการ Platform บริการบางส่วนมีความใหม่สำหรับประเทศไทย
    มีราคาการลงทุนที่ค่อนข้างสูง เช่น iPTV Channel
    และต้องการเจ้าหน้าที่ดูแลทำให้มีกลุ่มจำนวนลูกค้าที่จำกัด ส่วนบริการ E - Learning นั้น
    สถาบันการศึกษา หรือหน่วยงานที่เกี่ยวข้องมักจะมีฝ่าย MIS
    ที่เป็นผู้ดูแลระบบและเขียนโปรแกรมขึ้นมารองรับอยู่แล้ว
    ทำให้ไม่สนใจมาซื้อหรือเช่าใช้ระบบของ SBI แต่ข้อดีของ Platform
    คือสามารถนำไปปรับประยุกต์ให้เข้ากับบริการอื่นๆ ได้ เช่น
    การนำเสนอสินค้าหรือบริการของลูกค้า สำหรับ E - Learning Platform
    หรือเพื่อเป็นสถานีบนอินเทอร์เน็ต กับ iPTV Channel
    ที่ลูกค้าสามารถบริหารเวลาเพื่อใช้ในการลงโฆษณาได้

-   บริการ My Theatre ปัจจุบันบริการที่คล้ายคลึงกันจะมีอยู่แต่เฉพาะในกรุงเทพเท่านั้น
    บริการนี้จะเป็นการเจาะตลาดต่างจังหวัดเป็นหลัก เป็นบริการใหม่ที่ยังไม่มีผู้ให้บริการมากนัก
    ส่วนใหญ่จะเป็นห้องคาราโอเกะประเภทหยอดเหรียญขนาดเล็กที่ร้องกันได้ 1-2 คน
    และร้องได้แต่คาราโอเกะ ไม่สามารถดูรายการประเภทอื่นๆ ได้เช่น ภาพยนตร์ที่ฉายตามโรง
    หรือที่ออกเป็น DVD แล้ว เป็นต้น ดังนั้น
    การแข่งขันจึงไม่รุนแรงมากแต่มีสินค้าทดแทนบางประเภทอยู่บ้าง

(2) กลยุทธ์ทางการตลาด

-   พัฒนาผลิตภัณฑ์และบริการใหม่ๆ ใช้เทคโนโลยีใหม่ที่มีความต้องการใช้ Bandwidth เช่น
    Internet TV เพื่อกระตุ้นให้เกิดการใช้ บรอดแบนด์ ในทางอ้อมและใช้ระบบไอพีสตาร์
    มากยิ่งขึ้น

-   ใช้เครื่องมือทางการตลาดและช่องทางการจัดจำหน่ายของบริษัทในเครือเพื่อกระตุ้นความต้องการและพฤติกรรมการซื้อของลูกค้าเพื่อสร้างยอดขายช่วยในการกระจายผลิตภัณฑ์และบริการอย่างครอบคลุมเพื่อให้ลูกค้าสามารถซื้อผลิตภัณฑ์และบริการได้โดยสะดวก

-   ปรับปรุงและพัฒนาผลิตภัณฑ์และบริการใหม่ๆ
    ให้เหมาะสมกับความต้องการและความพึงพอใจของลูกค้ามากขึ้น

-   ทำการประชาสัมพันธ์อย่างมีประสิทธิภาพและตรงเป้าหมายเพื่อให้กลุ่มลูกค้าได้รู้จักกับผลิตภัณฑ์และบริการของบริษัทฯ
    มากขึ้น

ลักษณะลูกค้าและความสัมพันธ์ระหว่างลูกค้า : ลูกค้าของ SBI ประกอบด้วย กลุ่มลูกค้าของบริการ
I*Meeting และ System Integration กลุ่มลูกค้าของบริการ เนื้อหา (Content)
สำหรับเครือข่ายบรอดแบนด์ กลุ่มลูกค้าของบริการ platform และ กลุ่มลูกค้าของบริการ My
Theatre

3.2.3 ธุรกิจโทรศัพท์

1. ลักษณะการประกอบธุรกิจ

SATTEL ดำเนินธุรกิจให้บริการโทรคมนาคมในต่างประเทศ ผ่านบริษัท เชนนิงตัน อินเวสเม้นท์
พีทีอี จำกัด (Shenington) ซึ่งปัจจุบันมีการลงทุนใน 2 ประเทศ ได้แก่

-   บริษัท ลาว เทเลคอมมิวนิเคชั่นส์ จำกัด (LTC)
    เป็นกิจการร่วมค้ากับรัฐบาลของสาธารณรัฐประชาธิปไตยประชาชนลาว
    โดยได้รับสิทธิในการดำเนินธุรกิจโทรคมนาคมเป็นเวลา 25 ปี สิ้นสุด พ.ศ. 2564
    โดยมีบริการครอบคลุมโทรศัพท์พื้นฐาน โทรศัพท์เคลื่อนที่ และโทรศัพท์ระหว่างประเทศ
    รวมถึงให้บริการสายเช่า บริการอินเตอร์เน็ต และในปี 2547 นี้
    ยังได้เริ่มให้บริการโทรศัพท์พื้นฐานไร้สายระบบ CDMA-450
    โดยใช้เทคโนโลยีของไอพีสตาร์ช่วยในการขยายเครือข่ายด้วย

-   บริษัท กัมพูชา ชินวัตร จำกัด (CamShin)
    ได้รับสัมปทานในการดำเนินกิจการโทรศัพท์ในประเทศกัมพูชาเป็นเวลา 35 ปี สิ้นสุดปี 2575
    โดยให้บริการโทรศัพท์เคลื่อนที่ภายใต้ระบบ Digital GSM - 1800 และ 900 MHz
    บริการโทรศัพท์พื้นฐานระบบ Wireless Local Loop และบริการอินเตอร์เน็ต และในปี
    2547 นี้ ก็ได้เริ่มนำระบบ CDMA-450 เข้ามาให้บริการโทรศัพท์พื้นฐานไร้สาย
    และโทรศัพท์ไร้สายอีกด้วย

2. การตลาดและการแข่งขัน

ตลาดโทรคมนาคมในกัมพูชามีการแข่งขันค่อนข้างสูง
เนื่องจากระบบโทรคมนาคมในประเทศยังไม่พัฒนามากนัก
อีกทั้งอัตราการกระจายของผู้ใช้โทรศัพท์คือ 3.01 คนต่อประชากร 100 คน (ข้อมูล: ITU,
2003) ซึ่งยังเป็นอัตราที่ต่ำ จึงทำให้ประชากรส่วนใหญ่ของประเทศที่มีราว 12 ล้านคน
นิยมใช้โทรศัพท์เคลื่อนที่มากกว่า ปัจจุบัน CamShin มีส่วนแบ่งตลาดเป็นอันดับ 2 ประมาณ 26%
โดยคู่แข่งรายสำคัญคือ CamGSM (Mobitel) มีส่วนแบ่งตลาดเป็นอันดับ 1 และ CASACOM
มีส่วนแบ่งตลาดเป็นอันดับ 3

สำหรับในประเทศลาว ยังอยู่ในช่วงการวางระบบสาธารณูปโภคพื้นฐาน
โดยอัตราการกระจายของผู้ใช้โทรศัพท์พื้นฐานอยู่ที่ 1.12 คน และผู้ใช้โทรศัพท์เคลื่อนที่ประมาณ 1
คนต่อประชากร 100 คน ปัจจุบัน มีประชากรในประเทศประมาณ 5.53 ล้านคน (ข้อมูล: ITU,
2003) และอัตราการเติบโตของระบบโทรศัพท์พื้นฐานอยู่ที่ประมาณ 20% ในช่วงปี 2538-2543
ซึ่งสูงเป็นอันดับ 3 ในกลุ่มประเทศแถบเอเชียตะวันออกเฉียงใต้ ปัจจุบัน
มีผู้ให้บริการโทรศัพท์พื้นฐาน 2 ราย คือ LTC และ ETL ส่วนผู้ให้บริการโทรศัพท์เคลื่อนที่มี 4 ราย
คือ LTC, ETL, LAT และ Millicom ซึ่ง LTC ยังครองส่วนแบ่งเป็นอันดับ 1 ประมาณ 68%
ETL เป็นอันดับ 2 และ Millicom เป็นอันดับ 3

3. สิทธิและข้อจำกัดในการประกอบธุรกิจ

CamShin ได้รับสัมปทานจากรัฐบาลกัมพูชาโดยกระทรวงไปรษณีย์และโทรคมนาคม ภายใต้สัญญา
วันที่ 4 มีนาคม 2536 และสัญญาฉบับแก้ไขฉบับวันที่ 4 มีนาคม 2540 เป็นระยะเวลา 35 ปี
เมื่อครบอายุสัมปทานในปี พ.ศ. 2571 บริษัท กัมพูชา ชินวัตร จำกัด
จะต้องโอนทรัพย์สินทั้งหมดให้แก่รัฐบาลกัมพูชาและภายใต้สัญญาสัมปทานนี้ CamShin
จะต้องนำส่งรายได้ตลอดอายุระยะเวลาสัมปทาน ในเดือนกรกฎาคม 2547
รัฐบาลกัมพูชาได้ปรับลดอัตราผลประโยชน์ตอบแทนรายปี โดยตั้งแต่วันที่ 22 กรกฎาคม 2547 –
2549 มีอัตราผลประโยชน์ตอบแทนที่ร้อยละ 7 ของรายได้ก่อนหักค่าใช้จ่าย จากเดิม ร้อยละ 11
และ ตั้งแต่ปี 2550 เป็นต้นไปในอัตราร้อยละ 10 (เดิม 2550-2554 ร้อยละ 13 และ 2555
เป็นต้นไป ร้อยละ 16) (สรุปรายละเอียดของสัญญาสัมปทานตามเอกสารแนบ 3)

LTC เป็นกิจการร่วมค้าได้รับสิทธิในการบริการด้านโทรคมนาคมใน สปป.ลาว เป็นระยะเวลา 25
ปี ตั้งแต่ปี 2539 ถึง ปี 2564 เมื่อครบกำหนด 25 ปี ตามสัญญาร่วมทุน บริษัทฯ
ต้องโอนหุ้นของบริษัทฯ ในกิจการร่วมค้าให้แก่รัฐบาลของ สปป.ลาว โดยไม่คิดค่าตอบแทนใดๆ และ
เนื่องจากเป็นกิจการร่วมค้า LTC ไม่ต้องนำส่งส่วนแบ่งรายได้ให้แก่รัฐบาล สปป. ลาว เพราะ
สปป.ลาวจะได้รับผลตอบแทนในรูปของเงินปันผลจากการร่วมทุนโดย LTC
มีนโยบายเงินปันผลเช่นเดียวกับบริษัทฯ และ LTC
ได้ประกาศจ่ายเงินปันผลให้แก่ผู้ถือหุ้นสำหรับผลประกอบการปี 2547 จำนวน 5 ล้านเหรียญสหรัฐ
(สรุปรายละเอียดของสัญญาร่วมทุนตามเอกสารแนบ 3)

3.2.4 ธุรกิจบริการจัดพิมพ์และเผยแพร่สมุดโทรศัพท์

SATTEL มีการให้บริการธุรกิจบริการจัดพิมพ์และเผยแพร่สมุดโทรศัพท์ ผ่านการลงทุนของ CSL
ในบริษัท เทเลอินโฟ มีเดียจำกัด (“TMC”) โดยในปี 2547 CSL ได้เข้าลงทุนใน TMC
ซึ่งดำเนินธุรกิจหลักในบริการจัดพิมพ์และเผยแพร่สมุดโทรศัพท์ฉบับธุรกิจ

TMC เปนผูไดสิทธิในการจัดพิมพสมุดรายนามผูใชโทรศัพท (White Pages)
ทั้งภาษาไทยและภาษาอังกฤษ และสมุดรายนามผูใชโทรศัพท์ฉบับธุรกิจและโฆษณา (Yellow
Pages) ทั่วประเทศจากทศท. เปนระยะเวลา 10 ป นับตั้งแตฉบับประจําป พ.ศ. 2539
ถึงฉบับประจําป พ.ศ. 2548

ในป 2541 ทศท. ไดเขาถือหุนใน TMC และไดมีการแกไขปรับลดสวนแบงรายได
เปนรอยละ 30 ตั้งแตป 2541 - 2548 ตอมาในปลายป 2546 ทศท. ได้ตกลงให TMC
มีภาระในการจัดพิมพ White Pages ฉบับประจําป 2546 เปนปสุดทาย และตั้งแตป
2547 เป็นต้นไป TMC ไมตองมีภาระในการจัดพิมพสมุดโทรศัพทหนาขาวอีกตอไป
ซึ่งเปนไปตามสัญญาระหวางผูถือหุน นอกจากนี้ ทศท. ยังตกลงให้ลดสวนแบงรายไดที่ TMC
ตองชำระจากรอยละ 30 ของรายไดในแตละปเหลือเปนขั้นตํ่าปละ 5 ลานบาท ตอ1
ลานเลขหมายโทรศัพทและสวนเกิน 1 ลานเลขหมาย ใหคิดอีกเลขหมายละ 5 บาท
เริ่มตั้งแตป 2546 เปนตนไป

1. ลักษณะผลิตภัณฑ์หรือบริการ

พลิก…สมุดหน้าเหลืองไทยแลนด์ เยลโล่เพจเจส ในปี 2547 TMC ได้ปรับรูปแบบของสมุดหน้าเหลือง
เพื่อสนองความต้องการของผู้ต้องการค้นหาสินค้าและบริการ
โดยรวมข้อมูลในสมุดหน้าเหลืองไทยแลนด์ เยลโล่เพจเจสทั้ง 12 เล่ม ไว้ในชุดเดียว (แบ่งเป็น 2
เล่ม) ทำให้มีร้านค้าให้เลือกครบทุกเขต ทั่วกรุงเทพฯและปริมณฑล
จัดพิมพ์ทั้งภาษาไทยและภาษาอังกฤษ แจกฟรีให้แก่ผู้เช่าหมายเลขโทรศัพท์ทั่วกรุงเทพฯ และปริมณฑล
และยังมีการปรับรูปแบบภายในเล่มให้สะดวกต่อการใช้งาน ด้วยรูปแบบที่ทันสมัย
เพิ่มเติมข้อมูลที่เป็นประโยชน์ โดยเจาะเนื้อที่โฆษณาบนพื้นเหลืองของหน้ากระดาษ ที่เรียกว่า
White Knock-Out ซึ่งจะช่วยให้สามารถหาร้านค้าที่ต้องการได้ง่ายยิ่งขึ้น นอกจากนี้
ยังจัดพิมพ์ฉบับภูมิภาคเป็นภาษาไทย แจกฟรีให้แก่ผู้เช่าหมายเลขโทรศัพท์ทั้ง 5 ภาค
ทั่วประเทศอีกด้วย

โทร…1188 ไทยแลนด์ เยลโล่เพจเจส เป็นบริการสืบค้นหมายเลขโทรศัพท์ของธุรกิจ ร้านค้า
และบุคคลทั่วประเทศไทย ครอบคลุมทุกหมวดสินค้า และบริการ
พร้อมบริการโอนสายไปยังหมายเลขโทรศัพท์ที่ต้องการ และบริการส่ง SMS นอกจากนี้
ยังให้บริการด้วยภาษาอังกฤษสำหรับนักท่องเที่ยว นักธุรกิจและชาวต่างชาติด้วย

คลิก…yellowpages.co.th เป็นสมุดหน้าเหลืองออนไลน์ ซึ่งเป็นแหล่งข้อมูลร้านค้าและหมายเลขโทรศัพท์กว่า 6 ล้านเลขหมายทั่วประเทศไทย 

  บริการอื่นๆ

YellowPages@Home สมุดหน้าเหลืองไทยแลนด์ เยลโล่เพจเจสสื่อธุรกรรมประจำบ้าน
เพื่ออำนวยความสะดวกให้กับครอบครัวยุคใหม่ในการติดต่อเลือกซื้อสินค้าและบริการในเขตกรุงเทพฯ
และปริมณฑล อาทิ ร้านดอกไม้ ร้านอาหาร บริการท่องเที่ยว สุขภาพและความงาม
ตกแต่งบ้านและสวน เคล็ดลับเกี่ยวกับรถยนต์ สถานที่ท่องเที่ยวที่น่าสนใจ เป็นต้น

 Thailand Export-Import Yellow Pages เป็นหนังสือและซีดี-รอมที่จัดทำเป็นรายปี โดยได้รวบรวมรายชื่อของผู้นำเข้า ผู้ส่งออก ธุรกิจบริการที่เกี่ยวข้องทั้งในประเทศและต่างประเทศ และข้อมูลล่าสุดที่เป็นประโยชน์สำหรับการทำธุรกิจการค้าระหว่างประเทศ 

 Visitors’ Guide to Thailand เป็นคู่มือท่องเที่ยวไทย ที่รวบรวมข้อมูลสินค้าและบริการเพื่อการท่องเที่ยวครบวงจร รวมถึงข้อมูลที่เป็นประโยชน์สำหรับชาวต่างชาติ จัดพิมพ์ด้วยภาษาอังกฤษและภาษาญี่ปุ่น ในรูปแบบนิตยสารท่องเที่ยว โดยแจกจ่ายผ่านประชาสัมพันธ์การท่องเที่ยวแห่งประเทศไทย (ททท.) โรงแรมชั้นนำและบริษัทธุรกิจท่องเที่ยวทั่วประเทศไทย นอกจากนี้ Visitors’ Guide to Thailand ยังรวมเล่มกับสมุดหน้าเหลืองไทยแลนด์ เยลโล่เพจเจส ฉบับภาษาอังกฤษ และจัดบริการให้กับนักท่องเที่ยวในห้องพักของโรงแรมชั้นนำทั่วประเทศด้วย

 Precision Marketing (การตลาดแบบเจาะจง) ด้วยฐานข้อมูลลูกค้าที่ครบถ้วน TMC จึงสามารถให้บริการด้านการตลาดแบบเจาะจง ได้แก่ บริการให้เช่าฐานข้อมูลรายชื่อที่สามารถเลือกเฉพาะกลุ่มเป้าหมายที่ต้องการได้ บริการ Telemarketing ผ่าน Call Center และบริการจัดการฐานข้อมูล และบริหารฐานข้อมูลให้มีความทันสมัยตลอดเวลา 

 Multimedia Service เป็นบริการออกแบบและผลิตสื่อส่งเสริมการตลาดอย่างครบวงจรได้แก่ บริการด้านกราฟฟิกดีไซน์ ทั้งสื่อสิ่งพิมพ์ เว็บไซต์ ซีดี-รอม แคตตาล็อก แผ่นพับ บรรจุภัณฑ์ ออกแบบโลโก้ ฯลฯ บริการสร้างเว็บไซต์ บริการออกแบบจัดทำสื่อซีดี-รอมเพื่อการโฆษณา ประชาสัมพันธ์ และการส่งเสริมการตลาด บริการรับผลิตสื่อสิ่งพิมพ์ทุกประเภท และบริการถ่ายภาพ ด้วยช่างภาพมืออาชีพ ทั้งภายในสตูดิโอและนอกสถานที่

2 Get 1900 222 xxx เป็นบริการออดิโอเท็กซ์ในระบบ 1900 222 xxx
เพื่อให้ข้อมูลทั้งสาระและความบันเทิงทางโทรศัพท์ตลอด 24 ชั่วโมง โดยมีข้อมูลแบ่งเป็นกลุ่มหลักๆ
ตามความต้องการของลูกค้า เช่น บริการพากินพาเที่ยว สำหรับผู้ที่ต้องการร้านอาหาร
ปรึกษาด้านสุขภาพ บริการสำหรับสุภาพสตรี โดยให้คำแนะนำเคล็ดลับต่างๆ
ที่ช่วยเสริมสร้างบุคลิกภาพของสุภาพสตรี บริการสำหรับผู้ชอบเล่นเกมชิงรางวัล
บริการสำหรับผู้ต้องการหาเพื่อนคุย เป็นศูนย์รวมเพื่อนนักคุยต่างๆ มากมาย บริการโหราศาสตร์
เป็นต้น

นอกจากนี้ยังมีบริการอื่นๆ เช่น สื่อโฆษณาผ่านโทรศัพท์เคลื่อนที่ บริการ Call Center และบริการ
Fax on Demand (FOD) เป็นต้น

2. การตลาดและการแข่งขัน

หลังจากที่พระราชบัญญัติองคการโทรศัพทแหงประเทศไทย พ.ศ. 2497 ไดถูกยกเลิก
สงผลใหเกิดการแขงขันเสรีในธุรกิจการจัดพิมพ์สมุดโทรศัพทฉบับธุรกิจ ซึ่งเดิม TMC
เปนผูไดรับสิทธิแตเพียงผูเดียว อยางไรก็ตาม จนถึง ปจจุบันคูแขงของ TMC
มีแตเพียงผูประกอบการรายยอยที่จัดทําสมุดโทรศัพทเฉพาะอุตสาหกรรม
หรือขายโฆษณายอยในหนังสือพิมพและนิตยสาร ซึ่งประมาณวา TMC
มีสวนแบงการตลาดในดานรายไดโฆษณาในธุรกิจ Yellow Pages ประมาณรอยละ 80 อนึ่ง
หลังจากการเปดเสรีโทรคมนาคมเต็มรูปแบบ หรือหลังสิ้นสุดสัญญาสัมปทานในปี พ.ศ. 2548
ก็อาจจะมีคูแขงรายใหม่เข้ามาในตลาดนี้ แต่อยางไรก็ตาม ด้วยประสบการณในธุรกิจ Yellow
Pages ประกอบกับบุคลากรที่มีความสามารถ
และมีสายสัมพันธที่ดีกับทุกกลุมลูกคาทั่วประเทศมาเป็นเวลานาน จึงคาดวา TMC
จะยังคงความไดเปรียบในฐานะผู้นําตลาดต่อไปได้

(1) ภาวะตลาดโฆษณา

จากขอมูลของ Nielsen Media Research ประเทศไทยมีการใชจายโฆษณาผานสื่อตางๆ
(ไมรวมสื่อสมุดโทรศัพท) ประมาณ 39,107 ลานบาท ในระหวางเดือนมกราคม - สิงหาคม
2545 เพิ่มขึ้นเปน 45,768 ลานบาท หรือเพิ่มขึ้นประมาณรอยละ 17
จากชวงระยะเวลาเดียวกันในป 2546 โดยมูลคาตลาดสื่อโฆษณาประเภท
สื่อสิ่งพิมพสําหรับหนังสือพิมพและนิตยสารในชวงเวลาดังกลาวเปนจํานวนประมาณ 10,918
ลานบาท เพิ่มขึ้นรอยละ 17 จากป 2545 เชนกัน
โดยอุตสาหกรรมโฆษณาในประเทศไทยคาดว่าจะเติบโตประมาณร้อยละ 10 หรือ มีมูลค่าประมาณ
90,000 ล้านบาท ภายในปี 2548
ทั้งนี้ตลาดสื่อโฆษณาประเภทสมุดโทรศัพทจะมีการเติบโตในทิศทางเดียวกันกับตลาดสื่อโฆษณาประเภทสื่อสิ่งพิมพ

(2) กลยุทธการตลาด

เพื่อรักษาความเปนผูนําธุรกิจ Yellow Pages ในดานยอดขายและสวนแบงการตลาด
รวมถึงการสรางความพึงพอใจใหแกผูใชและผูลงโฆษณาอยางตอเนื่อง TMC
มีกลยุทธทางการตลาดเพื่อบรรลุแนวทางขางตนดังนี้

-   ปรับปรุงผลิตภัณฑและบริการ โดยการออกแบบและปรับปรุงผลิตภัณฑสมุดโทรศัพท Yellow
    Pages
    ใหมเพื่อใหสอดคลองกับความตองการและความสะดวกในการใชงานของผูใชประเภทตางๆ

-   สรางภาพลักษณดานผู้นําใหบริการ ใชแผนการโฆษณาและประชาสัมพันธผานสื่อตางๆ

-   ขยายฐานผูลงโฆษณา เนนจุดเดนและประโยชนการลงโฆษณาใน Yellow Pages
    และการเขาถึงกลุมลูก คาเปาหมายที่ใชผลิตภัณฑและบริการของบริษัท
    นําเสนอแกรานคาตางๆ ที่ยังไมเคยลงโฆษณาใน Yellow Pages
    รวมทั้งการปรับปรุงโครงสรางอัตราโฆษณาใหเหมาะสมกับคาใชจายโฆษณาของรานคาตางๆ

(3) ลักษณะของลูกค้าและความสัมพันธ์กับลูกค้า

ลูกค้าของ TMC ประกอบไปด้วย ลูกคาในเขตกรุงเทพมหานครจํานวน 12,000 ราย
มีรายไดโฆษณาเฉลี่ยตอรายประมาณ 52,000 บาท และเขตตางจังหวัดอีก 6,000 ราย
มีรายไดโฆษณาเฉลี่ยตอรายประมาณ 8,300 บาท รวมรานคาจํานวนทั้งสิ้นประมาณ 18,000
ราย ซึ่งคิดเปนประมาณรอยละ 4
ของจํานวนธุรกิจรานคาทั้งหมดที่จดทะเบียนไวกับกระทรวงพาณิชย์

(4) สิทธิและข้อจำกัดในการประกอบธุรกิจ

1)  สิทธิภายใต้สัญญาสัมปทาน

  TMC ได้รับสัมปทานจาก ทศท. เป็นเวลา 10 ปี (ตั้งแต่ฉบับประจำปี 2539 ถึงฉบับประจำปี
  2548) ในการจัดพิมพ์สมุดรายนามผู้ใช้โทรศัพท์ในเขตนครหลวง เขตภูมิภาค
  และผู้ใช้โทรศัพท์เคลื่อนที่ และแจกจ่ายให้แก่ผู้ใช้โทรศัพท์และจัดพิมพ์ Yellow Pages
  และขายโฆษณาบน Yellow Pages (โดยมีรายละเอียดสัญญาตามเอกสารแนบ 3)

2)  บัตรส่งเสริมการลงทุน

  ไม่มี

3)  ข้อจำกัดในการประกอบธุรกิจ

  ไม่มี

3.3 สายธุรกิจสื่อและโฆษณา

ประกอบธุรกิจสถานีวิทยุโทรทัศน์ ซึ่งดำเนินการโดย บริษัท ไอทีวี จำกัด (มหาชน) (ITV) และ
บจ. อาร์ตแวร์ มีเดีย และประกอบธุรกิจด้านโฆษณาและรับจ้างผลิตชิ้นงานโฆษณา
ซึ่งดำเนินการโดย บจ. เอส ซี แมทช์บอกซ์ (SMB)

3.3.1 สถานีวิทยุโทรทัศน์ ดำเนินการโดย ITV

1. ลักษณะผลิตภัณฑ์หรือบริการ

บริษัท ไอทีวี จำกัด (มหาชน) (ITV) ประกอบธุรกิจสถานีวิทยุโทรทัศน์ระบบ ยู เอช เอฟ
ภายใต้ชื่อ “สถานีโทรทัศน์ไอทีวี” (สถานีฯ) โดยได้รับสัญญาสัมปทานลักษณะ
สร้าง-โอน-ดำเนินงาน จากสำนักงานปลัดสำนักนายกรัฐมนตรี (สปน.) เป็นระยะเวลา 30 ปี
สิ้นสุดวันที่ 3 กรกฎาคม 2568 บริษัทฯ จะต้องจ่ายผลประโยชน์ตอบแทนแก่ สปน.
ในอัตราที่ระบุไว้ในสัญญาสัมปทานเป็นร้อยละของรายได้ทั้งหมดของบริษัทฯ ตลอดอายุสัมปทาน

คณะอนุญาโตตุลาการมีคำวินิจฉัยชี้ขาดตามข้อพิพาทระหว่างบริษัทฯ กับ สปน. เมื่อวันที่ 30 มกราคม
พ.ศ.2547 โดยสรุปสาระสำคัญให้มีการปรับลดผลประโยชน์ตอบแทนตามสัญญา
และการยกเลิกข้อจำกัดเงื่อนไขประเภทรายการที่ออกอากาศช่วงเวลา Prime Time โดย ITV
ได้รับรู้ค่าสัมปทานในอัตราใหม่ตามคำวินิจฉัยชี้ขาดข้างต้นตั้งแต่วันที่ 1 มกราคม พ.ศ.2547
และดำเนินการปรับผังรายการโทรทัศน์ตามคำชี้ขาดของอนุญาโตตุลาการตั้งแต่วันที่ 1 เมษายน
พ.ศ.2547 โดยถือว่าคำวินิจฉัยชี้ขาดของอนุญาโตตุลาการมีผลผูกพันต่อคู่สัญญาโดยทันที

ปัจจุบัน ITV บริหารเวลาออกอากาศทั้งหมดของสถานีฯ
รวมทั้งเป็นผู้ดำเนินการผลิตรายการและจัดหารายการ ขายเวลาโฆษณา ให้เช่าเวลาออกอากาศ
และแพร่ภาพส่งสัญญาณออกอากาศครอบคลุมจำนวนประชากรที่สามารถรับชมได้ประมาณร้อยละ 98
ของประชากรทั้งหมดในประเทศไทย ในปี 2547 ITV ได้สร้างสถานีเครื่องส่งสัญญาณเพิ่มอีก 2
แห่ง คือที่ จ.เพชรบุรี และที่ อ.เกาะสมุย จ.สุราษฎร์ธานี
ทำให้ปัจจุบันมีสถานีส่งทั่วประเทศไทยรวมจำนวนทั้งสิ้น 50 สถานี โดยมีสถานีส่งในภาคกลาง 8
สถานี ภาคเหนือ 14 สถานี ภาคตะวันออกเฉียงเหนือ 13 สถานี ภาคตะวันออก 3 สถานี
และภาคใต้ 12 สถานี ด้วยระบบส่งสัญญาณที่มีเทคโนโลยีระบบดิจิตอล นอกจากนี้
เทคโนโลยีการแพร่ภาพในปัจจุบันของสถานีฯ สามารถแพร่ภาพหลายๆ
รายการพร้อมกันไปยังผู้ชมโทรทัศน์ที่อยู่ในเขตพื้นที่แตกต่างกันได้

ปัจจุบัน ITV จะผลิตรายการประเภทข่าวและสารคดีเชิงข่าว รายการสารประโยชน์เป็นหลัก
มีฝ่ายข่าวและฝ่ายผลิตรายการของ ITV เป็นผู้ดำเนินงานผลิตรายการโดยใช้บุคลากรข่าว ทีมงาน
และอุปกรณ์ต่าง ๆ ของตนเอง นอกจากนี้ ITV
ยังผลิตรายการสารคดีและรายการบันเทิงบางรายการ
รวมทั้งเป็นผู้ดำเนินการถ่ายทอดสดนอกสถานที่หรือรายการพิเศษอื่นๆ ที่เกิดขึ้นเป็นครั้งคราว
ในส่วนรายการที่จัดหาหรือว่าจ้างผลิตนั้น ITV จะเป็นผู้จัดหารายการ
เพื่อนำมาแพร่ภาพออกอากาศในช่วงเวลาต่างๆ ที่กำหนดไว้ในผังรายการหลัก
โดยจัดหารายการบันเทิงและสาระที่มีคุณภาพทั้งในประเทศและต่างประเทศ ในปี 2547 ITV
ได้ปรับผังรายการใหม่ ให้หลากหลายเป็นที่สนใจของผู้ชมมากยิ่งขึ้น
โดยเพิ่มละครสำหรับเด็กในช่วงเวลา 19.30 น. รายการควิซโชว์ “เกมเศรษฐี (มหาชน)”
ที่นำเสนอสาระและความบันเทิงในช่วงเวลา 20.10 น. รายการบันเทิง Entertainment
Variety ในช่วงเวลา 20.40 น. รายการวิเคราะห์ข่าว ITV HOT NEWS ในช่วงเวลา 21.40
น. วันจันทร์ – ศุกร์ สำหรับวันเสาร์ – อาทิตย์
เป็นรายการสารคดีเชิงข่าวที่ได้รับความนิยมอย่างสูง ได้แก่ ย้อนรอย ถอดรหัส
ทั้งนี้ยังคงความเป็นสถานีข่าวอันดับ 1 โดยเริ่มจากข่าว 6 โมงเช้าเส้นทางนักลงทุน 9.30 น.
ต่อด้วยข่าวภาคเที่ยง เกาะติดข่าว (Breaking News) ที่นำเสนอทุกต้นชั่วโมง ข่าวภาคค่ำ
18.00 น. รวมทั้งในช่วงเวลา 15.05 น. วันจันทร์ – ศุกร์ นำเสนอรายการสด ร่วมมือร่วมใจ
เพื่อเป็นสื่อกลางให้กับประชาชนที่มีความเดือดร้อนในเรื่องต่าง ๆ ได้ร้องทุกข์ผ่านรายการ

ในการขายเวลาโฆษณา ITV จะเป็นผู้ขายเวลาโฆษณาโดยตรง
กลุ่มลูกค้าเป้าหมายจะเป็นบริษัทตัวแทนโฆษณา ในการกำหนดอัตราค่าโฆษณา ITV
พิจารณาหลายองค์ประกอบ ได้แก่ ทีวีเรตติ้งของรายการ ช่วงเวลาออกอากาศ
ประเภทของรายการที่ออกอากาศ และอัตราค่าโฆษณาของสถานีอื่นในช่วงเวลาเดียวกัน
ในส่วนของการให้เช่าเวลา ปัจจุบัน ITV ให้เช่าเวลาออกอากาศในช่วงเวลาต่างๆ
โดยเฉลี่ยประมาณ 9 ชั่วโมงต่อวัน
โดยจะพิจารณารูปแบบเนื้อหาและคุณภาพการผลิตของรายการของผู้เช่าว่ามีความเหมาะสมกับผังรายการและนโยบายของ
ITV

เมื่อวันที่ 19 มกราคม 2547 ที่ประชุมวิสามัญผู้ถือหุ้นครั้งที่ 1/2547 ของ ITV
ได้มีมติอนุมัติการจัดสรรหุ้นสามัญใหม่เป็นการเฉพาะเจาะจงให้กับพันธมิตร 2 ราย ได้แก่
นายไตรภพ ลิมปพัทธ จำนวน 150 ล้านหุ้น และบริษัท กันตนา กรุ๊ป จำกัด (มหาชน) จำนวน 150
ล้านหุ้น ในราคาหุ้นละ 10 บาท รวมเป็นเงินทั้งสิ้น 3,000 ล้านบาท อย่างไรก็ตาม
แผนการขายหุ้นเพิ่มทุนดังกล่าวจะสำเร็จหรือไม่ ขึ้นอยู่กับผลการเข้ามาตรวจสอบ (Due
Diligence) บริษัท และเมื่อวันที่ 26 พฤศจิกายน 2547 คณะกรรมการ ITV
มีมติอนุมัติให้ลงนามในบันทึกข้อตกลงเกี่ยวกับการจัดสรรหุ้นเพิ่มทุน โดยให้สิทธินายไตรภพ ลิมปพัทธ
และ บริษัท กันตนา กรุ๊ป จำกัด (มหาชน) ในการซื้อหุ้นเพิ่มทุน
ซึ่งจะต้องใช้สิทธิและชำระค่าหุ้นภายในวันที่ 31 ตุลาคม 2548
โดยจำนวนหุ้นเพิ่มทุนที่จัดสรรและราคาซื้อหุ้นยังเป็นไปตามข้อเสนอเดิม

2. การตลาด

กลยุทธ์การตลาด : เพื่อดึงดูดกลุ่มผู้ชมเป้าหมายในแต่ละช่วงเวลาและเพิ่มรายได้ของสถานีฯ ITV
ได้กำหนดกลยุทธ์การตลาดโดยการสร้างความแตกต่าง (Differentiation)
โดยนำเสนอรายการที่ตรงกับความต้องการของผู้ชมเป้าหมายนั้นๆ
แต่รูปแบบรายการจะแตกต่างจากสถานีอื่นๆ ในช่วงเวลาเดียวกัน
ซึ่งมีกลยุทธ์ทางการตลาดเพื่อให้บรรลุแนวทางข้างต้น

กลยุทธ์ด้านผังเวลา : ITV ได้จัดทำผังรายการให้มีความชัดเจน
เพื่อคงความเป็นสถานีข่าวและบันเทิงที่มีคุณภาพ
ตรงกับความต้องการของกลุ่มเป้าหมายในแต่ละช่วงเวลา
และสามารถสร้างพฤติกรรมของผู้ชมให้จดจำวันและเวลาของรายการที่ออกอากาศได้ ทั้งนี้ ITV
ยังคงรักษาสัดส่วนของรายการ
และเวลาที่นำเสนอภายใต้คำวินิจฉัยชี้ขาดของคณะอนุญาโตตุลาการตามข้อพิพาท

กลยุทธ์ด้านคุณภาพรายการ : สำหรับรายการประเภทข่าวและสาระ ITV เน้นการผลิตรายการข่าว
วิเคราะห์ข่าว และสารคดีเชิงข่าวที่มีคุณภาพครอบคลุมประเภทต่างๆ ของข่าว เช่น การเมือง
เศรษฐกิจ สังคม อาชญากรรม ข่าวต่างประเทศ กีฬา เทคโนโลยี บันเทิง เกษตร และ อื่นๆ
ให้มีความถูกต้องทันต่อเหตุการณ์ มีประเด็นนำเสนอในหลายมุมมอง สำหรับรายการบันเทิง ITV
มุ่งพัฒนารายการบันเทิงต่างๆ โดยนำเสนอละครโทรทัศน์ที่มีคุณภาพให้ทั้งสาระ แง่คิด
และความบันเทิง โดยให้ความสนใจในการคัดเลือกรายการ บทประพันธ์ เนื้อหา ผู้กำกับการแสดง
และดารานักแสดง ตลอดจนควบคุมงานผลิต เพื่อให้รายการมีคุณภาพ ทั้งนี้เพื่อให้กลุ่มผู้ชมรายการ
สามารถติดตามชมรายการต่างๆ ของสถานีฯ ได้อย่างต่อเนื่อง

กลยุทธ์การสร้างพันธมิตร : ITV
เน้นการสร้างพันธมิตรกับผู้ผลิตรายการอิสระและผู้จัดหารายการที่มีคุณภาพ และเข้าใจนโยบายของ
ITV โดยไม่จำกัดอยู่กับผู้ผลิตรายการรายใดรายหนึ่ง ทั้งนี้
จะเปิดโอกาสให้ผู้ผลิตรายการและผู้จัดหารายการ เสนอรายการที่ต้องการผลิต และ ITV
จะพิจารณาจากลักษณะของรายการที่มีเนื้อหาตรงกับนโยบาย
โดยจะให้การสนับสนุนด้านบุคลากรและอุปกรณ์การผลิตรายการต่างๆ ด้วย ทั้งนี้
ผู้ผลิตรายการหรือผู้จัดหารายการที่มีศักยภาพสามารถร่วมงานกับ ITV โดย ITV
พร้อมที่จะให้โอกาส และสนับสนุนผู้ผลิตรายการหรือผู้จัดหารายการนั้นๆ ให้พัฒนาไปพร้อมกับ ITV

ปัจจุบัน ITV ได้มีพันธมิตรรายใหญ่ เช่น บริษัท บอร์น ออฟเปอเรชั่น จำกัด, บริษัท บอร์น แอนด์
แอสโซซิเอทด์ จำกัด, บริษัท กันตนา กรุ๊ป จำกัด (มหาชน) บริษัท โพลีพลัส เอ็นเตอร์เทนเม้นท์
จำกัด และบริษัท ทีวี ธันเดอร์ จำกัด เป็นต้น
มาร่วมผลิตรายการบันเทิงที่มีคุณภาพและเป็นที่นิยมของประชาชน

กลยุทธ์การทำงานเชิงรุกกับลูกค้า ITV
มุ่งสร้างความสัมพันธ์ที่ดีกับบริษัทตัวแทนโฆษณาและเจ้าของสินค้า
และเสริมสร้างศักยภาพของการขายโฆษณารายการต่างๆ ของสถานีฯ
โดยทำงานร่วมกับบริษัทตัวแทนโฆษณาในการกำหนดกลยุทธ์การโฆษณาในลักษณะการประชาสัมพันธ์เชิงรุก
รวมทั้งแนะนำผังรายการใหม่ล่วงหน้า
และนำเสนอข้อมูลผลการศึกษาวิจัยเบื้องต้นของกลุ่มผู้ชมในเป้าหมายในรายการนั้นๆ
พร้อมกับรับฟังความคิดเห็นและคำแนะนำต่างๆ เกี่ยวกับผังรายการ เนื้อหา
และรูปแบบรายการจากบริษัทตัวแทนโฆษณาและเจ้าของสินค้า เพื่อนำมาปรับปรุงรายการ
ให้ตรงกับความต้องของกลุ่มผู้ชมรายการที่เป็นลูกค้าเป้าหมายของเจ้าของสินค้าให้มากยิ่งขึ้น

กลยุทธ์ด้านราคา ITV วางกลยุทธ์ด้านราคาในลักษณะ “เป็นทางเลือกที่คุ้มค่า”
โดยกำหนดอัตราราคาในแต่ละช่วงเวลาต่ำกว่าสถานีฯ ช่อง 7 และ ช่อง 3 ที่เป็นผู้นำตลาด
และมีอัตราค่าโฆษณาอยู่ในระดับใกล้เคียงกับช่อง 5 และ ช่อง 9
แต่จะเพิ่มความพึงพอใจให้กับลูกค้าด้วย มูลค่าเพิ่มในรายการ และกิจกรรมการตลาดต่างๆ

การจำหน่ายและช่องทางการจัดจำหน่าย ITV มีการขายโฆษณาผ่านพนักงานขายของ ITV
โดยมีทีมงานขายของตนเองเพื่อติดต่อกับบริษัทตัวแทนโฆษณาและเจ้าของสินค้า
โดยผู้ซื้อโฆษณาส่วนใหญ่จะจองซื้อเวลาล่วงหน้าประมาณ 1 เดือน
และช่วงเวลาที่ลูกค้าสนใจซื้อเวลาโฆษณามากที่สุดยังคงเป็นช่วงเวลา Prime Time คือ
ตั้งแต่เวลา 18.00 – 22.30 น.

ลักษณะของลูกค้า แบ่งได้ 2 กลุ่ม คือ

-   กลุ่มผู้ชมเป้าหมาย (Viewer) มีจำนวนประมาณ 58 ล้านคนที่มีถิ่นที่อยู่อาศัยในกรุงเทพฯ
    เขตตัวเมืองและในชนบทในจังหวัดต่างๆ ทั่วประเทศไทย

-   กลุ่มลูกค้าเป้าหมาย (Customer) กลุ่มลูกค้าเป้าหมายของ ITV แบ่งเป็น 2 กลุ่มใหญ่ คือ

    -   กลุ่มลูกค้าที่ซื้อโฆษณา Commercial Spot และสนับสนุนการผลิตรายการของ ITV
        แบ่งได้เป็น 2 ประเภท คือ

        -   บริษัทตัวแทนโฆษณา (Advertising Agency) และ

        -   ลูกค้าโดยตรง (Direct Customer) และ กลุ่มลูกค้าที่เช่าเวลาออกอากาศ

  ในปี 2547 ITV มีลูกค้ารายใหญ่ 30 ราย ที่ซื้อเวลาโฆษณากับ ITV
  มีสัดส่วนรายได้ประมาณร้อยละ 80 ของรายได้รวม โดยร้อยละ 73
  ของลูกค้ารายใหญ่นี้เป็นลูกค้าประเภทบริษัทตัวแทนโฆษณา ส่วนที่เหลือเป็นประเภทลูกค้าโดยตรง
  และมีสัดส่วนที่เพิ่มขึ้นจากปีก่อน ซึ่งเป็นไปตามนโยบายของ ITV
  ที่จะเพิ่มสัดส่วนลูกค้าประเภทบริษัทตัวแทนโฆษณาให้มากขึ้น
  เนื่องจากลูกค้ากลุ่มนี้มีงบประมาณลงโฆษณาตลอดทั้งปีสูงกว่าลูกค้าที่ซื้อโฆษณาโดยตรง

-   กลุ่มลูกค้าที่เช่าเวลาออกอากาศ
    ส่วนใหญ่จะเป็นผู้ผลิตรายการอิสระทั่วไปประเภทรายการบันเทิง สาระความรู้ กีฬา
    และทอล์คโชว์ นอกจากนี้ ยังมีผู้เช่าเวลาเพื่อถ่ายทอดสดการแข่งขันกีฬา
    การจัดการแสดงดนตรี งานประกวดต่างๆ และการแพร่ภาพเทปรายการกีฬาจากต่างประเทศ
    โดยทั่วไป ITV จะทำสัญญาเป็นระยะเวลาไม่เกิน 1 ปี

3. ภาวะอุตสาหกรรมและการแข่งขัน

ปัจจุบันมีผู้ประกอบกิจการวิทยุโทรทัศน์ในประเทศไทยทั้งหมด 7 ราย
(ไม่นับรวมกิจการวิทยุโทรทัศน์ระบบบอกรับเป็นสมาชิกหรือเคเบิลทีวี) เป็นหน่วยงานรัฐ 3 ราย คือ
ช่อง 5 ข่อง 9 และ ช่อง 11 เป็นภาคเอกชนจำนวน 4 ราย ได้ แก่ ช่อง 3 ช่อง 7 ไอทีวี และ
ทีทีวี

(1) มูลค่าตลาดโฆษณา

เมื่อพิจารณาค่าใช้จ่ายโฆษณาเฉพาะสื่อโทรทัศน์ จากข้อมูลของ Nielsen Media Research
พบว่าในปี 2547 มีมูลค่าประมาณ 47,172 ล้านบาท ปรับตัวเพิ่มขึ้นจาก 42,290 ล้านบาท ในปี
2546 หรือเพิ่มขึ้นประมาณร้อยละ 11.5
โดยสื่อโทรทัศน์เป็นสื่อที่มีการใช้เงินโฆษณามากที่สุดด้วยสัดส่วนร้อยละ 56.1 เมื่อเทียบกับสื่ออื่นๆ

สัดส่วนของสื่อโฆษณาประเภทต่างๆ ค่าใช้จ่ายผ่านสื่อโทรทัศน์ ปี 2547 แยกตามสถานี

  ----------------------------------- -----------------------------------
  []                                  []

  ----------------------------------- -----------------------------------

ที่มา: Nielsen Media Research

จากแผนภาพข้างต้น Nielsen Media Research ได้ประมาณการรายได้โฆษณาของแต่ละสถานี
โดยนำจำนวนเวลาของโฆษณาที่ออกอากาศจริงทั้งปีและอัตราค่าโฆษณาที่ได้ประกาศทั่วไป (Price
List) ที่ยังมิได้หักส่วนลดหรือผลประโยชน์อื่นๆ ให้กับลูกค้า
มาคำนวณเป็นรายได้โฆษณาของแต่ละสถานี พบว่าในปี 2547 ช่อง 7 มีส่วนแบ่งการตลาดมากที่สุด
(ร้อยละ 29.1) รองลงมาได้แก่ช่อง 3 (ร้อยละ 22.9) ช่อง 5 (ร้อยละ 16.7) ITV (ร้อยละ
15.6) ช่อง 9 (ร้อยละ 13.7) และช่อง 11 (ร้อยละ 2.1) ตามลำดับ
โดยส่วนแบ่งการตลาดของไอทีวีในปี 2547 เมื่อเทียบกับปี 2546 มีสัดส่วนเพิ่มขึ้นประมาณ 2%

(2) ความนิยมของสถานี

การวิเคราะห์ความนิยมของสถานีโทรทัศน์ในรายการต่างๆ
สำหรับใช้ประกอบการพิจารณาซื้อเวลาโฆษณาของเจ้าของสินค้าและบริษัทตัวแทนโฆษณา
หรือพิจารณากำหนดอัตราค่าโฆษณาของสถานีโทรทัศน์สามารถดำเนินการได้หลายวิธี
การทำทีวีเรตติ้ง (TV-Rating) เป็นวิธีหนึ่งในการวัดความนิยมของสถานี
ซึ่งจะแสดงถึงอัตราส่วนร้อยละของจำนวนผู้ชมที่กำลังชมรายการใดรายการหนึ่งเทียบกับจำนวนผู้ที่สามารถรับชมรายการโทรทัศน์ทั่วประเทศ
โดยทั่วไปทีวีเรตติ้งของรายการที่สูงแสดงถึงรายการนั้นได้รับความนิยมจากผู้ชมเป็นจำนวนมาก

ปัจจุบันผู้ประกอบการสถานีโทรทัศน์ เจ้าของสินค้า
และบริษัทตัวแทนโฆษณาส่วนใหญ่จะใช้รายงานทีวีเรตติ้งที่จัดทำโดย Nielsen Media Research
เนื่องจากเป็นผู้ให้บริการจัดทำทีวีเรตติ้งรายใหญ่เพียงรายเดียวในประเทศไทย รายงานที่จัดทำขึ้น
เป็นข้อมูลที่ได้มาจากลุ่มผู้ชมที่มีอายุตั้งแต่ 4 ปี ขึ้นไป
โดยการสุ่มสำรวจจากกลุ่มผู้ชมดังกล่าวด้วยวิธีการทางสถิติ

[TABLE]

ที่มา : Nielsen Media Research

นอกจากนี้ Nielsen Media Research ยังจัดทำข้อมูลส่วนแบ่งผู้ชม (Audience Share)
แสดงถึงอัตราส่วนร้อยละของจำนวนผู้ชมที่กำลังชมรายการใดรายการหนึ่งเทียบกับจำนวนผู้ชมรายการโทรทัศน์ทุกสถานีที่กำลังชมรายการในขณะนั้นสำหรับส่วนแบ่งผู้ชมในช่วงระหว่างวันที่
1 ธันวาคม 2547 ถึงวันที่ 31 ธันวาคม 2547 โดยรวมสถานีโทรทัศน์ช่อง 7
มีส่วนแบ่งผู้ชมโทรทัศน์สูงสุดตามด้วยช่อง 3 และ ไอทีวี
โดยไอทีวีมีสัดส่วนผู้ชมเพิ่มขึ้นอย่างมากจากปีที่แล้ว ทำให้โดยรวมอันดับของไอทีวีขึ้นจากอันดับที่ 5
ในปี 2546 มาอยู่ที่อันดับ 3 ในปี 2547

  -------------- ------------ --------- --------- --------- --------- ---------
  เวลา           % ส่วนแบ่งผู้ชม                                          
                 (Audience                                            
                 Share)                                               
                 เดือนธันวาคม                                           
                 2547                                                 

                 ช่อง 3        ช่อง 5     ช่อง 7     ช่อง 9     ช่อง 11    ITV

  06:00-24:00    23%          7%        38%       11%       3%        18%

  06:00-15:00    28%          9%        37%       10%       3%        13%

  15:00-18:00    23%          9%        30%       10%       5%        24%

  18:00-22:30    21%          5%        40%       12%       2%        20%

  22:30-24:00    19%          14%       35%       14%       3%        15%
  -------------- ------------ --------- --------- --------- --------- ---------

ที่มา : Nielsen Media Research

ผลของรายงานดังกล่าวสอดคล้องกับผลการสำรวจจาก บริษัท Acorn (Thailand)
ซึ่งได้ทำการสำรวจส่วนแบ่งสถานีโทรทัศน์ที่รับชมบ่อยที่สุด โดยช่วงเวลาสำรวจเดือนสิงหาคม ถึง
เดือนกันยายน 2547 จากการสอบถามกลุ่มผู้ชมตัวอย่างจำนวน 2,000 คน พบว่าช่อง 7 ช่อง 3
และ ไอทีวี มีส่วนแบ่งสถานีที่รับชมบ่อยที่สุดเป็นอันดับ 1,2 และ 3 ตามลำดับ

(3) กฎหมายสำคัญและหน่วยงานรัฐที่เกี่ยวข้องกับการประกอบธุรกิจสถานีวิทยุโทรทัศน์

-   วิทยุกระจายเสียงฯ
    กำหนดห้ามมิให้เอกชนรายใดประกอบธุรกิจสถานีวิทยุโทรทัศน์เพื่อให้บริการแก่สาธารณะหรือชุมชน
    เว้นแต่ได้รับใบอนุญาตสิทธิ หรือ สัมปทานให้ดำเนินการจากหน่วยงานของรัฐ
    หน่วยงานที่ได้รับยกเว้นไม่ต้องขออนุญาต ได้แก่ กระทรวงกลาโหม กรมประชาสัมพันธ์
    กรมไปรษณีย์โทรเลข สปน. รวมทั้ง อ.ส.ม.ท.

-   ระเบียบว่าด้วยวิทยุกระจายเสียงและวิทยุโทรทัศน์ พ.ศ. 2535
    กำหนดหลักเกณฑ์การอนุญาตการจัดตั้งสถานีวิทยุโทรทัศน์
    รวมทั้งกำกับการดำเนินงานของสถานีโทรทัศน์ที่ได้รับอนุญาตให้ปฏิบัติตามระเบียบและข้อ
    บังคับที่กำหนดขึ้น โดยมีคณะกรรมการกิจการวิทยุกระจายเสียงและวิทยุแห่งชาติ (กกช.)
    เป็นผู้กำกับดูแลการดำเนินงานของสถานีวิทยุโทรทัศน์ทั้งหมด

(4) การเปิดเสรีการประกอบธุรกิจสถานีวิทยุโทรทัศน์

มาตรา 40 ของรัฐธรรมนูญแห่งราชอาณาจักรไทย
ได้กำหนดให้มีองค์กรของรัฐที่เป็นอิสระทำหน้าที่จัดสรรคลื่นความถี่และกำกับดูแลการประกอบกิจการวิทยุกระจายเสียง
วิทยุโทรทัศน์ และกิจการโทรคมนาคม โดยคำนึงถึงประโยชน์สูงสุดของประชาชน
รวมทั้งการแข่งขันโดยเสรีและเป็นธรรม
และเพื่อเป็นการสนับสนุนให้ภาคเอกชนสามารถเข้ามีส่วนร่วมในการประกอบธุรกิจสถานีวิทยุโทรทัศน์มากขึ้น
จึงได้มีการตรา พรบ. องค์กรจัดสรรคลื่นฯ ขึ้นใช้บังคับ
ซึ่งกำหนดให้คณะกรรมการกิจการกระจายเสียงและกิจการโทรทัศน์แห่งชาติ (กสช.)
เป็นผู้กำหนดนโยบายและจัดทำแผนแม่บทกิจการกระจายเสียงและกิจการโทรทัศน์รวมทั้งแผนความถี่วิทยุ
ตลอดจนกำกับดูแลการประกอบกิจการวิทยุกระจายเสียงและโทรทัศน์

ภายหลังจากมีการคัดเลือกคณะกรรมการ กสช. เป็นที่เรียบร้อยแล้ว หน่วยงาน กสช.
จะเป็นผู้มีบทบาทมากที่สุดในกิจการวิทยุและโทรทัศน์ โดยทำหน้าที่บริหารและจัดสรรคลื่นความถี่
พิจารณาอนุญาต กำกับดูแล
ตลอดจนควบคุมการประกอบธุรกิจกิจการกระจายเสียงและกิจการโทรทัศน์ให้เป็นไปตามหลักเกณฑ์ที่กฎหมายกำหนด

4. การจัดหาผลิตภัณฑ์หรือบริการ

(1) รายการที่ ITV ผลิตขึ้นเอง

ITV มีบุคลากรคุณภาพในการผลิตข่าว โดยในแต่ละสายข่าวจะมีทีมงานผลิตข่าวซึ่งประกอบไปด้วย
ผู้สื่อข่าว ช่างภาพ และผู้ช่วยช่างภาพ วัตถุดิบในการผลิตข่าวของ ITV มาจากข้อมูลข่าวทั่วไป
การสัมภาษณ์บุคคลที่อยู่ในเหตุการณ์หรือเกี่ยวข้องทั้งทางตรงและทางอ้อม หรือจากแหล่งข่าวต่างๆ
ปัจจุบัน ITV มีเฮลิคอปเตอร์ ในการจัดทำข่าว โดยการติดตั้งระบบอัตโนมัติ
ทำให้ส่งภาพสดออกอากาศได้ทันที สำหรับแหลงขาวตางประเทศ ปจจุบัน ITV
ซื้อจากสำนักขาวตางประเทศ เชน CNN REUTERS APTV และ SNTV เปนตน
โดยการรับสัญญานผานดาวเทียมเพื่อนำมาตัดตอและนำบทขาวมาใสบทแปลภาษาไทย
และบันทึกเสียงเพื่อออกอากาศ ตอไป

(2) รายการที่ว่าจ้างผลิต

ITV ว่าจ้างผู้ผลิตรายการที่มีความชำนาญในการผลิตรายการประเภทละครให้กับสถานีฯ ซึ่งปัจจุบัน
ITV ไม่มีสัญญาว่าจ้างระยะยาวกับผู้ผลิตละครโทรทัศน์ใดๆ
เนื่องจากมีผู้ผลิตละครโทรทัศน์หลายรายที่มีคุณภาพ เสนองานผลิตละครให้กับ ITV
เพื่อคัดเลือกโดยพิจารณาจากผลงานในอดีต บทละครโทรทัศน์ ผู้กำกับการแสดง
และดารานำแสดงเป็นสำคัญ

(3) รายการที่จัดซื้อ

รายการที่จัดซื้อลิขสิทธิ์เป็นภาพยนตร์และรายการโทรทัศน์จากต่างประเทศ ทั้งนี้มีการจัดงานใหญ่ๆ
ขึ้นเพื่อเปิดโอกาสให้ผู้ผลิต ผู้ขายลิขสิทธิ์ และผู้ซื้อลิขสิทธิ์
ได้มาพบกันและเจรจาตกลงหรือจองการซื้อลิขสิทธิ์รายการที่สนใจต่างๆ เช่น งาน MIPTV,
MIPCOM และ งาน LA Screening เป็นต้น ส่วนใหญ่ ITV จะเข้าร่วมงานดังกล่าว
เพื่อดูแนวทางการนำเสนอรายการใหม่ๆ
เพื่อนำมาปรับใช้หรือเพื่อดำเนินการซื้อลิขสิทธิ์รายการต่างๆ เพื่อนำมาออกอากาศ

5. งานที่ยังไม่ได้ส่งมอบ

ไม่มี

6. งานวิจัยและการพัฒนา

ในปี 2547 ITV ยังคงให้ความสำคัญกับการทำวิจัยเช่นปีที่ผ่านมา โดยได้ว่าจ้าง บริษัท เอคอร์น (ประเทศไทย) จำกัด ทำการวิจัยเชิงปริมาณเพื่อสำรวจพฤติกรรมการรับชมโทรทัศน์ทั้งรายการข่าวและรายการบันเทิงของผู้ชมทั่วประเทศ เพื่อทราบถึงผลตอบรับและความต้องการในการชมรายการโทรทัศน์ต่างๆ ของสถานีฯ รวมถึงตำแหน่งทางการตลาดของสถานีโทรทัศน์แต่ละช่องในมุมมองของผู้ชม นอกจากนี้ ITV ยังได้มีการสำรวจความพึงพอใจของลูกค้าที่ซื้อเวลาโฆษณากับ ITV เพื่อเป็นการประเมินคุณภาพของสินค้าและการบริการที่สถานีฯ มีให้ ทั้งนี้งานวิจัยทั้ง 2 เรื่องข้างต้นมีส่วนอย่างมากในการพัฒนาคุณภาพของรายการและการบริการทางด้านการขายเวลาโฆษณา

ในด้านของเรตติ้ง ทาง ITV ได้ใช้ข้อมูลจาก Nielsen Media Research
เพื่อวิเคราะห์ข้อมูลด้านความนิยมในรายการต่างๆ และข้อมูลการใช้จ่ายผ่านสื่อต่างๆ
ของตัวแทนบริษัทโฆษณาและบริษัทเจ้าของสินค้าเพื่อประกอบการวิเคราะห์สถานการณ์ทางการตลาดของ
ITV

นอกเหนือจากงานวิจัยที่ ITV ได้ว่าจ้างบริษัทวิจัยภายนอกแล้ว ITV
ได้ทำวิจัยเป็นการภายในเพื่อประเมินผลการทำงานของฝ่ายต่างๆ ด้วย
โดยงานวิจัยทั้งหมดมีส่วนในการพัฒนาการดำเนินธุรกิจของสถานีให้เป็นสถานีที่มีคุณภาพและบริการที่ดียิ่งขึ้น

ITV มีรายจ่ายในการว่าจ้างทำวิจัยตลาดดังกล่าวในปี 2546 เป็นจำนวนประมาณ 4,000,000
บาท และในปี 2547 เป็นจำนวนประมาณ 7,000,000 บาท

7. ทรัพย์สินที่ใช้ในการประกอบธุรกิจ

สัญญาร่วมการงาน

ปัจจุบัน ITV
ได้รับสัมปทานจากสำนักงานปลัดสำนักนายกรัฐมนตรีให้ประกอบธุรกิจสถานีโทรทัศน์เป็นระยะเวลา
30 ปี สรุปสาระสำคัญ ดังนี้ (รายละเอียดตามเอกสารแนบ 3)

+--------------------+---+----------------------------------------------+
| ชื่อสัญญา             | : | สัญญาเข้าร่วมงานและดำเนินการสถานีวิทยุโทรทัศน์ระบบ    |
|                    |   | UHF ฉบับลงวันที่ 3 กรกฎาคม 2538                  |
|                    |   | และสัญญาแก้ไขเพิ่ม                               |
|                    |   | เติมสัญญาเข้าร่วมงานและดำเนินการสถานีวิทยุโทรทัศน์ระบบ |
|                    |   | UHF ฉบับลงวันที่ 25 เมษายน 2543                  |
+--------------------+---+----------------------------------------------+
| คู่สัญญา              | : | สำนักงานปลัดสำนักนายกรัฐมนตรี (“สำนักงานฯ”) และ    |
|                    |   |                                              |
|                    |   | บริษัท สยาม อินโฟเทนเมนท์ จำกัด เปลี่ยนชื่อเป็นบริษัท    |
|                    |   | ไอทีวี จำกัด (มหาชน) (ITV)                      |
+--------------------+---+----------------------------------------------+
| อายุสัญญา            | : | 30 ปี สิ้นสุดลงวันที่ 3 กรกฎาคม 2568                |
+--------------------+---+----------------------------------------------+
| ลักษณะของสัญญา       | : | ITV ได้รับอนุญาตจากสำนักงานปลัดสำนักนายกรัฐมนตรี     |
|                    |   | ให้เป็นผู้จัดสร้างสถานีส่งสัญญาณโทรทัศน์ระบบ UHF        |
|                    |   | ทั่วประเทศไทย                                  |
|                    |   | และเป็นผู้ดำเนินการบริหารเวลาออกอากาศทั้งหมด        |
|                    |   | รวมทั้งเป็นผู้ดำเนินการผลิตรายการและจัดหารายการ      |
|                    |   | ขายเวลาโฆษณา ให้เช่าเวลาออกอากาศ               |
|                    |   | และแพร่ภาพส่งสัญญาณออกอากาศให้ถึงผู้รับชมทั่วประเทศไทย |
+--------------------+---+----------------------------------------------+

8. โครงการในอนาคต

(1) ขยายเครือข่ายสถานี

ภายในปี 2548 ITV มีแผนดำเนินการขยายและติดตั้งสถานีเครือข่ายเพิ่มขึ้นอีก 2 สถานี ได้แก่ ที่
อ.เวียงป่าเป้า และ อ.เชียงของ จ.เชียงราย ซึ่งทั้ง 2
สถานีคาดว่าจะแล้วเสร็จประมาณไตรมาสที่ 3 ของปี 2548
การลงทุนขยายเครือข่ายเพิ่มเติมนั้นเพื่อเสริมสัญญาณในพื้นที่ที่มีจุดบอดของสัญญาณทำให้ผู้ชมสามารถรับภาพได้ชัดเจนยิ่งขึ้น
โดยมีมูลค่าเงินลงทุนรวม 2.5 ล้านบาท โดยหลังจากการติดตั้งสถานีเครือข่ายใหม่ ITV
จะมีสถานีเครือข่ายรวมทั้งสิ้น 52 สถานีทั่วประเทศ
ครอบคลุมจำนวนประชากรที่สามารถรับชมได้ประมาณร้อยละ 98
ของประชากรทั้งหมดในประเทศไทย ซึ่งมากที่สุดเมื่อเทียบกับสถานีโทรทัศน์ในประเทศไทย

(2) เพิ่มประสิทธิภาพอุปกรณ์ Central Storage สำหรับงานข่าว

ภายในปี 2548 ITV จะดำเนินการปรับปรุงระบบ News Video Server
โดยการเปลี่ยนระบบปฏิบัติการ (Operating System) จาก “Windows NT” เป็น “Windows
XP” และเพิ่มพื้นที่จัดเก็บข้อมูลจากขนาด 100 ชั่วโมง เป็น 300 ชั่วโมง พร้อมทั้งเพิ่มระบบ
Mirror System เพื่อเป็นการ Back up ข้อมูลทั้งหมดที่ใช้งานอยู่ หากเกิดอุบัติเหตุที่เป็นผลให้
Central Storage เสียหาย ก็จะยังคงมีข้อมูลสำรองที่สามารถนำมาใช้งานได้ตามเดิม
มูลค่าลงทุนรวม 18 ล้านบาท

3.3.2 บริษัท เอสซี แมทชบอกซ์ จำกัด (SMB)

ดำเนินการโดย SMB ประกอบธุรกิจหลักในการให้บริการด้านโฆษณา และรับจ้างผลิตชิ้นงานโฆษณา
โดยลักษณะของงานโฆษณา แยกออกเป็น 2 ลักษณะ คือ งานด้านสังสรรค์ชิ้นงานโฆษณา
และงานด้านการติดต่อกับสื่อโฆษณา โดย SMB เห็นว่าปัจจัยแห่งความสำเร็จของธุรกิจโฆษณา คือ
คือ การเสริมสร้างประสิทธิภาพงานเพื่อความสำเร็จสูงสุดของลูกค้า, การควบรวมธุรกิจด้าน
Communications ซึ่งรวมธุรกิจโฆษณา (Advertising),
ธุรกิจการสื่อสารทางการการตลาดที่ครบวงจร (Integrated Marketing Communication)
ธุรกิจประชาสัมพันธ์ (Public Relation) และกิจกรรมทางการตลาด (Marketing Events)
เพื่อเป็นการเพิ่มความแข็งแรงและสมบูรณ์แบบในด้านการให้บริการด้านการสื่อสารอย่างครบวงจร
รวมทั้งมีการบริหารสื่อโฆษณาให้เกิดประสิทธิผลสูงสุด นอกจากนี้การแสวงหาลูกค้าใหม่ที่หลากหลาย
กระจายไปในธุรกิจต่างๆ ก็จะเป็นการสร้างความมั่นคงและการเติบโตของรายได้

ปัจจุบัน SMB มีลูกค้าในกลุ่มธุรกิจที่มีอัตราการเติบโตที่ดี ได้แก่ กลุ่มโทรคมนาคม
สินค้าอุปโภคบริโภคต่างๆ เป็นต้น ลูกค้าภายในกลุ่มบริษัทยังเป็นกลุ่มที่สร้างรายได้สูงสุดให้กับ SMB
โดยในปี 2547 ที่ผ่านมา SMB สามารถสร้างกำไรสุทธิได้ถึง 127 ล้านบาท

3.4 สายธุรกิจ E-Business

ประกอบธุรกิจให้บริการด้านเนื้อหาและพัฒนาโปรแกรมสำหรับระบบสื่อสารไร้สาย
ดำเนินการโดยบริษัท เอดี เวนเจอร์ จำกัด (ADV) และบริษัท ชินนี่ดอทคอม จำกัด (SHINEE)

บริษัท เอดี เวนเจอร์ จำกัด และบริษัทย่อย

ประกอบด้วย บริษัท ชินนี่ดอทคอม จำกัด (SHINEE)
ประกอบธุรกิจให้บริการด้านเนื้อหาและพัฒนาโปรแกรมสำหรับระบบสื่อสารไร้สาย

SHINEE เป็นผู้ให้บริการและรวบรวมเนื้อหาสำหรับอุปกรณ์สื่อสารเคลื่อนที่
นอกจากนี้ยังเป็นผู้พัฒนาโปรแกรมที่ใช้งานบนอินเตอร์เน็ต
ประเภทของเนื้อหาที่ให้บริการจะครอบคลุมเนื้อหาทางด้านบันเทิง ธุรกิจ ข่าวสารและการศึกษา
ลูกค้าเป้าหมายได้แก่บุคคลทั่วไปและบริษัทที่สนใจจะใช้ประโยชน์จากอุปกรณ์สื่อสารเคลื่อนที่ในการประกอบธุรกิจ

นอกจากนี้ทาง SHINEE ยังมีเว็บท่า (Portal site) ที่สำคัญคือ hunsa.com
ซึ่งเป็นเว็บท่าที่ได้รับความนิยมจากประชาชนทั่วไปในการสนทนาและการค้นหาข้อมูลข่าวสาร

3.5. สายธุรกิจสายการบินราคาประหยัด

บริษัท ไทยแอร์เอเชีย จำกัด (TAA) ประกอบธุรกิจสายการบินราคาประหยัด (Budget
airline) แห่งแรกของประเทศไทย ได้ก่อตั้งขึ้นในวันที่ 12 พฤศจิกายน 2546
โดยการร่วมทุนระหว่าง Air Asia Sdn Bhd ในมาเลเซีย
ซึ่งเป็นสายการบินราคาโดยสารประหยัดแห่งแรกของเอเชีย และ SHIN
โดยวัตถุประสงค์ของการร่วมลงทุนในครั้งนี้
คือต้องการพัฒนาโครงสร้างการคมนาคมและขยายตลาดการบินในประเทศโดยการเพิ่มทางเลือกในการเดินทางแก่ประชาชนไทย
ทั้งนี้ไทยแอร์เอเชีย
ได้สร้างบรรทัดฐานการบินใหม่ในประเทศไทยซึ่งได้วิวัฒนาการการเดินทางทางอากาศและการขยายตลาดการบินในภูมิภาค
โดยการเปิดโอกาสให้ประชาชนสามารถขึ้นเครื่องบินได้ในราคาที่ประหยัด และ
ได้เสนอบริการแบบง่ายๆ
และเป็นกันเองในราคาค่าโดยสารเฉลี่ยที่ต่ำกว่ากว่าสายการบินแบบเดิมที่ให้บริการแบบ Full
Service โดย ไทยแอร์เอเชีย นั้นได้ต้นแบบการดำเนินการที่ประสบความสำเร็จของสายการบิน
low fare เช่น Southwest Airline ในสหรัฐอเมริกา และ Ryan Air
ในสาธารณรัฐไอร์แลนด์

ไทยแอร์เอเชีย เริ่มเปิดให้บริการเที่ยวบินแบบ point-to-point
ในประเทศไทยโดยมีศูนย์กลางที่กรุงเทพฯ เมื่อวันที่ 3 กุมภาพันธ์ 2547 โดยในปัจจุบัน
ไทยแอร์เอเชีย สามารถให้บริการ 168 เที่ยวบินต่อสัปดาห์ จาก กรุงเทพฯ สู่ 13
จุดหมายปลายทางทั้งในประเทศและระหว่างประเทศ ได้แก่ เชียงใหม่ เชียงราย หาดใหญ่
ขอนแก่น ภูเก็ต อุบลราชธานี อุดรธานี นราธิวาส มาเก๊า กัวลาลัมเปอร์ ปีนัง โคตาคินาบาลู
และสิงคโปร์ และมีโครงการที่จะเพิ่มจำนวนเครื่องบินเพื่อขยายเที่ยวบินไป ประเทศจีน อินโดจีน
และ อินโดนีเซียอีกด้วย ในส่วนการให้บริการลูกค้านั้น
ไทยแอร์เอเชียเปิดให้บริการลูกค้าผ่านทางศูนย์บริการลูกค้าทางโทรศัพท์ (Call center)
อินเตอร์เน็ตที่ www.airasia.com และบริการแบบไม่มีบัตรโดยสาร
ทั้งนี้เพื่อการประหยัดต้นทุนในการออกบัตรโดยสารและส่งเสริมการให้บริการจองตั๋วผ่านทางอินเตอร์เน็ตและ
Call center โดยผู้โดยสารไม่ต้องเสียเวลาไปรับตั๋วโดยสารอีกต่อไป นอกจากนี้
ลูกค้าสามารถซื้อและชำระค่าโดยสารที่ศูนย์บริการลูกค้าของ ADVANC ทั่วประเทศ
รวมทั้งสามารถซื้อตั๋วได้ที่ห้าง เทสโก้ โลตัส 9 สาขาทั่วประเทศ

สภาพรวมของอุตสาหกรรมการการบิน

สภาพการแข่งขันโดยรวมของตลาดอุตสาหกรรมการบินในช่วงต้นปีของปี 2548
มีการแข่งขันที่ดุเดือดและมากยิ่งขึ้น
ผู้ประกอบการจำเป็นต้องปรับตัวให้เข้ากับสภาวะทางการบินให้ทันต่อภาวะการแข่งขันและการบินอย่างทันท่วงที
ซึ่งผลอันเนื่องมาจากการเปิดเส้นทางบินเสรีของทางรัฐบาลไทยและหลายประเทศในเขตภูมิภาคเอเชียแปซิฟิก
เป็นผลทำให้กลุ่มนักลงทุนชาวต่างชาติจำนวนหนึ่งกำลังขอใบอนุญาตทางการบินทั้งทางผ่านและเทียบท่าในประเทศไทย
เขตอินโดจีน และเขตประเทศจีน

อย่างไรก็ดีปัจจัยส่งเสริมทางการแข่งขันทางอุตสาหกรรมทางการบินที่เพิ่มขึ้นยังเป็นผลบวกมาจากการส่งเสริมการท่องเที่ยวของหลายๆประเทศในเขตเอเชียแปซิฟิก
ซึ่งเป็นผลให้ผู้ประกอบการธุรกิจการบินต่างๆหันมาทำกิจกรรมทางการตลาดที่แตกต่างนอกเหนือจากการปรับปรุงการให้บริการและการเพิ่มช่องทางการบินและจำนวนการบิน
เช่น การทำกิจกรรมเพื่อส่งเสริมการขายในราคาประหยัด ( “เที่ยววันธรรมดาราคาเดียว”
ของสายการบินบางกอกแอร์เวย์, “สไมล์ไทยแลนด์” ของสายการบินไทย “Thailand Travel &
Dive Expo” ของการรวมกันระหว่างสายการบินต่าง)
กิจกรรมต่างๆยังรวมไปถึงการสร้างความแตกต่างของกิจกรรมด้วย เช่น
การจัดประกวดออกแบบทรงผมของไทยแอร์เอเชีย
การทำกิจกรรมส่งเสริมการขายของทีจีโดยการแจกรางวัล Thailand
Passสำหรับการอำนวยความสะดวกในการเดินทางในประเทศกว่าสองหมื่นรางวัล

ทว่าอุปสรรคในเรื่องราคาค่าน้ำมันโลกที่ปรับตัวผันผวนอย่างต่อเนื่องรวมถึงปัจจัยในเรื่องค่าใช้จ่ายในการผลิตของธุรกิจสายการบิน
เป็นผลให้ทางกลุ่มผู้ประกอบการจำเป็นต้องหันมาพิจารณาการแข่งขันทางราคามากขึ้น
โดยเฉพาะอย่างยิ่งสายการบินราคาประหยัดต้องออกมาประกาศการเพิ่มราคาสำหรับการบินภายในประเทศที่
200 บาทต่อเที่ยวต่อที่นั่ง และ เพิ่มราคาสำหรับการบินต่างประเทศที่ 400
บาทต่อเที่ยวต่อที่นั่งซึ่งเริ่มใช้ตั้งแต่วันที่ 1 พฤษภาคม 2548 เป็นต้นไป

ปัจจัยที่มีผลต่อภาวะการแข่งขันของตลาดอุตสาหกรรมการบิน

ข้อสนับสนุน

  1. การเปิดเสรีทางการบินของรัฐบาล

  2. การส่งเสริมการท่องเที่ยวของรัฐบาล

  3. อัตราการเติบโตของผู้โดยสารที่เพิ่มมากขึ้นสำหรับเขตเอเชีย แปซิฟิค ซึ่งมีอัตราการเพิ่มกว่า
  9.7%

  4.
  การปรับปรุงสนามบินในเขตหัวเมืองใหญ่ให้มีความทันสมัยตอบสนองต่อความต้องการทางการบินที่มีแนวโน้มจะเติบโตมากขึ้น
  เช่น แนวโน้มการเปิดสนามบินที่สองของจังหวัดเชียงใหม่
  การปรับปรุงสนามบินจังหวัดอุดรธานีให้เป็นสนามบินนานาชาติ

  5. เทคโนโลยีใหม่ในการสนับสนุนการบิน

อุปสรรค

  1. มาตรการในการตรวจสอบการดำเนินงานที่รัดกุมมากขึ้น เช่น
  กรมการขนส่งทางอากาศสั่งควบคุมการตรวจเช็คสภาพเครื่อง

  2. ต้นทุนในการประกอบการที่สูงมากขึ้น (ราคาน้ำมันที่ผันผวน ค่าใช้จ่ายในการผลิต
  รวมถึงราคาค่าภาษีเข้าออกระหว่างประเทศที่จะมีการปรับใช้ที่สนามบินสุวรรณภูมิ)

  3. บางประเทศเริ่มพิจารณาการเปิดเส้นทางการบินโดยเฉพาะสำหรับสายการบินราคาประหยัด
  โดยพิจารณาจากผลกระทบที่อาจมีต่อสายการบินหลักของประเทศนั้นๆทำให้การเติบโตของเส้นทางการบินอาจชลอตัวลงบ้าง

สภาวะของตลาด

กลุ่มผู้ลงทุนของสายการบินประเภทพรีเมี่ยมเริ่มหันเข้ามาแข่งขันทางราคาและบริการซึ่งจะมีผลกระทบต่อการแข่งขันภาพรวมของตลาดสายการบินราคาประหยัด
รวมถึงการเพิ่มจำนวนของกลุ่มสายการบินราคาประหยัดของต่างชาติที่อาจมีผลต่อการแข่งขันทั้งภายในและภายนอกของประเทศ

ปัจจัยในแง่ลบอันเนื่องจากราคาน้ำมันที่ผันผวนยังคงเป็นปัจจัยสำคัญต่อภาวะการแข่งขัน
ซึ่งจะพบว่าสายการบินราคาประหยัดในประเทศเริ่มมีการปรับราคาตั้งแต่เดือนพฤษภาคมที่ผ่านมา
ทั้งนี้ผู้ประกอบการกลุ่มสายการบินราคาประหยัดเริ่มหันมาสนใจกลยุทธ์ทางการตลาดด้านอื่นเพื่อสนับสนุนยอดขาย
เช่นการเปิดเส้นทางการบินใหม่ๆที่แตกต่างจากกลุ่มคู่แข่ง(เช่นกลุ่มประเทศในเขตอินโดจีนและภาคตะวันตกเฉียงใต้ของประเทศจีน)
การจัดบูทในงานกิจกรรมเพื่อส่งเสริมยอดขายในระยะสั้น
การสร้างจุดสนใจโดยการโฆษณาผ่านทางสื่อต่างๆในช่วงการเปิดตัวแคมเปญใหม่ๆ Joint
Venture หรือแม้แต่การปรับปรุงการให้บริการในการดำเนินงานและตัวบุคลากร เป็นต้น

3.6. สายธุรกิจการให้สินเชื่อเพื่อผู้บริโภค

บริษัท แคปปิตอล โอเค จำกัด (OK) เป็นบริษัทร่วมทุนระหว่าง SHIN และ ธนาคารดีบีเอส
สิงคโปร์ เพื่อดำเนินธุรกิจสินเชื่อเพื่อผู้บริโภค (Consumer Finance) ซึ่งประกอบด้วย
ธุรกิจสินเชื่อส่วนบุคคล สินเชื่อเงินผ่อน และ บริการบัตรเครดิต ในช่วงระยะเวลาที่ผ่านมา
ธุรกิจที่สร้างรายได้หลักให้แก่ OK คือ ธุรกิจสินเชื่อส่วนบุคคล ซึ่งมีสัดส่วนรายได้คิดเป็นร้อยละ 94
ของรายได้รวม

1. ลักษณะผลิตภัณฑ์และบริการ

(1) ธุรกิจสินเชื่อส่วนบุคคล (Personal Loan)

บริการสินเชื่อส่วนบุคคลของ OK
เป็นบริการสินเชื่ออเนกประสงค์ที่ไม่ต้องใช้หลักทรัพย์หรือบุคคลค้ำประกัน
และลูกค้าสามารถเลือกจำนวนเดือนผ่อนชำระระยะสั้น-ยาวได้ตามต้องการ

(2) ธุรกิจสินเชื่อเงินผ่อน (Sales Finance)

สินเชื่อเงินผ่อนเป็นบริการสินเชื่อสำหรับผู้บริโภคซึ่งต้องการซื้อสินค้าและบริการประเภทต่างๆ
ในลักษณะการผ่อนชำระเป็นงวดๆ ภายในวงเงินสินเชื่อที่ได้รับ และระยะเวลาที่กำหนด
โดยพิจารณาตามความเหมาะสมของผู้บริโภคแต่ละราย
สินค้าที่สามารถเลือกผ่อนได้แบ่งออกเป็นหลากหลายกลุ่มตามความต้องการของลูกค้า เช่น
เครื่องใช้ไฟฟ้า โทรศัพท์มือถือและอุปกรณ์สื่อสาร คอมพิวเตอร์และอุปกรณ์ต่อพ่วงต่างๆ เป็นต้น

(3) ธุรกิจบัตรเครดิต (Credit Card)

OK ได้ร่วมกับ TAA ออกบริการบัตรเครดิตไทยแอร์เอเชียมาสเตอร์การ์ด
โดยผู้ถือบัตรสามารถนำไปใช้ซื้อสินค้าและบริการจากร้านค้าที่มีสัญญลักษณ์ “Master Card”
และยังสามารถใช้ในการเบิกเงินสดล่วงหน้าจากเครื่องเบิกเงินสดอัตโนมัติที่มีเครื่องหมาย
“Master Card” และ “Cirrus” ทั่วโลก

OK ได้มีการจัดตั้งจุดให้บริการตามห้างสรรพสินค้า สำนักงานบริการเอไอเอส เครือข่ายร้านค้า
(Chain Store) และร้านค้ารายย่อยต่างๆ ทั่วประเทศ อาทิ เดอะมอลล์ เทเลวิซ เจมาร์ท
ไออีซี ฯลฯ เพื่อเพิ่มความสะดวกในการใช้บริการแก่ลูกค้าของ OK โดย ณ สิ้นปี 2547 OK
มีจุดให้บริการทั้งสิ้น 1,553 แห่ง โดยส่วนใหญ่อยู่ในเขตกรุงเทพฯ และปริมณฑล และในปี 2548
OK มีแผนที่จะเปิดสาขา และขยายจุดให้บริการไปยังจังหวัดต่างๆ ทั่วประเทศ

การกำหนดหลักเกณฑ์การให้วงเงินกู้ยืม :
บริษัทจะพิจารณาจากความสามารถในการชำระหนี้และประวัติการชำระหนี้ของลูกค้าแต่ละรายผ่านทางบริษัทข้อมูลเครดิต
โดยให้วงเงินกู้ยืมเฉลี่ยสูงสุดไม่เกิน 5 เท่าของรายได้

การบริหารหนี้ : บริษัทได้จัดให้มีการประเมินและวิเคราะห์ความสามารถในการชำระคืนเงินกู้
รวมทั้งทำการจัดลำดับความเสี่ยงของลูกค้าแต่ละกลุ่มให้เหมาะสม
ฝ่ายบริหารความเสี่ยงของบริษัทจะคอยกำกับดูแลและให้ความเห็นด้านความเสี่ยงประกอบการพิจารณาอนุมัติลูกหนี้
ด้วยการบริหารความเสี่ยงที่รัดกุม ประกอบกับทีมงานเร่งรัดการชำระหนี้ที่มีประสบการณ์
ทำให้ยอดหนี้เสียของบริษัทอยู่ในระดับที่ควบคุมได้

2. ภาวะการตลาดและการแข่งขัน

ธุรกิจสินเชื่อเพื่อผู้บริโภคได้มีการขยายตัวอย่างต่อเนื่องในช่วง 5 ปีที่ผ่านมา
สืบเนื่องมาจากอัตราดอกเบี้ยที่ลดต่ำลงอย่างมากนับตั้งแต่ปี 2544 โดย ณ.สิ้นปี 2546
มีจำนวนสินเชื่อเพื่อผู้บริโภคทั้งสิ้น 685,000 ล้านบาท ซึ่งเพิ่มจากปี 2545 ถึงร้อยละ 55

บริษัทที่ทำธุรกิจสินเชื่อเพื่อผู้บริโภคแบ่งออกได้เป็น 2 กลุ่ม ได้แก่กลุ่มที่เป็นธนาคารพาณิชย์ อาทิเช่น
ซิตี้แบงค์ ธนาคารกรุงไทย และกลุ่มที่ไม่ใช่ธนาคารพาณิชย์
ซึ่งในปัจจุบันมีผู้ประกอบการที่ไม่ใช่ธนาคารพาณิชย์จำนวนทั้งสิ้น 14 ราย
แบ่งเป็นบริษัทที่เน้นด้านธุรกิจบัตรเครดิตจำนวน 6 ราย ได้แก่ อเมริกัน เอ็กซเพรส (ไทย),
ไดเนอร์ คลับ (ประเทศไทย), เจนเนอรัล การ์ด เซอร์วิส, บัตรกรุงศรีอยุธยา, บัตรกรุงไทย
และ เทสโก การ์ด เซอร์วิส และเป็นบริษัทที่มุ่งเน้นธุรกิจสินเชื่อส่วนบุคคลและเช่าซื้ออีก 8 ราย
คือ อิออน ธนสินทรัพย์, เซทเทเลม (ประเทศไทย), ดีอี แคปปิตอล, จีอี มันนี่, ไมดา แอสแซส,
อีซี่ บาย, ซิงเกอร์ (ประเทศไทย) และ แคปปิตอล โอเค

แม้ว่าจะมีผู้ประกอบการจำนวนมากในอุตสาหกรรมนี้
แต่ภาวะการแข่งขันในอุตสาหกรรมในปัจจุบันถือได้ว่ายังไม่รุนแรงมากนัก
เนื่องจากความต้องการสินเชื่อจากผู้บริโภคได้เพิ่มสูงขึ้นอย่างต่อเนื่องสืบเนื่องมาจากปริมาณการบริโภคสินค้าและบริการในประเทศที่อยู่ในระดับสูง

ลูกค้าหลักของธุรกิจสินเชื่อเพื่อผู้บริโภคได้แก่ ผู้ที่มีรายได้ตั้งแต่ 5.000 บาทขึ้นไป
ซึ่งในปัจจุบันมีจำนวนทั้งสิ้นกว่า 13 ล้านคน โดย ร้อยละ 38 หรือประมาณ 5 ล้านคน
เป็นผู้อาศัยอยู่ในเขตกรุงเทพฯ และปริมณฑล และส่วนที่เหลืออีกร้อยละ 62 หรือประมาณ 8
ล้านคนเป็นผู้มีภูมิลำเนาอยู่ในเขตต่างจังหวัด กลุ่มตลาดเป้าหมายของ OK ได้แก่ ผู้ที่มีรายได้ในช่วง
5,000 บาทจนถึง 40,000 บาทต่อเดือน
โดยคู่แข่งหลักของบริษัทสำหรับกลุ่มลูกค้าที่มีรายได้ต่อเดือนในช่วง 20,000 – 40,000 บาท ได้แก่
ธนาคารพาณิชย์ เช่น ซิตี้แบงค์ และ ธนาคารกรุงไทย
ส่วนคู่แข่งหลักสำหรับกลุ่มลูกค้าที่มีรายได้ต่อเดือนต่ำกว่า 20,000 บาท ได้แก่ อิออน ธนสินทรัพย์,
จีอี แคปปิตอล, และอีซี่ บาย

ข้อได้เปรียบในการแข่งขันของ OK คือ
การเป็นผู้นำในการให้บริการสินเชื่อส่วนบุคคลในรูปแบบที่แปลกใหม่
เพื่อตอบสนองความต้องการที่หลากหลายของลูกค้า
และยังมีแผนการขยายสาขาเพื่อเพิ่มจุดบริการได้อย่างทั่วถึง